
FORORD. 

Nærværende  afhandling  er  i  grundtrækkene  bleven  til  for 
3  år  siden,  som  del  af  materialet  til  et  storre  arbejde  om  Møns 
historie.  På  grund  af  de  deri  gjorte  forsøg  på  113'  løsninger 
af  nogle  sporgsmål  fra  den  pågældende  tidsalder,  forelagde  jeg 
dengang  dele  af  udkastet  for  enkelte  historikere,  der  opfordrede 
mig  til  at  lade  det  udkomme,  for  således  at  foranledige  for- 
nyet drøftelse,  navnlig  vedrorende  kong  Valdemars  jordebog. 
Sagen  har  imidlertid  siden  hvilet  i  håb  om,  at  jeg  skulde  nå  at 
samle  mit  arbejde  bedre.  Ved  genoptaget  beskæftigelse  med  dette 
afsnit  har  jeg  dog  fået  lyst  til  at  omforme  det  til  nogle  mere 
ubundne  undersøgelser,  knyttede  til  Jakob  Sunesons  navn  og 
slægt,  hvorved  jeg  har  søgt  at  fyldestgøre  et  hos  mig  længe 
næret  ønske  om  at  fremdrage  denne  gode  Danske  mands  minde 
i  læseverdenens  erindring.  Kilderne  hertil  er  naturligvis  mans- 
foldige  i  arkiver  og  bibliotheker ,  men  jeg  har  ikke  villet 
belemre  bygningen  med  citaternes  »stillads«  undtagen,  hvor 
jeg  har  troet  at  finde  noget  mere  eller  mindre  nyt.  Jeg  takker 
for  velvillig  imødekommen  fra  flere  sider  under  arbejdets  ud- 
førelse, og  navnlig  takker  jeg  professor  H.  Olrik  for  adskil- 
lige gode  vink  om  enkeltheder. 

Hermed  anbefales  min  lille  afhandling  til  kyndiges  vel- 
villige  bedommelse. 

Rødkilde  S.  Nov.  1902. 

F.  BOISEN. 

ALDEMARSTIDEN  omfatter  et  tidsrum  af  et  lille  år- 
hundrede (i 1 57 — 1 241);  der  falder  i  to  afsnit  for  og  efter  år 
1200.  Det  første  afsnit  er  kampens  tid,  mens  alt  samler  sig 
om  høvdingen  Absalon,  ved  hvem  kong  Valdemar  den  første 
blev  den  store.  Da  kampen  er  endt,  sejren  vundet  udadtil  og 
indad,  da  lægger  Absalon  sig  til  hvile  i  Sorø  21.  Marts  1201. 
Om  kongen  og  kirken  var  samlet  en  prægtig  kæmpeskare, 
beredt  til  at  håndhæve  de  Danskes  ære  og  magt. 

I  det  andet  afsnits  halve  århundrede  plukkes  sejrens  frugter, 
og  det  ny  samfund  ordnes  —  trods  indtrædende  nederlag. 
Som  det  første  afsnit  bæres  af  Valdemar  den  første  og  Absalon, 
så  knytter  begivenhederne  i  det  andet  afsnit  sig  til  kong 
Valdemar  den  anden  (Sejr)  og  Sunesonnerne. 

Adser  Rigs  slægtlinie  glimrer  med  Absalon  og  Esbern 
Snare,  men  spiller  derefter  ingen  rolle,  om  end  den  senere 
skyder  et  vanskud  som  den  formodede  kongemorder  Ranild 
Jonson.  Adsers  broder,  Ebbe  Skjalmson,  er  stamfader  for  den 
anden  linie  af  Hvideslægten,  der  særlig  er  kendt  under  navnet 
Sunesonnerne.  Ebbes  son,  Sune,  kender  vi  fra  Vendertogene ; 
han  var  også  en  af  de  tro  mænd,  som  Absalon  førte  med 
sig  til  Skåne,  da  han  mod  sin  vilje  måtte  overtage  erkebispe- 
stolen  i  Lund.  Sune  Ebbesons  hjem  var  gården  Knardrup, 
nu  en  landsby  i  Gandløse  sogn  i  det  på  oldtidsminder  så  rige 
Ølstykke  herred  i  Nordsælland.     Ca.   1 50  år  senere  blev  gården 

et  Cistercienserkloster,  der  senere  blev  henlagt  til  universitetet. 
På  denne  gård ,  hvis  plads  endnu  kan  påvises ,  opvoksede 
Sunes  beromte  born,  der  alle  —  efter  faderens  død  i  1187 
—  toge  arv  efter  Absalon  som  kirkens  og  kongens  tro  mænd 
og  udmærkede  tjenere. 

Der  kendes  af  Sunes  born  8 ,  nemlig  7  sonner  og  en 
datter,  Margrete.  Sonnerne  hed  Ebbe,  Thorbjorn.  Peder, 
Andreas  (Anders),  Johannes  (Jones),  Laurens  (Laurentius, 
Lars)  og  Jakob.  De  to  af  disse  har  nordiske  navne,  de  øvrige 
er  opkaldte  efter  kirkelige  helgener,  således  som  det  netop  fra 
denne  tid  mere  og  mere  blev  skik  i  middelalderen.  Man 
kunde  være  tilbøjelig  til  at  antage,  at  de  pågældende  to,  Ebbe 
og  Thorbjorn,  har  været  de  ældste,  måske  fødte  forinden 
faderen  sluttede  sig  til  kong  Valdemar  og  Absalon.  Ebbe  var 
vitterlig  den  ældste,  og  Thorbjorn  er  den,  der  døde  tidligst. 
I  jordebogens  broderliste  nævnes  han  dog  som  den  5te  i 
rækken,  men  måske  er  ordenen  her  (Ebbi,  pæter,  ånders,  jones, 
therbern,  laurens)  mere  bestemt  efter  anseelse  end  efter  alder. 

Om  Thorbjorn  har  vi  forøvrigt  kun  beretningen  om 
hans  død,  da  han  1198  faldt  på  det  tog,  som  han  sammen 
med  broderen,  bisp  Peder,  førte  mod  markgreve  Otto  af 
Brandenburg.  I  regelen  har  krigslykken  ikke  været  Sune- 
sonnerne  gunstig. 

Ebbe  var  utvivlsomt  den  ældste,  såsom  han  var  opkaldt  efter 
bedstefaderen  og  arvede  fædreborgen  Knardrup.  Han  havde 
mange  born,  blandt  hvilke  Peder  Ebbeson  fik  gården  efter  fade- 
ren. Datteren,  Benedicta  (Bengte),  blev  gift  med  den  svenske 
kong  Sverker  Karlson.  Da  denne  blev  fordrevet  fra  Sverige, 
søgte  han  hjælp  i  Danmark ;  med  en  Dansk  hær,  anført  af  sviger- 
faderen Ebbe  Suneson  og  dennes  brødre,  bisp  Peder,  Lars  og 
Jakob,  vendte  han  tilbage,  men  de  blev  i  vinteren  1208  (31. 
januar)  slået  i  det  blodige  slag  ved  Lena  i  Vestergotland 
Herom  lyder  det  bekendte  vers  i  kæmpevisen: 


De  fruer  de  stande  i  hojelott. 
de  venter  deres  herrer  skal   komme; 
hestene  de  kom  blodige  hjem, 
og  sadlerne  de  vare  tomme. 

Her  faldt  både  Ebbe  og  Lars;  en  Islandsk  kilde  beretter 
dog,  at  Ebbe  allerede  var  faldet  på  et  forudgående  togt  i  1207. 
Slaget  ved  Lena  danner  i  folkesagnet  en  mærkelig  overgang 
fra  oldtiden  til  middelalderen.  Så  beretter  en  Norsk  saga,  at 
Asa-Odin  viste  sig  da  og  viede  valen  for  sidste  gang.  Også 
havde  krigen  oldtidsmærket  af  en  slægtsfejde;  det  var  Sune- 
sonnernes  ridderlige  kamp  for  deres  søster.  Et  andet  sagn 
melder,  at  der  paa  Dansk  side  var  mange  Bøhmiske  strids- 
mænd, dronning  Dagmars  landsmænd.  Hvis  kæmpevisen  har 
ret  i,  at  kong  Sverker  i  denne  kamp  førte  et  blåt  og  gult 
banner,  så  vilde  det  være  første  gang,  at  vi  finder  de  Svenske 
farver;  men  yttringen  kan  være  af  yngre  oprindelse. 

Navnet  Lars  d:  Laurentius,  der  er  lånt  fra  Lunde  dom- 
kirkes skytshelgen,  kunde  tyde  på,  at  denne  broder  først  er 
født,  efterat  faderen  var  flyttet  til  Skåne;  han  vilde  isåfcld 
være  den  yngste  af  brødrene  og  kun  ca.  28  år  gammel,  da 
han  faldt  ved  Lena.  Hermed  stemmer  det,  at  han  i  broder- 
listen (se  nedenfor)  nævnes  sidst. 

En  anden  datter  af  Ebbe  var  gift  med  Jon  Reymodson 
(Litle),  hvis  son  almindeligst  antages  (?)  at  være  den  Jon  Litle 
den  yngre,  der  efter  en  pilgrimsrejse  til  Rom  i  året  1306 
skænker  sine  indtægter  på  Møn  til  Roskilde  kirke,  hvorfor  han 
kaldes  »den  gode  gamle  mand«.  Forøvrigt  er  han  bekendt  i 
sin  tids  historie  som  en  af  rigets  ypperste.  Om  ham  og  hans 
navne  mere  siden. 

Den  tredie  af  Sunesonnerne  var  formentlig  Peder,  kaldet 
den  ældre.  Han  blev  fra  1191  Absalons  medhjælper  som 
biskop  i  Roskilde,  hvilken  stilling  han  beholdt  til  sin  dod 
1 2 14.  Som  biskop  og  senere  som  kongens  kansler  fortsatte 
han    Absalons   krigerske   færd,    men   med   mindre   lykke.     De 

Danske  lenslande  i  Pommern  blev  angrebne  af  markgreve 
Otto  af  Brandenburg.  Kong  Knud  den  6te  udrustede  derfor 
en  krigsstyrke  (1198),  der  under  bisp  Peders  ledelse  skulde 
komme  de  Danske  lensfyrster  til  hjælp.  Med  bispen  fulgte  — 
som  oven  nævnt  —  broderen  Thorbjorn,  vel  sagtens  som  den 
egentlige  krigshovidsmand.  Da  det  siges,  at  Kong  Knud  da 
opholdt  sig  på  Møn  og  der  afventede  krigens  udfald,  kan  man 
slutte,  at  Gransund  som  sædvanligt  har  været  flådens  samlings- 
plads. De  Danske  sejlede  ind  ad  Oderen,  gik  der  iland  og  mødte 
de  forenede  Tyskere  og  Slaver.  I  et  blodigt  slag  faldt  Thor- 
bjorn Suneson,  og  bisp  Peder  blev  såret  og  taget  tilfange. 
Han  undkom  dog  af  fængslet  ved  at  bestikke  fangevogteren, 
Ludolf,  og  kom  tilbage  til  Danmark.  I  de  følgende  år  blev 
nederlaget  genoprettet  af  hertug  Valdemar  (Sejr),  og  bisp  Peder 
fulgte  ham  i  krigen.  Som  ovenfor  nævnt  deltog  han  også  i 
slaget  ved  Lena.  Det  er  nu  den  almindelige  Mening,  at  op- 
førelsen af  Roskildes  nuværende  domkirke  skyldes  bisp  Peder 
Suneson. 

Den  beromteste  af  alle  Sunesonnerne  var  Andreas,  der 
fulgte  efter  Absalon  som  erkebiskop.  Han  var  den  ypperste 
repræsentant  i  Danmark  for  middelalderens  kirkelige  lærdom. 
Opvoxet  på  Knardrup  under  omgang  med  Absalon  og  den 
franskfødte  abbed  Vilhelm  i  Ebelholt,  har  han  i  årene  11 80 — 90 
studeret  i  Paris,  Bologna  og  Oxford  og  til  slutning  selv  holdt 
forelæsninger  i  Paris,  hvor  hans  ældre  broder  Peder  også 
tidligere  havde  været.  De  var  begge  anbefalede  af  Absalon 
og  Vilhelm  til  abbed  Stephan  i  Genovevaklosterskolen,  hvor 
der  samledes  så  mange  Danske,  at  der  senere  var  en  særlig 
kostskole  for  studerende  fra  »Dacia«.  I  Paris  var  dengang 
stærke  rivninger  mellem  den  gammeldags  praktiske  kristendom, 
således  som  den  lærtes  i  Genovevaklosteret,  og  de  nye  lærde 
stramninger  ved  universitetet,  der  vilde  benytte  oldtidens 
filosofi  (Aristoteles)  til  at  opbygge  et  kunstigt  theologisk  system. 


II 


Denne  retning,  den  såkaldte  »Skolastik«,  udartede  efter- 
hånden til  blot  tankegymnastik  med  så  hårfine  begrebsbestem- 
melser som  filigranarbejdet  i  den  samtidig  optrædende  Gotiske 
arkitektur.  Det  gjaldt  om  at  opstille  de  spidsfindigste  sporgs- 
mål  og  finde  de  sindrigste  svar;  f.  ex.:  Hvis  Gud  kan  alt, 
kan  han  da  også  ikke  være  til?  Var  Kristus  nogen  eller 
noget?     Hvorfor  var  han  ikke  Guds  datter?  o.  s.  v. 

Medens  det  er  øjensynligt,  at  den  ældre  broder  Peder 
har  været  så  stærkt  påvirket  hjemmefra,  at  han  har  holdt  sig 
nær  til  Genovevas  skole,  kan  man  af  Andreas's  senere  skrifter 
se,  at  han  ialfald  i  formen  er  bleven  stærkt  påvirket  af  den 
ny  tids  kunstige  tankebygning.  Dog  tager  han  afstand,  nar 
denne  kommer  ind  på  rationalistiske  afveje.  Da  han  kommer 
hjem  med  berømmelse  som  læremester  i  Paris,  Evropas  for- 
nemste højskole  på  den  tid,  bliver  han  strax  domprovst  i  Ros- 
kilde samt  kongens  kansler.  Som  sådan  leder  han  rigets 
politik,  navnlig  den  udenrigske  i  den  glanstid,  da  Danmark 
optrådte  som  stormagt  udadtil.  Bisp  Peder  var  en  af  de  sidste 
Danske  biskopper,  der  tillige  var  krigsmand.  Andreas  fulgte 
ofte  kongen  på  krigstog,  men  kun  som  kansler  og  rådgiver. 
Efter  Absalons  død  er  det  som  en  selvfølge,  at  Andreas  Sune- 
son  bliver  hans  eftermand  på  erkebiskopstolen. 

Absalon  har  grundlagt  den  ny  tid,  brudt  de  brede  baner. 
Andreas  Suneson  får  den  lige  så  vanskelige  opgave  at  ordne 
alt  det  vundne,  bringe  det  i  system.  Og  hertil  var  han  som 
født  og  kaldet.  Han  var  lige  så  meget  jurist  som  theolog; 
han  har  givet  en  meget  værdifuld  forklaring  af  Skånske  lov 
(naturligvis  på  Latin).  Han  var  utrættelig  i  at  arbejde  hjemme 
og  på  rejser;  han  virkede  ikke  med  Absalons  voldsomhed, 
men  ved  stilfærdig  forhandling  udrettede  han,  hvad  Absalon 
ikke  havde  formået.  Han  bragte  tiendestriden  i  Skåne  til  løs- 
ning; han  var  sjælen  i  al  fredens  gerning  herhjemme. 

Mens  han  sad  som  domprovst  i  Roskilde,  og  erindringerne 

fra  Paris  endnu  var  friske,  har  han  skrevet  sit  beromteste 
værk,  der  hedder  »Hexaemeron«  (o:  de  sex  skabelsesdage) 
på  Latinske  vers.  Det  er  meget  mere  end  en  beretning  om 
skabelsen,  det  er  en  fremstilling  af  kirkens  hele  lære  i  skola- 
stisk form  efter  fremmede  forbilleder  (Petrus  Lombardus). 
Tankens  dialektik  skildrer  han  selv  i  verset:  Sic  varia  varie 
variat  variatio  dicta.  (Således  skifter  ordskiftet  skiftevis  de 
skiftende  ting).  På  sporgsmålet,  om  evnen  til  at  synde  også 
har  sit  udspring  fra  Gud,  svarer  han,  at  evnen  til  at  synde 
er  »intet«,  »ligesom  den,  der  ser  mørke  og  hører  stilhed,  ser 
og  hører  dog  intet«.  Riddertidens  galanteri  overfor  kvinden 
fremtræder  på  en  snurrig  måde,  når  Adams  syndefald  und- 
skyldes med,  at  han  ikke  nænnede  at  sige  nej  til  Evas  op- 
fordring. Evas  fødsel  forklares  således  (i  oversættelse  al 
P.  Hansen): 

Ikke  af  mandens  fod  og  heller  ej  af  hans  hoved 
Eva  skabtes,  men  af  hans  side  midt  mellem  begge, 
at  hun  ej  skulde  synes  hans  træl  og  ikke  hans  herre, 
men  som  fælle  sin  mand  samdrægtig  stande  ved  siden. 

Billedet  overføres  på  kirkens  skabelse  således:  Medens 
Adam  sov,  skabtes  Eva  af  hans  sideben :  ved  det  blod,  der 
flød  af  Kristi  side,  medens  han  slumrede  på  korset,  blev  kirken, 
hans  brud,  løskøbt. 

At  Andreas  Suneson  var  fortrolig  med  den  katholske 
Mariadyrkelse,  viser  følgende  omtale  af  hende: 

Dersom  jeg  forsøgte  at  forklare  denne  jomfrus  og  moders 
herlige  fortjenester,  så  vilde  herligheden  dog  altid  overstråle 
al  ros,  ligesom  solen  overgår  faklen,  havet  dråben  og  linien 
punktet. 

Disse  enkelte  prøver  må  være  nok  til  at  give  en  forestil- 
ling om  det  mærkelige  digts  form  og  tankegang. 

I  forbindelse  med  omtalen  af  Andreas  Suneson  som  for- 
fatter må  det  også  nævnes,   at  Saxe  Gramaticus  til  ham  har 


stilet  samtidens  berømmeligste  værk,  hans  Danmarkshistorie. 
som  han  havde  udarbejdet  efter  Absalons  opfordring,  men  som 
først  blev  sluttet  efter  dennes  død.  Saxe  priser  herved  i  varme 
ord  Andreas  Sunesons  lærdom,  visdom  02:  hele  livsgernins* 
og  slutter  med  denne  træffende  skildring:  »Det  kan  jeg  sige 
med  sanden,  at  I  alene  haver  med  snilde  nid  og  vis  formaning 
fulddrevet  det,  som  ingen  af  de  andre  for  Eder  kunde  afsted- 
komme og  udrette«.     (Vedels  oversættelse). 

Men  Andreas  Suneson  nojedes  ikke  med  at  være  den 
stille  lærde  og  fredelige  kirkefyrste.  Han  var  også  i  den  hen- 
seende et  barn  af  sin  tid,  at  han  brændte  af  iver  for  ved 
korstog  at  udbrede  kristendommen  til  de  vantro.  Danmark 
havde  her  sin  særlige  opgave  blandt  hedningerne  i  Østen. 
Liliand  og  Estland.  Den  mægtige  pave  Innocens  den  tredie 
havde  været  samtidig  med  Andreas  Suneson  i  Paris  eller 
Bologna,  og  der  har  de  formodenlig    lært  hinanden  at  kende. 

Da  Innocens  som  pave  påny  lod  udgå  maning  over  al 
kristenheden  til  korstog,  var  Andreas  Suneson  strax  rede  til 
at  følge  kaldelsen.  Allerede  1202  skal  han  og  brødrene  have 
gjort  et  tog  til  Finland,  hvor  han  indviede  en  biskop.  I  året 
1206  drog  kong  Valdemar  til  Estland;  erkebispen  og  hans 
brødre  var  med.  Da  kongen  vendte  tilbage  med  flåden,  blev 
Andreas  S.  vinteren  over  i  Riga  som  læremester  for  den  der 
stiftede  kirke.  I  de  følgende  år  fortsættes  missionen  af  præster 
og  krigsmænd  med  ord  og  sværd.  Imidlertid  havde  kong 
Valdemar  efterhånden  udbredt  sit  herredomme  langs  Øster- 
søens sydkyst,  og  da  han  fik  pavens  brev  på,  at  han  måtte 
underlægge  hedningelandene  under  sit  rige,  kom  den  politiske 
interesse  til  at  støtte  korstogstanken,  og  endelig  kom  da  det 
store  tog  til  Estland  istand  i  foråret  12 19.  Med  ca.  1000 
storre  og  mindre  skibe  drog  kongen  og  alle  Danmarks  herrer 
ud,  formodenlig  som  sædvanlig  fra  samlingspladsen  i  Gron- 
sund.      15de  Juni,    halvhundrede   år  efter    Arkonas    erobring. 


stod  slaget  ved  Lyndanæs.  Erkebispen  var  naturligvis  med, 
og  legenden  beretter,  at  han  stod  på  en  hoj  ved  valpladsen 
og  bad  til  Gud  om  sejr;  men  når  hans  hænder  sank  ned  af 
træthed,  så  gik  det  tilbage  for  de  Danske;  da  greb  de  om- 
stående bisper  og  præster  hans  arme  og  holdt  dem  oppe.  Så- 
ledes kæmpede  Andreas  Suneson  i  bonnen,  og  sagnet  melder, 
at  da  »faldt  Danebrog  fra  himlen  ned«,  og  under  dette  banner 
vandtes  sejren.  Endnu  den  dag  idag  ses  Danebrog  i  staden 
Revals  våbenskjold. 

Da  landet  var  erobret,  vendte  kongen  med  flåden  tilbage 
til  Danmark;  men  erkebispen  blev  nu  i  Estland  i  mindst  to 
år  for  at  ordne  den  unge  kirke;  hver  sommer  kom  kongen 
derover  for  at  støtte  ham  Således  vandt  han  navnet  Estlands 
Apostel,  og  han  vandt  tillige  et  martyrium  af  den  tungeste 
art:  1221  vendte  han  hjem,  angreben  af  spedalskhed  og  søgte 
strax  om  fritagelse  fra  bispegerningen.  På  opfordring  fra  alle 
sider  holdt  han  dog  ud  endnu  i  to  år;  da  styrtede  alle 
ulykker  på  engang  sammen  over  Danmark  ved  kong  Valdemars 
fangenskab.  Rigets  glans  og  stormagtsvælde  har  ikke  været 
tilstrækkelig  underbygget;  den  faldt  med  kongen.  Da  trak 
den  gamle  erkebiskop  sig  tilbage  til  Ivø  hus  i  det  østlige 
Skåne,  hvor  han  tilbragte  5  år  som  eneboer  med  sin  frygte- 
lige sygdom.  Han  måtte  endnu  opleve  den  sorg  at  erfare,  at 
kong  Valdemar  (med  pavens  samtykke)  brød  sin  ed  på  det 
indgåede  forlig  og  led  straffen  derfor  i  nederlaget  ved  Bom- 
høved  1227.  Andreas  Suneson  døde  24.  Juni  1228.  Hans  grav 
i  Lunds  domkirke  blev  1833  åbnet;  der  fandtes  hans  bispe- 
stav og  hue  m.  m.  samt  dele  af  et  skelet  af  en  mand  på  godt 
3  alens  hojde;  tillige  sås,  at  det  ene  ben  havde  været  knækket 
og  sat  så  dårligt  sammen,  at  det  var  for  kort;  under  denne 
fod  har  han  brugt  en  klumpsål,  der  også  lå  i  graven.  Andreas 
Suneson  har  altså  været  halt  efter  et  benbrudd. 

Sjelden  vil  man  finde  mester  og  lærling  indbyrdes  så  for- 

skellige  som  Absalon  og  Andreas  Suneson,  og  ligeså  sjelden 
vil  man  finde  en  historisk  udvikling  så  hastig  foregået  som 
den  ved  århundredskiftet  1200  i  Danmark,  overgangen  fra, 
hvad  man  i  udvidet  forstand  kunde  kalde  den  Romanske  tids- 
alder til  Gotiken,  fra  det  Nordiske  høvdingedomme  til  ridder- 
tiden, ja,  man  kunde  vel  egentlig  sige  fra  oldtiden  til  middel- 
alderen. 

Om  den  femte  af  Sunesonnerne,  Johannes,  vides  kun  lidt. 
Han  var  kongens  marsk  og  døde  1202  på  en  pilgrimsrejse  til 
Jerusalem.     Sagnet  melder  om  undere  på  hans  grav. 

Den  eneste  soster,  som  nævnes,  hed  Margrete.  En 
dattersøn  af  hende  var  den  beromte  Jakob  Erlandson,  erke- 
biskop  1254 — 74,  han,  som,  da  kongedømmets  myndighed  var 
svækket,  genoptog  gamle  Eskilds  politik,  at  gore  kirken  uaf- 
hængig af  staten,  en  kamp,  der  varer  i  et  halvt  århundrede 
og  ender  med  kirkens  foreløbige  sejr  over  de  svage  konger. 
Under  denne  strids  voldsomhed,  der  koster  to  konger  livet, 
står  Hvideslægten  overvejende  på  kirkens  side.  Når  valget 
stilledes  skarpt  mellem  konge  og  kirke,  forstår  vi  vel,  at  Sune- 
sonnernes  slægt  måtte  vælge  kirken.  Mellemtiden  havde  des- 
uden  bragt  en  udvikling,  der  måtte  stille  herrerne  i  modsæt- 
ning til  kongedom met. 

Den  af  Sune  Ebbesons  sonner,  der  formentlig  var  den 
yngste  (eller  måske  næstyngste),  eftersom  han  i  henved  20  år 
overlevede  alle  sine  søskende,  er  Jakob  Suneson.  Da  han 
ikke  alene  er  særlig  knvttet  til  Møn,  men  o£så  sikkerlig  for- 
tjener  en  storre  plads  i  Danmarks  historie,  end  han  hidtil 
synes  at  have  fundet,  skal  her  samles  så  vidt  muligt  alt,  hvad 
vi  ved  eller  med  foje  kan  formode  om  ham  o<^  hans  bom. 

Jakob  Suneson  af  Møn. 

Vi  kender  altså  nu  den  beromte  slægt,  hvortil  han  hørte 
som  en  af  de  yngste  brødre.  Medens  Andreas  må  være  født 
senest  1162,  såsom  han  godt  30  år  derefter  —  den  kanoniske 
alder  —  bliver  domprovst,  må  Jakob  kun  have  været  nogle 
fa  år  yngre.  Skont  hans  son  Peder  Jakobson,  da  han  12 14 
bliver  valgt  til  biskop,  endnu  ikke  havde  nået  den  kanoniske 
alder,  kan  han  dog  ikke  have  været  langt  derfra,  og  hans 
fader  kan  da  næppe  være  født  senere  end  omkring  år  1165. 
Han  har  da  opnået  en  meget  hoj  alder,  over  80  år,  da  han 
dør  1246. 

Moderen,  Cæcilia,  skal  have  været  af  erkebiskop  Eskilds 
høvdingsslægt.  Hun  og  hendes  mand  Sune  Ebbeson  ligger 
begravne  ved  siden  af  kong  Valdemar  den  første  midt  i  Sorø 
kirkes  hoj  kor,  hvor  den  Latinske  gravskrift,  der  antages  for- 
fattet af  Saxe  Gramaticus,   har   lydt  (i  oversættelse)  således: 

»Graven  dækker  asken  af  Sune  og  Cæcilia,  som  livets 
lod  havde  forenet,  men  døden  adskilte.  Han  var  sin  hustrus 
pryd,  og  hun  sin  mands.  Lige  pryd  for  begge  og  lige 
glimrende  af  fædrene  herkomst.  Han  strålede  ved  krigersk 
iver  og  tapperhed,  hun  funklede,  smykket  med  blufærdigheds 
segl.  Ingen  kunde  være  hinanden  mere  værdige,  og  lige  ud- 
mærkede forenedes  de  af  lykkens  velsignelse.« 

Når  Saxe  her  ojensynlig  har  lagt  vind  på  at  ligestille 
Cæcilia  med  manden  såvel  i  herkomst  som  i  lysende  egen- 
skaber, så  passer  det  godt  med  begges  udspring  fra  de  to 
jævnbyrdige  Danske  hovedslægter,  og  Saxes  ros  bekræfter,  at 
hun  har  været  en  god  moder  for  et  udmærket  bornekuld. 
Har  hun  været  af  Eskilds  slægt,  forstås  også  den  strengt  kirke- 
lige ånd,  der  i  en  række  af  slægtled  nedarvedes  gennem 
hendes  born. 

Til  sit  14de  år  er  Jakob  sagtens  voxet  op  under  moderens 

varetægt  hjemme  på  Knardrup,  hvor  jævnlig  alle  tidens  stor- 
mænd samledes;  det  var  i  Absalons  og  Valdemars  glanstid. 
Formodenlig  er  det  også  på  Knardrup,  at  den  Svenske  konge- 
son,  Sverker  Karlson,  bliver  opdraget  fra  1167;  han  har 
vel  særlig  været  Jakobs  kammerat.  Senere  bliver  Sverker  gift 
med  den  ældste  broder  Ebbe's  datter,  Bengte  (Benedicta),  og 
vinder  ved  slægtens  bistand  den  Svenske  krone  (1196).  At 
Jakob  bliver  oplært  i  alskens  ridderfærd  er  en  selvfølge.  Da 
faderen  (1178)  flytter  til  Skåne  for  at  hjælpe  Absalon  med  at 
tæmme  Skåningerne,  følger  drengen  naturligvis  med  og  kom- 
mer således  direkte  under  Absalons  oje.  Man  kan  desuden 
være  forvisset  om,  at  hans  ældre  lærde  brødre  har  sorget  for, 
at  han  modtog  tidens  bedste  lærde  dannelse,  hvad  hans  senere 
liv  også  vidner  om. 

Om  Jakobs  ungdomstid  er  dog  ingen  direkte  underretning 
opbevaret.  Af  hans  og  hele  slægtens  forhold  til  kongehuset 
kan  vi  dog  slutte,  at  han  tidlig  er  bleven  knyttet  til  kongens 
hird,  medens  hans  ældre  brødre  efter  hinanden  udførte  kansler- 
tjenesten. Utvivlsomt  har  han  fulgt  kongerne  Knud  den  6te 
og  Valdemar  Sejr  på  rejser  og  krigstog.  Da  vi  ser  hans  son, 
Andreas,  senere  nævnet  som  kongens  camerarius  (kammer- 
mester, »kæmner«,  regnskabsfører),  kan  det  formodes,  at  også 
faderen  i  sin  tidligere  tid  har  indtaget  en  lignende  stilling  hos 
kongen.  Med  hensyn  til  denne  formodning  henvises  til  neden- 
stående forsøg  på  en  forklaring  af  kong  Valdemars  jordebog. 
Imidlertid  må  det  bemærkes,  at  trods  sin  slægts  og  sin  egen 
senere  hoje  anseelse,  vides  Jakob  Suneson  aldrig  at  have  ind- 
taget nogen  egenlig  embedsstilling.  Grunden  hertil  kan  måske 
søges  i  en  karakterens  tilbageholdenhed,  der  vilde  stemme  med 
det  billede  i  det  hele,  vi  får  af  manden;  men  forklaringen  kan 
også  ligge  i,  at  han  tidlig  ved  ægteskab  er  kommen  i  så  nær 
forbindelse   med   kongehuset,   så   at    hans   stilling  fik   en   viss 

1".  Bojsen  :     Jakob  Suneson  af  Møn.  2 

fyrstelig  karakter,  der  også  vilde  kunne  forklare  hans  senere 
lensforhold. 

At  Jakob  Suneson  har  deltaget  i  tidens  talrige  krigstog  og 
da  navnlig  korstogene,  kunde  man  forudsætte,  og  det  fremgår 
også  af  de  efter  Saxes  tid  desværre  magre  krønnikers  op- 
tegnelser. Oftere  nævnes  på  sådanne  tog  erkebiskop  »Andreas 
og  brødrene«.  Han  har  sikkerlig  fulgt  sin  broder  på  toget  til 
Finland  1202.  Udtrykkelig  nævnes  i  flere  kilder  »brødrene« 
på  Andreas's  tog  til  Estland  1206,  da  byen  Reval  blev  anlagt. 
Sikkerlig  har  Jakob  fulgt  kongen  på  dennes  gentagne  tog  til 
Estland  og  Lifland,  og  da  navnlig  været  med  at  kæmpe  for 
første  gang  under  Danebrog  i  slaget  ved  Lyndanæs  15.  juni 
12 19.  Sandsynligvis  er  han  blevet  tilbage  hos  broderen 
Andreas,  da  denne  blev  i  Estland  i  et  par  år  for  at  ordne  for- 
holdene der.  Udtrykkelig  nævnes  Jakob  Suneson  som  en  af 
høvdingerne  i  slaget  ved  Lena  1208,  hvor  de  to  af  brødrene 
faldt,  medens  han  og  broderen  bisp  Peder  reddede  sig  fra 
nederlaget.  (En  enkelt  senere  forfatter  lader  også  Jakob  falde 
her,  et  vidnesbyrd  om  i  hvor  hoj  grad  hans  minde  i  lange 
tider  var  udgået  af  historien).  Af  hensyn  til  nedenstående 
betragtninger  anføres  her,  at  Lena,  der  har  fået  det  Svenske 
æresnavn  Kungslena,  ligger  i  Vestergøtland  ikke  langt  fra  Hal- 
lands grændse,  hvor  så  mange  kampe  har  raset  mellem  Danske 
og  Svenske.  Broderdatteren,  Bengte,  kong  Sverkers  dronning, 
må  da  være  død;  thi  to  år  efter,  da  Sverker  falder  i  en  for- 
nyet kamp  for  at  tilbagevinde  sin  krone,  var  han  anden  gang 
gift  med  den  Svenske  Birger  Brosa's  datter. 

I  betragtning  af  hans  ældste  søns  alder  kan  vi  slutte,  at 
Jakob  Suneson  må  være  bleven  gift  ved  årene  1185 — 90. 
Hans  hustru  hed  Estred;  om  hendes  herkomst  nævner  vore 
egne  kilder  intet.  Men  allerede  Suhm  formoder,  at  hun  har 
været  af  kongelig  slægt.  På  sonnen  Peder  Jakobsons  gravsten 
i  Flandern  har  der  nemlig  stået,  at  han  var  »cognatus«  af  den 

Danske  konge,  og  dette  udtryk  tyder  nærmest  på  modrene- 
slægt, medens  vi  ved,  at  Sunesonnerne  selv  ikke  var  i  slægt 
med  det  Danske  kongehus.  Man  kan  gætte  på,  at  Estred 
har  været  en  uægte  datter  af  kong  Valdemar  den  iste.  Vore 
egne  årbøger  beretter,  at  i  1240  skænkede  Jakob  Suneson  til 
Sorø  kloster  herregården  Estretorp,  nu  landsbyen  Estrup  ved 
Ringsted.  Det  ligger  nær  at  sætte  dette  stednavn  i  forbindelse 
med  Estred,  så  at  stedet  har  været  en  ny  oprettet  gård  af  hendes 
arvegods,  der  således  har  opbevaret  hendes  navn.  De  havde 
sonnerne  Peder,  Andreas,  Johannes  og  datteren  Ingerd. 

På  hvilken  tid  Jakob  Suneson  og  Estred  har  fæstet  bo  på 
Møn,  vides  ikke.  Under  forhandlingerne  med  grev  Henrik  af 
Schwerin  i  1225  nævnes  han  Hr.  Jakob  af  Møn.  Man  har 
derfor  kaldet  ham  »lensmand«  på  Møn;  men  betydningen 
af  dette  udtryk  må  nærmere  bestemmes.  I  Valdemarstiden 
havde  kongen  sine  »ombudsmænd«,  i  regelen  en  i  hvert 
herred  samt  »høvidsmænd«  på  kongsborgene;  men  disse  bestil- 
linger kom  ikke  de  senere  tiders  »lensmænd«  nær  i  magt  og 
anseelse,  om  end  de  efterhånden  udviklede  sig  dertil.  Der 
haves  næppe  noget  exempel  på,  at  en  kongelig  ombudsmand 
har  knyttet  herredet  til  sit  navn  således  som  Jakob  af  Mon. 
Det  egentlige  lensforhold  udstraktes  i  Danmark  endnu  ikke 
videre  end  til  personer  af  fyrstelig  slægt,  hvem  styrelsen  for 
egen  regning  af  enkelte  landskaber  overlodes  alene  mod  ydelse 
af  kongelig  tjeneste.  Sådanne  mænd  antog  da  landskabets 
navn,  som  grev  Albert  af  Nordalbingien,  grev  Niels  af  Hal- 
land o.  1.  Benævnelsen  Hr.  Jakob  af  Møn  må  derfor  føre 
tanken  i  samme  retning  og  bekræfte  formodningen  om ,  at 
han  var  besvogret  med  kongehuset.  Af  jordebogen  synes  det 
også  at  fremgå,  at  Møn  under  ham  har  været  stillet  i  und. 
tagelsesforhold  til  det  øvrige  riges  styrelse.  Imidlertid  ligger 
der  i  navnet  Jakob  af  Møn  formentlig  også  noget  andet. 
Ligesom   vi   ved,   at  Hvideslægten    tidligt  har  havt  besiddelser 

på  Møn,  så  er  der  al  grund  til  at  antage,  at  Jakob  Suneson 
selv  har  ejet  en  stor  del  af  øen,  medens  han  har  havt  kongs- 
godset  på  Møn  med  Stege  slot  i  pant,  samt  de  kongelige 
indtægter  og  rettigheder  i  en  slags  forpagtning  for  en  rund 
årlig  afgift.  Således  synes  forholdet  med  Møn  at  have  været 
noget  sammensat  og  visstnok  for  sin  tid  ret  enestående.  Jakob 
Suneson  har  da  boet  på  Stege  hus  og  styret  øen  som  et  per- 
sonligt len.  Om  hans  born  er  født  der,  kan  ikke  siges,  men 
sandsynligvis  er  de  voxet  op  på  Møn  og  da  navnlig  på  Stege  borg. 
Den  visstnok  ældste  son,  Peder  Jakobson,  er  født  om- 
kring ved  året  1187  og  har  fået  en  kirkelig  opdragelse  i 
slægtens  og  tidens  ånd.  Af  den  Lundske  liber  daticus  ses,  at 
han  har  været  kannik  i  Lund,  hvor  han  altså  har  været  under 
forbroderen,  Andreas  Sunesons,  vejledning.  Da  den  ældre  far- 
broder, bisp  Peder  Suneson,  i  Roskilde  dør  1214,  bliver  broder- 
sønnen »enstemmig  og  med  stor  kærlighed«  valgt  til  hans 
efterfølger  som  Sællands  biskop,  skont  han  endnu  manglede 
et  par  år  i  den  kanoniske  alder.  Endnu  i  et  pavebrev  fra 
12 17  kaldes  han  kun  »vocatus«,  kaldet,  men  ikke  indviet. 
Dette  er  visstnok  grunden  til.  at  der  viser  sig  nogen  vaklen  i 
angivelsen  af  årstallene  ved  skiftet  mellem  den  ældre  og  yngre 
bisp  Peder.  Den  unge  mand  har  altså  tidlig  nydt  en  hoj 
anseelse,  og  i  de  få  år,  han  fik  at  virke  i,  ses  det  også,  at 
han  har  udvist  en  brændende  iver  i  kirkens  tjeneste.  Han 
begunstigede  klostrene,  og  når  han  navnlig  tog  sig  af  St.  Peders 
kloster  i  Næstved  (det  senere  skovkloster,  nu  Herlufsholm). 
kan  man  deri  ikke  alene  se  en  arv  fra  gamle  biskop  Eskild, 
der  var  klosterets  medstifter,  men  måske  også  en  erindring 
fra  fædrenehjemmet  på  Møn,  hvor  nogle  af  klosterets  ældste 
ejendomme  lå.  Unge  bisp  Peder  har  også  været  virksom  for 
at  få  Eskilds  gamle  ven,  abbed  Vilhelm  af  Ebelholt  anerkendt 
som  helgen.  Pave  Honorius  den  tredie  overdrager  nemlig  til 
ham  i  forbindelse  med  den  (dengang  syge)  erkebiskop  Andreas 

og  abbeden  af  Herivad  at  undersøge  den  afdøde  abbed  Vil- 
helms adkomst  til  helgenære,  hvorefter  også  anerkendelsen  på- 
følger. Peder  Jakobson  har  i  det  hele  stået  i  lignende  forhold 
til  erkebiskop  Andreas,  som  Peder  Suneson  til  Absalon.  I 
pavebrevet  af  12 17  bemyndiges  erkebiskoppen  udtrykkelig  til 
at  træffe  en  ordning  med  brodersønnen  til  begges  gavn.  Lund 
og  Roskilde  vedblev  at  være  noje  forbundne. 

Det  er  vel  også  som  et  led  af  denne  forbindelse,  at  den 
unge  bisp  Peder  —  sagtens  på  den  syge  erkebiskops  vegne  — 
ved  pavebrevet  af  27.  Febr.  1224  får  kaldelse  til  at  være  kors- 
togsprædikant  for  hele  Lunde  erkestift.  Men  dette  sker  på  et 
tidspunkt,  da  ulykken  ved  kong  Valdemars  fangenskab  havde 
kuet  Danmark  og  svækket  folkets  mod.  Bisp  Peder  har  sikker- 
lig  ikke  forsomt  at  prædike  korstoget  med  glødende  iver  som 
det  bedste  middel  til  at  afsone  ulykken.  Men  da  tilslutningen 
under  øjeblikkets  trængsel  viser  sig  ringe,  beslutter  han  selv 
at  sætte  sig  i  spidsen  for  den  lille  korsfarerhær.  Hvis  en 
enkelt  kilde  har  ret  i,  at  det  er  ham,  der  har  havt  det  truende 
syn,  at  en  engel  med  draget  sværd  viste  sig  over  Roskilde 
eller  Lunde  kirke,  da  har  dette  sikkert  også  bestyrket  hans 
forsæt  selv  at  drage  til  det  hellige  land,  medens  vor  tids 
politiske  betragtning  vilde  synes,  at  de  Danske  våben  i  hint 
øjeblik  havde  en  nærmere  liggende  opgave.  Det  må  dog 
bemærkes,  at  det  omtalte  syn  af  de  fleste  kilder  tilskrives  hans 
eftermand  Niels  Stigson  på  et  senere  tidspunkt,  da  kampen 
mellem  konge  og  kirke  indvarsles. 

Endnu  samme  vinter  1224 — 25  begiver  bisp  Peder  sig  til- 
søs på  vejen  til  det  hellige  land.  Men  i  vinterstormene  lider 
han  skibbrud  på  den  Nederlandske  kyst  ved  >Dam«,  hvilket 
udtryk  nogle  kilder  har  misforstået  og  gengivet  ved  »Dan  11- 
biam«  (Donau).  »Dam«  betyder  de  Hollandske  dæmninger, 
stranddiger  eller  klitter,  således  som  ordet  endnu  findes  i 
Amsterdam,   Rotterdam    o.   1.     Særlig   var    >Dam«    navnet    på 

en  havn  ved  Scheldens  munding.  Han  er  altså  strandet  uden- 
for dæmningerne,  er  selv  med  moje  bleven  reddet  i  land  og 
indlagt  i  det  nærliggende  Flanderske  kloster  »Ter  Dost«,  efterat 
de  derværende  Cisterciensermunke  havde  fundet  ham  på  strand- 
bredden. Måske  er  strandingen  først  sket  i  foråret  1225,  og 
bispen  død  i  klosteret  kort  efter  som  følge  af  ulykken.  Han 
er  ialfald  død  der  den  19.  Maj  1225  og  begravet  i  kloster- 
kirkens kor  lige  ved  hojalteret.  Munkene  har  således  vidst  god 
besked  med  hans  hoje  stilling  i  kirken.  Klosteret  blev  ødelagt 
1566  under  reformationskrigene,  men  endnu  1655  sås  blandt 
klosterkirkens  ruiner  gravstenen  med  følgende  indskrift: 

Hic  jacet  Petrus  Episcopus  Roskildensis,  cognatus  Regis 
Daciæ,  qui  cruce  signatus,  in  iteratione  ad  Domini  sepulcrum, 
hoc  in  loco  obiit. 

(Her  hviler  bisp  Peder  af  Roskilde,  den  Danske  konges 
slægtning,  som  mærket  med  korsets  tegn  på  toget  til  Herrens 
grav  døde  på  dette  sted). 

Om  denne  gravsten  har  professor  Kornerup  ladet  fore- 
tage undersøgelser,  der  have  vist,  at  stenen  desværre  er  for- 
svunden; men  om  den  rigtige  gengivelse  af  indskriften  er  der 
ingen  tvivl.  En  senere  Flandersk  krønnike  forvexler  denne 
bisp  Peder  med  farbroderen  Peder  Suneson  og  henlægger 
begivenheden  til  1217,  men  ganske  uden  grund.  Peder  Jakob- 
son  var  allerede  bekendt  i  udlandet,  da  vi  ser,  at  han  tillige- 
med faderen  mindedes  som  broder  i  Hamburgs  kirke.  Ved 
sin  romantiske  død  —  »han  døde  i  sin  helligheds  duft« 
er  hans  berømmelse  steget  så  hojt,  at  Cistercienserne  betragtede 
ham  som  helgen,  skont  han  aldrig  er  bleven  kanoniseret.  Om 
klosteret  Ter  Dost's  (Thosan)  levende  forbindelse  med  Dan- 
mark vil  der  nedenfor  berettes.  Efterat  klosteret  var  ødelagt. 
gravede  munkene  bisp  Peders  ben  op  af  jorden  1630  og  førte 
dem  med  sig  til  deres  nye  klosterkirke  i  Brygge.  Men  også 
Sorø  kloster  har  måske  gjort  fordring  på  at  besidde  hans  ben; 

måske  har  brødrene  i  Flandern  delt  med  dem.  Iblandt  skjold- 
mærkerne i  Sorø  kirke  findes  ialfald  Peder  Jakobson's  skjold; 
dette  er  lodret  delt,  og  hver  afdeling  er  prydet  med  Hvide- 
slægtens tværbjælker. 

Billedet  af  den  unge  bisp  Peder  Jakobson  viser  os  nær- 
mest en  stille  sværmer,  beredt  mere  på  at  offre  sig  selv  end 
til  at  sejre.  Han  skal  mindes  her  som  den  eneste  helgen- 
skikkelse, der  vides  at  være  udgået  fra  Møn. 

Jakob  Sunesons  anden  son  hed  Andreas,  der  nævnes  som 
kammermester  (camerarius)  hos  kong  Valdemar  Sejr.  Han 
har  fulgt  sin  slægts  exempel  og  skænket  gods  til  kirkeligt  brug, 
men  i  Fyns  stift;  han  har  formodenlig  havt  gods  på  Falster, 
der  dengang  hørte  under  Fyns  bispestol.  Forøvrigt  nævnes 
ban  kun  ved  sin  død,  som  nogle  kilder  anfører  ved  år  1223, 
andre  ved  1224.  Da  Sorø  annalerne  må  antages  at  vide  bedst 
besked  om  Hvideslægtens  skæbne,  og  da  de  tillige  anfører 
dagen,  så  må  angivelsen  der  visstnok  være  den  rigtige.  Døds- 
dagen er  da  7de  Maj  1223,  og  da  kong  Valdemar  tages  til- 
fange om  natten  mellem  6te  og  7de  Maj  1223,  er  det  sand- 
synligt, at  hans  kammermesters  død  står  i  forbindelse  dermed. 

Den  tredie  son,  Johannes,  er  den  eneste  af  bornene,  der 
—  skont  han  ikke  overlevede  faderen  —  dog  vides  at  have 
forplantet  slægten  videre.  Foreløbig  kan  her  anføres,  at  hans 
datter,  Gæcilia,  var  gift  med  kongens  sonneson,  grev  Niels  af 
Halland. 

Jakob  Sunesons  datter,  Ingerd,  var  på  denne  tid  gift  med 
kongens  marsk,  Skori. 

Vi  står  nu  ved  den  skæbnesvangre  Lyø  jagt.  Valdemar 
Sejr  havde  underlagt  sig  Østersøens  hele  sydkyst,  og  blandt 
andre  havde  også  grev  Henrik  af  Schwerin  måttet  hylde  ham 
som  lensherre.  Kong  Valdemars  uægte  son,  grev  Niels  af 
Halland,  havde  været  gift  med  Ida  af  Schwerin;  men  de  var 
begge   døde   unge  i  disse  år,  han   121 9,    hun  senest  1221,    og 

efterlod  sig  en  lille  son,  grev  Niels  den  yngre  af  Halland. 
For  at  sikkre  sin  umyndige  sonneson  hans  mødrene  arv,  havde 
kongen,  medens  grev  Henrik  var  fraværende  som  pilegrim  i 
det  hellige  land,  ladet  halvdelen  af  amtet  Schwerin  besætte. 
Denne  voldsomhed  måtte  naturligt  bringe  Henriks  vrede  til 
at  blusse  op  påny,  uden  at  man  med  yngre  kilder  behøver  at 
søge  forklaringen  i  et  utilladeligt  forhold  mellem  kongen  og 
grevinden.  Ved  sin  hjemkomst  mødte  grev  Henrik  tilsyne- 
ladende meget  venskabeligt  hos  sin  lensherre,  hvem  han 
skænkede  reliquier,  som  han  havde  medbragt  fra  det  hellige 
land.  Han  deltog  en  stund  i  kongens  jagter,  indtil  denne  følte 
sig  ganske  tryg  og  drog  til  Lyø  alene  med  sin  son,  den  unge 
Valdemar,  grev  Henrik  og  nogle  få  ledsagere.  Efter  endt  jagt 
den  6te  Maj  blev  der  som  sædvanligt  drukket  tæt  om  aftenen, 
men  greven  holdt  sig  ædru.  Da  kongen  lå  i  den  første  tunge 
sovn,  blev  han  og  sonnen  overmandet,  kneblet  og  ført  ned 
på  grevens  skib,  der  øjeblikkelig  sejlede  til  Tyskland  med  det 
kostbare  bytte.  Fangerne  blev  indespærret  på  Dannenberg 
slot  i  Saxen  for  at  være  i  behørig  afstand  fra  kysten. 

"  Med  hensvn  til  den  overraskende  ulykke  paa  Lyø  siger 
forskellige  yngre  kilder,  at  kongen  blev  forrådt  »af  sine  egne«, 
»sine  hofmænd«.  De  ældre  kilder  siger  kun,  at  han  blev 
forræderisk  (proditiose)  taget  tilfange  af  grev  Henrik.  Her- 
med menes  naturligvis,  at  denne  sveg  sin  lensherre  og  gæste- 
venskabet, medens  yngre  kilder  har  forstået  ordet  således,  at 
»forræderiet«  måtte  angå  nogen  af  kongens  egne,  hvad  der 
dog  ingen  grund  er  til  at  antage.  Rydårbøgerne,  der  anses 
forfattede  et  par  menneskealdere  efter  denne  begivenhed,  har 
også  udtrykket  »forrådt  af  sine«,  men  hvad  derved  er  ment. 
fremgår  nok  som  af  følgende  mærkelige  tilføjelse:  »Mærk 
Dig,  læser,  at  Tyskerne  aldrig  eller  sjelden  har  vundet  nogen 
triumf  uden  ved  forræderi  og  falskhed,  som  er  dem  med- 
fødte   Således  skrev  man  i  Rydkloster  i  Sønderjylland  i  slut- 

ningen  af  det  t  3de  århundrede.  Men  hvorledes  forholdt 
kongens  ledsagere  sig  ved  denne  lejlighed  ?  Vel  havde  han 
kun  få  mænd  med  sig,  men  nogle  var  der  dog  (som  flere 
kilder  beretter).  Af  et  brev  fra  paven  samme  år  erfares,  at 
kongen  er  bleven  såret;  en  kamp  har  altså  fundet  sted,  om 
end  forgæves,  mod  overmagten,  som  grev  Henrik  forinden 
havde  holdt  skjult.  Når  nu  gode  kilder  beretter,  at  kammer- 
mesteren Andreas  Jakobson  er  død  dagen  efter  den  sorgelige 
nat,  så  ligger  det  nær  at  antage,  at  han,  der  ifølge  sin  stilling 
i  regelen  måtte  være  hos  kongen,  virkelig  også  har  været  der 
tilstede,  at  han  har  søgt  at  værge  kongen,  men  er  falden  i 
kampen  eller  rettere  død  dagen  efter  af  sine  sår.  Man  ind- 
vende ikke  herimod,  at  ingen  kilde  nævner  noget  sådant;  man 
må  erindre,  at  efter  Saxes  tid  er  samtidens  krønniker  så  magre, 
at  de  i  regelen  kun  indeholder  nogle  torre  dateringer;  yder- 
ligere oplysninger  må  søges  i  breve  og  dokumenter,  hvis  ind- 
hold er  mere  tilfældigt.  En  af  de  bedste  kilder,  Sorø  annalerne, 
beretter  først  kortelig  kongens  tilfangetagelse  og  tilfojer  umid- 
delbart derefter:  »7de  Maj  døde  Andreas  Jakobson,  samme 
kong  Valdemars  kammermester«.  Denne  sammenstilling  kan 
tyde  på  en  forbindelse,  som  man  dog  ikke  har  været  sikker 
på,  da  der  er  forløbet  mindst  20  år  efter  begivenheden.  Vi 
har  således  lov  til  at  antage,  at  ligesom  Jakob  Sunesons  ældste 
son  to  år  senere  fandt  døden  på  et  korstog,  så  har  den  anden 
son,  Andreas,  offret  sit  liv  for  kong  Valdemar,  begge  to  som 
bærere  af  Hvidernes   hidtidige  troskab    mod   kirke   og   konge. 


Da  den  store  ulykke  ramte  kong  Valdemar,  sandedes  den 
gamle  erfaring,  at  et  erobringsrige  står  og  falder  med  erobreren. 
Riget  var  bygget  hojere  op  end  grundlaget  kunde  bære.  Der. 
unge,   nylig  kronede  kongesøn,  Valdemar  (Dagmars  son),  var 

fangen  med  faderen;  Berengarias  sonner  var  ikke  over  6 — 7 
år  gamle.  Absalons  efterfølger,  Andreas  Suneson,  der  var 
nærmest  til  at  gribe  styret,  var  dødssyg.  Han  gjorde  dog, 
hvad  han  formåede,  idet  han  strax  skrev  til  paven  Honorius 
den  tredie  og  foranledigede,  at  denne  ikke  alene  sendte  en 
skarp  skrivelse  til  grev  Henrik,  at  han  under  trusel  af  ban 
strax  skulde  løsgive  kongerne,  men  også  sendte  tilsvarende 
skrivelser  til  kejseren,  erkebispen  af  Køln  og  bisperne  af 
Lybæk  og  Verden  og  formanede  dem  til  at  skaffe  kongerne 
fri.  Men  da  både  den  Tyske  kejser  og  de  Tyske  biskopper 
var  på  grev  Henriks  side  og  vilde  benytte  lejligheden  til  at 
løsrive  ialfald  de  Tyske  lande  fra  kong  Valdemar,  så  blev 
pavens  gentagne  befalinger  kun  slag  i  luften.  Kejserens  råd- 
givere have  endog  først  gjort  forsøg  på  at  købe  fangerne  af 
grev  Henrik,  så  at  de  skulde  komme  direkte  i  kejserens  vold. 
Herom  førtes  forhandlingerne  i  Nordhausen  September  1223; 
men  forsøget  strandede. 

De  Danske  synes  i  deres  nød  at  have  valgt  kongens 
søsterson,  grev  Albert  af  Orlamynde,  til  rigsforstander,  uden 
at  han  dog  bar  dette  navn;  paven  kalder  ham  rigets  for- 
mynder. Han  havde  tjent  kongen  tro  i  krig  og  fred  og  var 
en  anset  feltherre.  Han  var  son  af  kongens  søster,  Sofie,  i 
ægteskab  med  den  Tyske  grev  Sigfried  af  Orlamynde,  en  borg 
i  Thyringen,  som  Albert  nu  havde  arvet  i  forening  med  sin 
broder  Herman.  Grev  Albert  var  altså  Tysk  greve  —  af 
Kong  Valdemar  desuden  forlenet  med  Nordalbingien  :>:  Hol- 
sten • —  og  om  han  end  tjente  kongen  trofast  nok,  så  var  det 
ikke  at  vente,  at  han  skulde  have  nogen  levende  følelse  for, 
hvad  der  skyldtes  Danmark.  For  ham  måtte  det  ene  for- 
nødne være,  at  få  kongen  befriet  af  fangenskabet  for  en- 
hver pris. 

Da  kongen  havde  siddet  ovei  et  år  i  fængslet  på  Dannen- 
berg    slot,     kom    det    endelig    her    til    forhandlinger    mellem 

kejserens  son,  kong  Henrik,  med  flere  Tyske  prælater,  som 
dannede  et  slags  regentskab  i  Tyskland,  medens  kejser  Frede- 
rik den  2den  var  i  Italien,  endvidere  grev  Henrik  af  Schwe- 
rin  og  flere  Tyske  herrer,  blandt  hvilke  grev  Konrad  ai 
Regenstein,  der  allerede  ved  forhandlingerne  i  Xordhausen 
det  foregående  år  fandtes  på  grev  Henriks  side,  samt  grev 
Albert  af  Orlamynde  og  Nordalbingien  og  endelig  Danmarks 
fornemste  mænd:  Bjorn  mundskænk,  Skori  marsk  (gift  med 
Jakob  Sunesons  datter  Ingerd),  Johannes  marsk  (Ebbe  Sune* 
sons  son),  Thrugil  drost  og  flere  unævnte.  Man  havde  ifor- 
vejen  sendt  ordensmesteren  for  de  Tyske  riddere,  Herman. 
til  kong  Valdemar  i  fængselet,  for  at  overtale  ham,  og  denne 
synes  at  være  gået  ind  på  hvadsomhelst,  sagtens  med  den 
bagtanke,  at  han  ikke  agtede  at  holde,  hvad  han  således  blev 
tvungen  til  at  love.  Således  sluttedes  traktaten  af  4de  juli 
1224  på  Dannenberg  slot,  hvorved  man  tydelig  nok  mærker 
den  kejserlige  regerings  indflydelse. 

Traktaten  findes  endnu  i  Schwerinerarkivet  og  lyder  i 
oversættelse  således: 

Dette  er  formen  for  frigivelsen  af  kong  Valdemar 
og  hans  son  i  overværelse  af  den  Tyske  ridderordens 
hojmester,  Herman,  og  andre  kejserlige  sendebud. 
Herre  kongen  har  lovet,  at  han  skal  tage  korset  og  drage 
til  hjælp  for  det  hellige  land.  Han  skal  drage  ud  fra 
sit  rige  inden  to  år  fra  næstkommende  August  måned,  og 
skal  føre  med  sig  100  skibe,  kogger  og  snækker  sammen- 
tagne, så  at  han  den  første  vinter  efter  sin  udrejse,  om  Gud 
vil,  er  i  Spanien  og  næstfølgende  sommer  kommer  til  det 
hellige  land,  hvor  han  efter  rådførsel  med  kongen  af  Jerusa- 
lem og  andre  stormænd  skal  blive  et  helt  år.  Men  dersom 
han  bliver  hindret  ved  død  eller  anden  lovlig  grund,  skal  han 
give  25,000  mark  sølv  til  hjælp  for  det  hellige  land,  og  disse 
penge  skal  han  levere  i  Lybæk   et   år   efter   den   dag,   da  han 

skulde  begynde  pilegrimsrejsen,  til  kongen  af  Jerusalems  sende- 
bud og  brødrene  af  den  Tyske  ridderorden,  således  naturligvis, 
at  disse  ikke  må  anvende  noget  af  nævnte  pengesum  til  eget 
brug,  men  på  deres  sjæles  salighed  bruge  dem  til  det  hellige 
lands  savn,  eftersom  de  finder  det  bedst.  Med  hensyn  til 
rejsen  og  pengene,  forsåvidt  kongen  ikke  personlig  kan  rejse, 
da  skal  kongen  og  hans  folk  stille  al  den  sikkerhed  for  rejsens 
udførelse,  som  forlanges  af  herrerne:  legaten,  erkebispen  af 
Koln,  biskoppen  af  Hildesheim,  den  Tyske  ordens  hojmester, 
grev  Sigfrid  af  Blankenburg,  dog  ikke  gidsler  eller  pant,  og 
han  skal  holde  denne  sikkerhed  urykkelig  efter  disse  mænds 
råd  og  befaling.  Hvis  nogen  af  de  nævnte  ikke  kan  være 
tilstede,  skal  sagen  alligevel  fremmes. 

Ligeledes  skal  kongen  tilbagelevere  til  kejserriget 
hele  det  tran  s  al  hin  ske  land  såvelsom  alle  de  rettigheder 
over  dette  land,  som  har  været  givne  ham,  mens  riget  var  i 
krig,  og  hans  afkald  på  det  nævnte  land  skal  strække  sig 
såvidt,  at  hverken  han  selv  eller  hans  sonner  herefter  skal 
have  nogen  fordring  at  gore  på  dette  land.  Også  skal  grev 
Albert  af  Orlamynde  tage  til  len  af  kejserriget  det 
nævnte  land,  som  han  har  havt  til  len  af  kongen,  samt 
alle  de  godser,  som  i  samme  land  har  været  forbeholdt  kongen 
selv,  og  kejserriget  skal  yde  ham  sikkerhed  derfor 
mod  hvems  om  helst.  Også  biskopperne  i  samme  land,  nem- 
lig i  Lybæk,  Ratseburg  og  Schwerin  skulle  modtage  deres 
kongelige  rettigheder  af  kejserriget.  Desuden  skal  kongen  løse 
alle  dem,  der  i  nævnte  land  have  svoret  ham  huldskab  og 
troskab,  og  de  skulle  sværge  til  kejserriget  og  grev 
Albert,  enhver  efter  sin  ret,  og  af  grev  Albert  tage  de  godser, 
som  de  havde  af  kongen.  Ligeledes  skal  kongen  og  grev 
Albert  til  grev  Henrik  af  Schwerin  tilbagelevere  landet 
Boksen  bur  g  og  landet  Schwerin  med  alt  dets  rette  til- 
liggende,  og  denne  skal  tage   det  igen    af  kejserriget,   medens 

borgen  Wotmnnde  skal  genopføres  for  ham,  som  den  var, 
for  den  blev  ødelagt.  Desuden  skal  grev  Henrik  og  hans 
vasaller  påny  have  alle  de  godser,  som  de  havde  af  grev 
Albert,  hvorsomhelst  de  ligger.  Ligeledes  skal  Diderik  Skak- 
man  beholde  de  godser,  som  han  med  sin  mosters  son  med 
rette  bor  have  af  grev  Albert.  Ligeledes  skal  kongen  tilbage- 
levere til  grev  Henriks  hustrus  moder  hendes  land, 
eller  give  hende  2000  mark.  Kongen  skal  til  sikkerhed  for, 
at  han  ikke  vil  soge  at  generhverve  det  Transalbinske  land,  efter 
kejserrigets  fyrsters  råd  yde  al  den  borgen,  som  han  kan,  og 
som  fyrsterne  ville  have,  undtagen  gidsler  og  pant.  Når  kongen 
bliver  fremstillet  for  fyrsterne  på  herredagen  i  Barduvik. 
skal  han  yde  al  den  sikkerhed,  han  kan,  og  som  fyrsterne 
kræve,  undtagen  gidsler  og  pant,  for  at  han  til  kejserriget  på 
den  dag,  som  af  fyrsterne  bestemmes,  vil  udlevere  de  sla- 
viske lande,  om  hvilke  der  er  strid  mellem  kejser- 
riget og  Danmarks  rige,  eller  beholde  dem  efter  retslig 
afgorelse  eller  af  nåde.  Ligeledes  skal  herre  kongen 
modtage  Danmarks  rige  af  kejserdom mets  hånd  og 
gore  dette  huldskabs  ed,  ligesom  de  andre  fyrster 
pleje  at  gore,  og  troskabseden  skal  han  ærlig  holde. 
Ligeledes  skal  kongen  og  grev  Albert  yde  tryg  sikker- 
hed, som  kaldes  orfejde,  for  grev  Henrik  for  sig  og  alle 
venner  og  slægtninge;  og  at  denne  orfejde  skal  holdes  sikkert, 
skal  kongen  som  gidsler  stille  en  af  sine  legitime  so  li- 
ner og  10  andre,  5  fra  Danmark  og  5  fra  Holsten.  Disse 
skulle  gives  på  10  år  og  de  kan  ombyttes  efter  tidens  lejlig- 
hed, når  det  er  fornødent;  gidslerne  skal  gives  til  kejserriget 
eller  rigets  fyrster,  og  disse  kan  overdrage  dem  til  hvem  de 
vil.  Ligeledes  skal  kongen  for  sin  befrielse  give 
grev  Henrik  40,000  mark  sølv,  som  skal  overgives 
til  kejserriget  og  fyrsterne.  Denne  pengesum  skal  ud- 
redes   efter  Kølnsk    vægt,    dog    et    lod    mindre   lødigt  i  hver 

mark  prøvet  sølv.  Efter  samme  værdi  skal  også  den  sum 
betales,  der  skal  gives  til  hjælp  for  det  hellige  land.  Af  de 
40,000  mark  skal  kongen  give  20,000  mark  dels  i  penge,  dels 
i  pant,  for  at  han  og  hans  son  kan  løsgives  på  en  gang. 
Men  dersom  han  ved  sin  løsladelse  ikke  kan  betale  20,000 
mark,  kan  han  dog  selv  gå  ud  mod  at  betale  10,000  mark, 
idet  hans  ældste  son  bliver  tilbage  for  10,000  mark;  såsnart 
disse  10,000  bliver  betalt,  skal  sonnen  løsgives.  Men  for  de 
resterende  20,000  mark  skal  kongen  stille  30  voxne 
sidsier  og  en  af  sine  sonner;  dersom  han  ikke  kan  skaffe  30 
voxne  gidsler,  skal  han  stille  1 5  voxne  og  ligeså  mange  unge 
samt  to  af  sine  sonner;  og  dersom  han  ikke  kan  skaffe  15 
voxne,  skal  han  give  30  drenge  og  3  af  sine  sonner.  Disse 
gidsler  skal  ligesom  de  forrige  stilles  kejserriget.  Kun  for 
disse  to  bestemmelser  om  orfejde  og  løsepenge  skal  der  stilles 
gidsler.  Med  hensyn  til  de  besiddelser,  som  kongen  for  penge 
har  tilkøbt  sig  i  det  Transalbinske  land,  kan  han  ordne  sig,  som 
han  finder  for  godt.  Ligeledes,  dersom  en  del  af  den  nævnte 
pengesum  på  grund  af  tidens  korthed  ikke  kan  betales  på 
herredagen  i  Barduvik,  da  skal  kongen  og  hans  mænd  efter 
kejserrigets  fyrsters  råd  skaffe  sikkerhed  for,  at  de  betaler  rest- 
summen på  den  dem  af  fyrsterne  forelagte  dag,  og  da  skal 
kongen  dér  efter  fyrsternes  råd  udleveres  til  sine 
mænd.  På  førstkommende  Vorfrues  fødselsdag  vil  den 
Romerske  herre  konge  og  rigets  fyrster  holde  en  herredag  i 
Barduvik  for  at  bestemme,  hvad  ovenfor  er  sagt. 

Og  at  dette  skal  overholdes  og  ukrænkeligt  iagttages, 
have  nedennævnte  svoret  og  på  ære  lovet:  Grev  Albert, 
Wicpert,  hans  drost,  Reinfrid  af  Scorlemere,  Heinrik  mund- 
skænk og  flere  andre  af  hans  mænd,  følgende  Danske 
herrer:  Bjorn  mundskænk,  Skori  marsk,  Johannes  marsk, 
Thrvgils  drost  og  flere  andre.  Fra  den  anden  Side:  Grev 
Heinrik    af    Schwerin,    grev    Herman    af  Woldenberg,    grev 

Hfinrik  af  Sladen,  grev  Heinrik  af  Dannenberg  og  hans  to 
sonner,  grev  Heinrik  af  Luchowe,  grev  Konrad  af  Regen- 
stein, Lupold  Ursus,  Burchard,  foged  af  Luchowe,  Diderik 
Skakman  og  flere  andre. 

Disse  løfter  og  eder  er  gjorte  under  sådan  betingelse,  at, 
dersom  den  Romerske  herre  konge  og  rigets  fyrster  vil  op- 
fylde det,  som  ovenfor  er  sagt,  da  skulle  forloverne  være 
bundne  derved  i  et  og  alt;  men  dersom  fyrsterne  ikke  vil  op- 
fylde det,  da  skulle  forloverne  ingenlunde  være  bundne  til 
at  holde  det,  men  ganske  være  løste  fra  eder  og  løfter. 
Kejserrigets  sendebud:  Herr  Bernard  af  Horstmark, 
grev  Herman  af  Woldenberg,  Gunzelin,  kejserlig  hofdrost, 
drosten  af  WALDBURG,'Herr  erkebispen  af  Kølns  drost,  have 
på  ære  lovet,  at  de  på  alle  måder  og  i  god  tro  ville  be- 
stræbe sig  for,  at  fyrsterne  skal  efterfølge,  hvad  ovenfor  er 
sagt,  og  det  samme  har  den  Tyske  ordens  hovmester  sagt,  at 
han  vilde  gore. 

Således  sket  i  Herrens  år  1224  den  4de  Juli,   12  indiction. 


Af  dette  dokument  såvelsom  de  to  følgende  fra  næste  år 
har  jeg  fået  smukke  fotografiske  gengivelser  i  fuld  størrelse 
efter  originalerne  i  arkivet  i  Schwerin.  Texterne  er  flere 
gange  trykte  på  Latin  i  Tyske  værker  og  tildels  hos  Thorke- 
lin;  i  Danmark  er  de  kendt  i  Paludan-Mullers  oversættelse. 

Seglene,  tilhørende  de  Danske  herrer,  er  gengivne  som 
de  ældste  Danske  adelige  segl  i  dr.  Henry  Petersens  sigilværk. 
Med  benyttelse  af  disse  forskellige  kilder  og  hjælpemidler  be- 
mærkes : 

Det  ovenfor  i  oversættelse  meddelte  dokument  er  hastig 
nedskrevet  med  små  minuskier  og  gennemførte  forkortninger 
efter  tidens  skik. 

I  den  nedre  ombojede  rand  er  n  indsnit  til  anbringelse 
af  segl;  det  tredie  sidste  indsnit  er  nu  tomt;  i  de  andre  hænge 
endnu  røde  silkesnore,  af  hvilke  nr.  2  er  uden  segl;  de  øvrige 
have  hele  eller  brudstykker  af  segl  i  hvidt  vox.  For  ioo  år 
siden  var  8  af  seglene  endnu  uskadte. 

Nr.  i  har  et  lille  brudstykke  af  et  segl,  der  synes  at  vise 
hovedet  af  en  helgenfigur.  Måske  tilhører  seglet  den  Tyske 
ordensmestei  Herman,  der  ledede  forhandlingen. 

Nr.  2  mangler  segl. 

Nr.  3  er  temmelig  uskadt  og  lett  kendeligt  som  grev 
Henrik  af  Schwerins. 

Nr.  4  har  et  brudstykke  med  noget,  der  kunde  ligne  et 
krucifix.     Hidtil  ukendt. 

Nr.  5  har  et  temmelig  fuldstændigt  segl,  der  er  kendt 
som  grev  Henrik  af  Dannenbergs. 

Nr.  6  er  lidt  mere  beskadiget,  men  dog  kendeligt  som 
Gunzelins,  den  kejserlige  drost. 

Nr.  7  har  to  brudstykker,  hvoraf  det  ene  viser  noget  af 
et  kamhjul  (møllehjul).  Af  omskriften  kan  læses  .  .  .  LLV 
....  VGILLI,  som  formodenlig  har  været  Sigillum  Trugilli 
og  derfor  anses  for  den  Danske  drost  Thrugils  segl. 

Nr.  8  har  det  meste  af  et  rundt  segl  med  utydelig  figur, 
lignende  et  stort  T  eller  en  hammer.  Af  omskriften  har  man 
læst  ...  RI  (eller  PI  eller  FI).  Seglet  anses  for  Skori  marsks, 
der  var  gift  med  Jakob  Sunesons  datter  og  følgelig  nær  be- 
slægtet med  de  andre  mægtige  herrer.  Henry  Petersen  op- 
fatter figuren  som  en  hjelm,  læser  bogstaverne  som  FI  og 
anser  derfor  læsningen  Scori  for  tvivlsom.  Navnet  Scori 
skrives  også  Scozi. 

Nr.  9  mangler  ganske. 

Nr.  io  har  et  helt  skjold  med  3  skråbjælker,  men  om- 
skriften er  ganske  afbrudt.  Man  kan  gætte  på  Johannes 
marsk,   Ebbe  Sunesons  son.     Slægtsseglene    var    endnu    langt 

fra  fastslåede;  måske  er  det  Sunesonnernes  3  tværbjælker,  der 
her  er  lagt  på  skrå. 

Nr.  1 1  viser  en  blomsterstok  over  gyngende  grund  eller 
et  vidiegærde;  seglet  antages  for  Bjorn  mundskænks  (pin- 
cerna),  fordi  samme  segl  findes  under  traktaten  af  1225,  hvori 
han    også    deltog.      Af   omskriften    kan    kun    læses  .  .  .  GIL 

E  og  på  seglet   næste  år  S EN.     (Det   må 

være  dette  sidste,  der  gengives  hos  Henry  Petersen,  skont  han 
henfører  det  til  1224.)  Udtydningen  er  tvivlsom,  da  bog- 
staverne ikke  stemmer  rigtig  med  Bjorns  navn.  En  menneske- 
alder senere  siges  Peder  Uneson  at  have  ført  et  lignende 
skjoldmærke;  men  om  dennes  forbindelse  med  Bjorn  vides 
formentlig  intet. 

I  hovedtrækkene  véd  vi  altså  ret  god  besked  med  de  op- 
bevarede segl,  så  vel  fra  Tysk  som  fra  Dansk  side.  Det  vilde 
være  sært,  om  ikke  grev  Alberts  segl  har  været  hængt  under, 
så  vi  må  antage,  at  det  har  hængt  ved  silkesnoren  nr.  2,  hvor 
dets  naturlige  plads  vilde  være  mellem  stormesterens  og  grev 
Henrik  af  Schwerins.  De  forskellige  grever  kommer  da  forud 
for  de  jævnere  Danske  herrer.  Men  på  den  anden  side  er 
også  valget  af  beseglere  og  ordenen  mellem  seglene  ret  til- 
fældig. Undertiden  synes  besegierne  nærmest  at  måtte  op- 
fattes som  vitterlighedsvidner. 


Karakteren  af  og  hensigten  med  denne  traktat  er  iøjne- 
faldende. Den  Tyske  ordensmester,  Herman,  der  udtrykkelig 
nævnes  som  forhandlingens  leder,  har  været  meget  snild. 
Efterat  man  havde  opgivet,  at  få  de  Danske  konger  udleve- 
rede i  kejserens  vold ,  søges  kejserrigets  interesser  fyldest- 
gjorte ved  indholdet  af  et   forlig   mellem   grev  Henrik   og   de 

F.   Bojsen  :  Jakob  Suneson  uf  Men.  3 

Danske.  Den  storste  vanskelighed  var  at  berolige  pave  Hono- 
rius,  der  i  yderste  harme  vedblev  at  sende  breve  med  ban- 
trusel  imod  alle  kong  Valdemars  fjender.  Endnu  under  31. 
Juli  1224,  da  paven  næppe  har  kendt  traktaten  af  4.  Juli, 
skriver  han  til  erkebiskoppen  af  Bremen,  der  havde  under- 
støttet den  tidligere  lordrevne  bisp  Valdemar  under  et  indfald 
i  det  Danske  rige.  Paven  forbyder  ham  i  stærke  ord  at  be- 
krige kong  Valdemar  og  grev  Albert,  hvem  —  paven  siger  — 
at  Danmarks  riges  formynderskab  er  betroet  (cui  est  tutela 
dicti  regni  commissa).  De  Tyske  biskopper  kunde  næppe  i 
længden  fortsætte  deres  ulydighed  mod  kirkens  øverste. 

Det  er  derfor  vel  betænkt  fra  Tysk  side,  at  der  i  spidsen 
for  Dannenbergforliget  stilles  en  forpligtelse  for  kong  Valde- 
mar til  inden  2  år  at  foretage  et  korstog  til  det  hellige  land 
med  100  skibe  og  dertil  svarende  betydelige  hærstyrke.  Her- 
med mente  man  ikke  alene  at  have  forsonet  den  vrede  pave, 
men  tillige  havde  man  opnået  på  den  virksomste  måde  at 
afvæbne  kong  Valdemar  overfor  Tyskland,  samt  udtomme 
Danmarks  kræfter  ved  en  så  stor  og  kostbar  udrustning. 
Paven  havde  selv  netop  i  dette  år  opfordret  til  korstog,  og  i 
henhold  dertil  havde  bisp  Peder  Jacobson  af  Roskilde  prædiket 
korstog  over  hele  Danmarks  rige.  Man  måtte  da  vente,  at 
tanken  vilde  finde  tilslutning  hos  mange  af  landets  tappreste 
krigere,  der  hidtil  havde  kæmpet  imod  Tyskerne.  Men  som 
vi  have  set,  fandt  planen  kun  ringe  genlyd  blandt  de  Danske. 

Endvidere  søgte  man  at  drage  kongens  slægtning  og  hid- 
tilværende tro  mand,  grev  Albert  af  Orlamynde,  bort  fra 
kongens  parti  ved  at  lade  ham  beholde  Nordalbingien  som 
len  af  det  Tyske  rige  med  alle  dertil  hørende  rettigheder  samt 
under  kejserrigets  garanti  »imod  hvem  somhelst«,  hvorved 
der  sikkerlig  netop  fortrinsvis  er  tænkt  på  kong  Valdemar. 
Man  kunde  således  håbe,    at   grev  Albert  skulde   nødes   til  at 

søge  beskyttelse  i  Tyskland  imod  kongen.  Også  dette  for- 
søg strandede  dog  tilsidst. 

Grev  Henrik  af  Schwerin  løses  af  sit  lensforhold  til  kon- 
gen, men  tager  sit  land  til  len  af  kejseren.  Særligt  må  kongen 
til  ham  afstå  de  omstridte  pantegodser  i  Schwerin  samt  de 
godser,  der  have  tilhørt  grev  Henriks  svigermoder.  Kongen 
må  sværge  ham  fred  »orfejde«  og  udrede  i  løsepenge  40000 
mark  sølv  (svarende  til  en  værdi  i  vore  dage  af  en.  10  mil- 
lioner kr.).  For  orfejde  og  løsepenge  skal  stilles  en  mængde 
gidsler.  Herved  måtte  det  vel  antages,  at  grev  Henrik  har 
fået  alle  sine  ønsker  opfyldte  ialfald  overfor  kong  Valdemar. 

Overfor  denne  har  de  kejserlige  forstået  at  tage  munden 
fuld.  Kongen  skal  ikke  alene  afstå  de  hidtil  nævnte  lande 
hinsides  Ejderen,  men  også  udlevere  alle  de  Vendiske  (Sla- 
viske) lande,  end  ikke  det  gamle  Danske  Rygen  undtagen, 
idet  disse  landes  fremtidige  stilling  henskydes  under  kejser- 
rigets rettergang  og  nåde  d:  vilde  kongen  være  en  artig  og 
lydig  lensmand,  så  kunde  han  vente  at  få  lov  at  være  Tysk- 
lands vagtholder  i  disse  urolige  egne.  Kærnen  i  det  hele  er 
sluttelig,  at  kongen  skal  tage  selve  Danmarks  rige  til 
len  af  kejseren  og  sværge  denne  huldskab  og  troskab,  som 
rigets  øvrige  fyrster  plejede  at  gore. 

Medens  der  vidløftigt  er  krævet  gidsler  for  orfejde  og 
løsepengene  til  grev  Henrik,  så  er  der  for  landafståelserne  til 
kejserriget  sletikke  krævet  gidsler,  formodenlig  i  overlegen 
følelse  af,  at  kejserriget  herefter  nok  skulde  magte  at  værne 
sine  grændser. 

Det  er  som  kronen  på  al  denne  ydmygelse,  at  det  slutte- 
lig bestemmes,  at  kongen  skal  præsenteres  (som  Tysk  lens- 
fyrste)  på  den  Tyske  Herredag,  der  skal  holdes  to  måneder 
derefter  i  Bardevig  vor  fruedag  (8.  Sept.) ;  der  skal  løse- 
pengene betales,  og  løsladelsen  finde  sted. 

s* 

Blandt  dem,  der  have  svoret  på  dette  forlig,  står  forrest 
nævnt  grev  Albert  af  Orlamynde.  Han  står  ikke  mellem  de 
Danske  deltagere,  men  som  herre  af  Nordalbingien  (Holsten) 
i  spidsen  for  sine  særlige  Tyske  hofmænd.  Som  et  særligt 
afsnit  nævnes  derefter  de  Danske  deltagere  og  endelig  grev 
Henrik  o»  hans  mænd.  At  grev  Alberts  se^l  ikke  har  kun- 
net  påvises  mellem  de  resterende  segl,  svækker  som  ovenfor 
nævnt  ikke  hans  deltagelse.  I  hvert  fald  har  to  eller  tre 
Danske  stormænd  ved  deres  vedhængte  segl  bekræftet,  at  grev 
Albert  har  svoret  på  dette  forlig. 

At  grev  Albert  har  kunnet  go  re  dette,  er  dog  ikke  så 
uforståeligt.  Vel  optræder  han  i  øjeblikket  som  en  slags  for- 
mynder for  det  Danske  rige;  men  vi  må  erindre,  at  hans 
forhold  til  Danmark  beroede  på  personligt  venskab  og  slægt- 
skab med  kong  Valdemar,  hvem  han  visselig  havde  tjent  med 
personlig  troskab  og  hengivenhed.  Var  end  hans  moder 
Dansk,  så  var  han  dog  en  indfødt  Tysk  fyrste;  Orlamynde 
ligger  i  Thyringen.  For  ham  måtte  det  ene  afgørende  være 
at  få  kongen  løs  af  fangenskabet,  uanset  på  hvilke  vilkår  for 
Danmark  det  måtte  ske.  Den  tanke  at  underkaste  sig  kejse- 
ren som  lensherre  var  ham  naturligvis  ikke  fremmed,  og  for 
Danmarks  vedkommende  kunde  der  henvises  til,  at  dette  var 
sket  for,  senest  endog  af  kongens  fader,  Valdemar  den  første, 
der  i  det  ojemed  var  bleven  lokket  ned  til  Tyskland  og  der 
nødt  til  at  give  kejseren  sin  hånd,  dog  uden  forpligtelse  til 
positiv  tjeneste.  Hertil  kom,  at  den  såkaldte  »Romerske 
kejser«  var  et  noget  tvetydigt  begreb;  han  var  på  engang  re- 
præsentanten for  den  øverste  verdslige  magt,  ligesom  paven 
for  den  kirkelige,  og  tillige  Tysklands  særlige  herre.  Man 
kunde  altså  vel  tænke  sig  at  boje  sig  for  den  Romerske  kejser 
uden  at  underkaste  sig  den  Tyske;  og  hertil  findes  der  gen- 
tagne gange  spor  også  i  Danmarks  historie  gennem  hele  mid- 
delalderen, naar  man  af  og   til   ser  stridsspørgsmål   indankede 

for  den  Romerske  kejserret.  Det  er  den  samme  tvetydighed, 
som  Tysk  videnskabeligbed  i  vore  dage  benytter  sig  af,  når 
de  vil  pånøde  alle  Nordiske  folk  Germanernavnet,  der  bade 
kan  bruges  som  et  fællesnavn  og  tillige  som  særlig  betegnelse 
for  Tyskerne.  Hvor  mange  Danske  (og  Skandinaver)  have 
ikke  ladet  sig  glide  med  på  dette  skråplan  og  endog  deltaget 
i  dette  taskenspillerstykke  med  »dobbelte  bunde«.  Og  dog 
kunde  de  lige  så  lidt  som  de  Danske  i  1224  være  i  tvivl  om 
følgerne  deraf. 

Under  forhandlingerne  i  Dannenberg  benytter  man  ganske 
visst  det  tvetydige  navn  »kejserriget«  og  særlig  det  »Romerske«; 
men  forøvrigt  lagde  man  intet  skjul  på,  hvad  meningen  var. 
Den  Danske  konge  skulde  sværge  kejseren  huldskab  og  tro- 
skab ligesom  rigets  andre  fyrster,  hvorved  fortrinsvis  forstås 
de  samme,  der  ikke  længe  efter  kaldes  kurfyrsterne.  Det  er 
blandt  dent  kong  Valdemar  skal  indtræde  på  herredagen  i 
Bardevig.  De  Danske  kunde  herom  ikke  nære  nogen  tvivl. 
thi  sporgsmålet  havde  sidst  for  40  år  siden  været  brændende 
under  kongens  forgænger,  Knud  6te;  da  var  kejserens  opfor- 
dring til  kong  Knud  om  at  blive  kejserens  mand,  med  harme 
bleven  afvist  af  Absalon,  Esbern  Snare  os;  Sune  Ebbeson, 
skont  kejseren  truede  med  krig  i  den  anledning.  Når  grev 
Albert  ikke  kunde  have  de  Danskes  medfødte  uvilje  mod  at 
boje  sig  for  kejseren,  så  er  det  kun  menneskeligt  at  tænke  sig, 
at  traktatens  særdeles  gunstige  vilkår  for  ham  selv  yderligere 
har  lokket  ham  til  at  give  sit  samtykke. 

Vanskeligere  er  det  at  forstå,  hvorledes  de  nævnte  tre 
Danske  stormænd  har  kunnet  hænge  sine  segl  under  en  så 
nedværdigende  traktat  for  Danmark.  Dette  vidner  om,  hvor 
dybt  modløsheden  var  trængt  igennem  herhjemme,  mens  rigets 
fjender  rejste  sig  allevegne,  og  ufreden  indenlands  bredte  sig 
overalt,  hvorom  mere  senere.     Hvitfeldt  har  opbevaret  et  læn- 

gere  Latinsk  digt  af  en  samtidig,  visstnok  gejstlig  forfatter,  der 
skildrer  landets  ulykke. 

Digtet  begynder  således: 

Græd  Danmarks  rige,  engang  berømt  i  kamp! 

Men  nu  er  Dine  krigere  lamslåede  i  ussel  dorskhed. 

Din  konge  er  stjålet  fra  Dig,  og  Din  grumme  fjende  kror  sig  o.  s.  v. 

Men  såvel  grev  Albert  som  de  Danske  sendebud  fik  snart 
grund  til  at  komme  på  andre  tanker.  Forliget  kom  aldrig  til 
at  træde  i  kraft,  men  historikerne  har  været  uenige  om,  fra 
hvilken  side  traktaten  er  bleven  brudt.  Danske  kilder  melder 
desværre  intet  herom.  Samtidige  Tyske  kilder  beretter  så- 
ledes (Kølnerannalerne) : 

Ved  samme  tid  (midten  af  August  1224)  drog  kong  Hen- 
rik (kejserens  søn)  med  Erkebiskop  Engilbert  af  Køln,  den 
apostoliske  stols  legat  og  nogle  andre  fyrster  til  Saxen  for  at 
forhandle  om  den  Danske  konges  frigivelse  og  om  tilbage- 
levering af  de  af  kejserrigets  lande,  der  var  kommen  i  dennes 
uretmæssige  besiddelse;  her  (i  Saxen)  holdtes  nemlig  kongen 
og  hans  son  af  grev  Henrik  af  Schwerin  i  et  toårigt  fangen- 
skab på  en  meget  stærk  og  utilgængelig  borg  ved  navn  Dannen- 
berg.  Da  de  kom  til  floden  Elben,  sendte  de  nævnte  fyrster 
Herman,  den  Tyske  ordens  hoj mester,  som  af  kejseren  var 
sendt  til  Tyskland  for  at  slutte  forliget,  til  begge  parter,  kon- 
gen og  greven.  Ved  dennes  mægling  blev  samme  konge  be- 
væget til  at  love  at  tilbagegive  alt  det  land,  som  han  havde 
frataget  kejserriget,  og  at  modtage  sin  krone  af  kejserens  hånd 
og  desuden  betale  1 00000  mark  for  sin  frigivelse.  Efterat  de 
fyrster,  der  var  tilstede  hos  kongen  (Henrik)  var  gået  ind  her- 
på, da  brød  grev  Albert  af  Orlamynde,  (selve)  kongens  søster- 
son,  og  de  danske  stormænd,  der  misbilligede  dette  forlig,  hvad 
der  var  lovet,  gik  harmfulde  ombord  i  deres  skibe  og  vendte 
tilbage,   idet  de   førte   med   sig  den  uhyre  pengesum,   som  de 

havde  bragt  med  som  løsepenge  for  kongen.  Derefter  skiltes 
de  for  nævnte  fyrster  ad,  forvirrede  med  uforrettet  sag.« 

En  anden  kilde  (Eike  v.  Repgow)  fortæller  (på  Plattysk) 
om  kong  Valdemars  fangenskab,  om  den  indgåede  løsnings- 
traktat  og  om  kong  Henriks  tog  med  rigsfyrsterne  og  en  stor 
hær  i  den  anledning.  »Ved  Mikkelsdag  (29.  Sept.)  i  det  andet 
år  af  kongens  fangenskab  kom  de  til  Bardevig.  Derfra  drog 
de  til  Blekede.  Grev  Albert  af  Lauenburg  og  de  Danske  lå 
ved  den  anden  bred  af  Elben  med  en  stor  hær.  Det  aftalte 
fuldførtes  ikke,  da  de  Danske  og  kongen  brød  deres  løfte. 
Derefter  vendte  kong  Henrik  og  alle  herrerne  tilbage ,  og 
kongen  vedblev  at  være  fangen.« 

Når  man  bortser  fra,  at  Kølnerannalerne  overspringer  mødet 
i  Juli  ved  Dannenberg,  og  derfor  kommer  til  den  påfaldende 
beretning,  at  grev  Albert  og  de  Danske  skulde  have  brudt 
forliget  umiddelbart  efter  at  det  var  indgået,  kan  man  iøvrigt 
af  disse  kilder  godt  forstå  gangen  i  begivenhederne. 

Ifølge  traktaten  skulde  de  Danske  møde  8.  Sept.  på  herre- 
dagen i  Bardevig  og  medbringe  første  afdrag  på  løsepengene, 
og  derfra  føre  kongen  med  sig  hjem.  I  mellemtiden  har  de 
da  været  i  Danmark  for  at  samle  pengene  og  vel  også  ind- 
hente de  hjemmeværende  Danske  stormænds  samtykke.  Ved 
deres  hjemkomst  med  de  sorgelige  forligsvilkår  har  de  da 
sikkert  nok  mødt  et  kraftigt  nej!  men  fra  hvem?  Underskriverne 
var  alle  af  det  yngre  slægtled,  som  er  bleven  mest  overvældet 
ved  at  miste  deres  sejrsvante  herre.  Af  den  ældre  slægt  var 
erkebiskop  Andreas  netop  ifærd  med  at  trække  sig  tilbage  til 
sin  afkrog,  medens  hans  medhjælper  bisp  Peder  Jakobson  just 
stod  i  begreb  med  at  drage  ud  på  korstog;  vi  kan  næppe  på- 
pege mere  end  én  mand  fra  kong  Knuds  dage,  der  endnu 
havde  myndighed  nok  til  i  denne  fortvivlelsens  stund  at  slå  i 
rigets  bord  og  sige  nej  til  den  sorgelige  traktat.  Og  denne 
ene   mand   er  Jakob  Suneson.     Vi  ved  det  ikke;    de  Danske 

kilder  siger  intet;  vi  må  først  og  fremmest  læse  øjeblikkets 
historie  ud  af  selve  de  pågældende  traktater;  men  disse  er  også 
talende.  Jakob  S.  havde  ikke  været  med  på  Dannenberg;  han 
var  alt  da  en  ældre  mand  (ca.  60  år),  synes  hellerikke  at  have 
indehavt  noget  af  rigets  h6je  embeder.  Derimod  har  såvel 
hans  svigerson,  som  brodersønnen,  kongens  marsker,  som  så- 
danne deltaget  i  Dannenbergtraktaten.  Men  denne  har  sikkert 
vakt  den  gamles  harme.  Derfor  tager  han  øjensynligt  næste 
år  ledelsen  i  sin  egen  hånd  og  herunder  afsluttes  da  den  ende- 
lige traktat  på  væsentligt  andre  vilkår  og  navnlig  uden  nogen 
underkastelse  under  kejseren.  Han  havde  jo  selv  i  sin  ung- 
dom oplevet  (1 182),  at  hans  fader  Sune  Ebbeson  sammen  med 
Absalon  og  Esbern  Snare  havde  svaret  kejserens  sendebud  i 
samme  ærende:  »Hils  kejseren,  at  Danmark  er  ikke  noget 
Thyringen!«  Og  dette  sendebud  grev  Sigfrid  af  Orlamynde 
var  netop  grev  Alberts  fader.  Var  ikke  dette  stolte  svar  just 
skellinien  mellem  Jakob  Sunesøns  og  grev  Alberts  opfattelse! 
Til  denne  sidstes  ære  skal  det  strax  mindes,  at  han  meget 
hurtigt  sluttede  sig  til  de  Danskes  standpunkt,  og  førte  det 
frem  med  størst  mulig  kraft  —  og  siden  bødede  hårdt  for  sit 
fejlgreb.  Efterat  man  fra  Dansk  side  har  besluttet  bestemt  at 
modsætte  sig  et  eller  flere  hovedpunkter  i  traktaten,  var  det 
ikke  rådeligt  at  møde  ved  herredagen  i  Barde  vig  uden  lejde 
eller  forsvar.  De  foretrækker  da  at  gå  ombord  på  en  flåde 
med  »en  stor  hær«  og  sejle  op  ad  Elben;  her  lægger  de  sig 
ved  nordre  flodbred  lige  overfor  byen  Blekede  og  venter  der. 
Muligen  er  der  forsøgt  ny  forhandling,  thi  herredagen  ses  at 
være  udsat  fra  8.  Sept.  til  29.,  og  derefter  har  de  Tyske  rigs- 
fyrster endda  måttet  begive  sig  til  Blekede  også  med  »en  stor 
hær«.  Her  har  de  da  fået  de  Danskes  endelige  svar,  som  — 
da  det  ses,  at  de  har  ført  en  uhyre  pengesum  (infinita  pecunia) 
med  sig  —  utvivlsomt  har  gået  ud  på,  at  pengene  vilde  de 
nok  betale,  måske  endog  det  hele  på  engang,  men  underkaste 

sig  kejseren  eller  lignende  —  nej.  Da  gik  de  harmfulde  om- 
bord, og  sejlede  hjem  igen  med  alle  pengene,  medens  rigs- 
fyrsterne skiltes  ad  i  forvirring;  men  kongen  blev  i  fangen- 
skabet. Det  kan  sikkert  antages,  at  Jakob  Suneson  har  deltaget 
i  dette  tog,  og  sandsynligt  er  det  vel  endog,  at  han  allerede 
da  har  begyndt  at  slutte  ny  forhan dlingsforbindelser.  Men 
foreløbig  måtte  sværdene  tale.  At  disse  begivenheder  i  Tyske 
meddelelser  må  stå  som  et  åbent  brudd  fra  Dansk  side,  er  ind- 
lysende, og  således  har  forholdet  visstnok  også  været. 

Rigtignok  har  Pal.  Muller  (i  studier  til  Danmarks  historie 
i  det  13de  årh.)  gjort  et  forsøg  på  at  hævde  den  påstand,  at 
det  skulde  være  Tyskerne,  der  havde  forkastet  traktaten,  idet 
kejseren  eller  herredagen  skulde  have  nægtet  at  ratificere  den. 
Han  beråber  sig  i  så  henseende  på,  at  traktaten  udtrykkelig 
forbeholder  en  sådan  ratifikation,  medens  man  fra  Dansk  side 
ikke  har  taget  noget  forbehold.  Grunden  til  en  sådan  for- 
kastelse fra  Tysk  side  skulde  da  navnlig  være  den,  at  grev 
Henrik  af  Schwerin  og  erkebiskoppen  af  Bremen  skulde  have 
været  misfornøjede  med,  at  grev  Albert  fik  lov  at  beholde 
Holsten.  Men  grev  Henrik  har  selv  udtrykkelig  beseglet  trak- 
taten, og  det  er  lidet  troligt,  at  den  Bremerbiskop  skulde  vove 
at  træde  så  fjendtligt  op  imod  grev  Albert  umiddelbart  efter 
modtagelsen  af  pavens  brev  af  31.  Juli.  At  det  for  Pal.  Muller 
kan  stille  sig  tvivlsomt,  fra  hvilken  side  traktaten  er  bleven 
brudt,  står  måske  i  forbindelse  med,  at  han  synes  at  have  over- 
set, hvad  der  dog  også  for  samtidige  Tyske  kilder  står  som 
hovedsagen,  nemlig  at  den  Danske  konge  skulde  underkaste 
sig  kejseren;  dette  punkt  nævnes  nemlig  ikke,  hvor  Pal.  Muller 
forklarer  traktatens  indhold.  I  sig  selv  er  det  troligst,  at  en 
traktat  af  sådant  indhold  snarere  forkastes  fra  Dansk  end  fra 
Tysk  side  og  herfor  taler  i  særdeleshed,  at  de  Danske  mødte 
i  spidsen  for  en  hær,  da  de  skulde  meddele  svaret.  Nar  så 
gode  grunde  taler  for  rigtigheden  af  de  samtidige  kilder,  svnes 

det  at  være  for  dristigt  uden  videre  at  forkaste  dem.  Det 
skonnes  hellerikke  rettere  end,  at  vi  Danske  har  al  grund  til 
at  glædes  ved,  at  modstanden  kom  fra  Dansk  side. 

Efter  det  forefaldne  synes  Tyskernes  vrede  særlig  rettet 
mod  grev  Albert.  De  Nordtyske  fyrster  ruster  sig,  og  Nord- 
albingien  angribes  såvel  fra  sydvest  som  sydøst.  Grev  Albert 
samler  sine  mænd  i  Holsten,  men  er  næppe  bleven  tilstrække- 
lig støttet  fra  Danmark.  Ved  Møln  i  Lauenburg  møder  han 
Jan.  1225  de  forenede  grever  Henrik  af  Schwerin  og  Adolf 
af  Holsten ;  han  taber  slaget,  bliver  selv  taget  tilfange  og  ind- 
sat i  fængslet  hos  kong  Valdemar,  der  på  denne  tid  blev 
flyttet  fra  Dannenberg  til  Schwerin.  Når  greven  nu  vovede 
at  holde  sin  fange  så  nær  ved  havet,  vidner  det  om,  at  han 
ikke  mere  frygtede  noget  angreb  fra  de  Danske.  I  en  næsten 
ubegribelig  grad  viser  de  Danske  sig  lamslåede.  Der  var  nu 
ingen  anden  vej  at  gå  end  at  åbne  ny  underhandlinger,  men 
det  måtte  da  være  gennem  andre  personer  på  begge  sider. 

Nu  —  hedder  det  hos  Hvitfeldt  —  savnedes  biskop  Absa- 
lon og  Esbern  Snare,  ellers  vilde  kongen  ikke  have  siddet 
fangen  sålænge;  »dog  var  der  alligevel  mange  udi  Danmark, 
som  havde  stor  sorg  for  hans  fængsel,  og  for  tidt  og  ofte 
udi  Tyskland  til  fremmede  fyrster  og  gave  dem  store  gaver 
og  skænk,  og  lode  sig  ikke  overtale«  —  de  formåede 
sluttelig  hertug  Albert  af  Saxen  til  at  indlede  ny  forhandlinger 
om  kong  Valdemars  befrielse. 

Den,  der  har  stået  i  spidsen  for  disse  »mange  udi  Dan- 
mark«, der  knyttede  nye  forbindelser  i  Tyskland,  er  utvivl- 
somt Jakob  Suneson.  Det  er  formodenlig  i  disse  år,  at  han 
har  færdedes  i  Tyskland,  sluttet  venskab  med  dekanen  Ber- 
thold i  Hamburg  og  er  blevet  optaget  1  kannikernes  broder- 
skab ved  Hamburgs  kirke.  Han  har  henvendt  sig  ikke  til 
kejseren  eller  prælaterne  i  Tyskland,  men  til  de  fyrster,  hvor 
han  ventede  at  finde  støtte  for  sin  sag.    Han  har  herved  også 

anvendt  skænk  og  gaver,  som  Hvitfeldt  anslår  til  en  værdi 
af  3000  mark  sølv.  Hvis  Hvitfeldt  har  ret  i,  at  hertug  Albert 
af  Saxen  (som  dog  ikke  nævnes  i  traktaten)  har  været  en  af 
forligsmæglerne,  er  det  troligt,  at  Jakob  Suneson  i  den  anled- 
ning også  har  været  i  Saxen,  og  der  har  han  formodenlig 
knyttet  forbindelse  med  grev  Konrad  af  Regenstein  (ved  Halber- 
stadt  i  Saxen),  der  senere  blev  hans  svigerson,  og  som  ialfald 
ikke  mere  optræder  på  grev  Henriks  side.  En  virksom  støtte 
har  han  havt  i  hertug  Otto  af  Brunsvig-Lyneburg.  Denne 
var  sonneson  af  den  beromte  Henrik  Løve  af  Saxen,  hvis  son 
Vilhelm  var  gift  med  kong  Valdemars  søster  Helene.  Otto 
var  altså  kong  Valdemars  søsterson  og  gode  ven.  Men  Pal. 
Muller  gor  rigtigt  opmærksom  på,  at  vel  var  hertug  Otto 
allieret  med  kong  Valdemar,  men  i  kampen  mod  kejserriget 
førte  han  sin  egen  sag;  det  var  Welfernes  strid  med  Hohen- 
stauferne  i  Tyskland.  Han  er  stamfader  for  det  senere 
Hannoverske  og  Engelske  kongehus.  Hans  son  Albert  kom 
atter  i  forhold  til  Danmark,  snart  som  ven,  snart  som  fjende. 
Under  forhandlingerne  om  Schwerinertraktaten  regnes  hertug 
Otto  til  den  Danske  side,  men  han  må  nærmest  betragtes 
som  personlig  repræsentant  for  kong  Valdemar.  At  han  har 
været  virksom  under  disse  forhandlinger  kan  også  sluttes  af, 
at  en  af  de  foreløbige  samtaler  om  sagen  er  foregået  i  Lyne- 
burg; denne  samtale  —  der  kun  tilfældig  nævnes  i  en  ganske 
anden  forbindelse  —  må  efter  de  deri  nævnte  personer  hen- 
føres til  begyndelsen  af  1225  (ikke  som  Pal.  Muller  antager 
1224). 

Man  forstår  vel,  at  disse  forhandlinger  have  været  meget 
vanskelige  efter  alt,  hvad  der  var  gået  forud.  De  Danske 
herrer,  der  førte  forhandlingen,  var  Hr.  Jakob  af  Møn,  Bjorn 
mundskænk  (der  også  havde  deltaget  i  Dannenbergforliget), 
Astrad  og  flere.  Vi  ser  således,  at  Jakob  Suneson  dennegang 
har    ladet    både    sin    svigerson    Scori   og    broderson    Johannes 

blive  hjemme.  Endelig  sent  på  efteråret  1225  lykkedes  det 
at  føre  forhandlingerne  til  en  endelig  afslutning,  hvorved  man 
indgik  traktaten  af  17.  Nov.  1225,  der  sandsynligvis  er  af- 
fattet i  Schwerin,  hvor  fangerne  da  befandt  sig.  Pal.  Muller 
har  gjort  opmærksom  på,  at  traktaten  ikke  foreligger  i  ende- 
lig ratificeret  skikkelse.  Men  dette  har  næppe  havt  nogen 
videre  betydning,  da  det  ses,  at  traktaten  strax  efter  er  trådt 
i  kraft,  ialfald  efter  sit  væsentlige  indhold.  Det  siges,  at  en 
medvirkende  grund  til,  at  grev  Henrik  gik  ind  på  overens- 
komsten uden  kejserens  medvirkning,  var  budskabet  om  at 
erkebiskoppen  af  Køln  7.  Nov.  var  bleven  myrdet  af  en 
slægtning.  Pal.  Muller  mener,  at  derved  misrede  grev  Henrik 
det  skjold,  der  havde  værget  ham  mod  pavens  banbulle.  Nær- 
mere synes  det  at  ligge  at  forklare  yttringerne  i  Kølner 
annalerne  således,  at  greven  havde  været  bunden  ved  et  løfte 
til  erkebispen  om  at  udlevere  kongen  til  ham,  et  løfte  som 
han  nu  føler  sig  løst  fra. 

Hvorledes  det  end  har  forholdt  sis:  med  o  rev  Henriks 
hidtidige  forbindelse  med  erkebispen  af  Køln  og  kejserriget, 
nok  er  det,  forliget  forhandles  dennegang  med  ganske  andre 
repræsensanter  fra  Tysk  side  end  året  forud.  Kejseren  og 
riget  står  udenfor  det. 

De  hovedpunkter,  hvori  forliget  af  1225  adskiller  sig  fra 
det  foregående,  er  følgende: 

Danmarks  uafhængighed  hævdes.  Grændsen  bestemmes 
ved  Ejderen.  Rygen  med  tilliggende  forbeholdes  dog  Dan- 
mark, hvorimod  grev  Albert  mister  Holsten.  Kongen  for- 
pligtes  ikke  til  noget  korstog.  Derimod  forøges  løsepengene 
betydeligt,  dels  fra  40  til  45  tusinde  mark,  dels  ved  tillæg  af 
en  mængde  kostbarheder,  heste,  våben  og  klædninger,  og  som 
gidsler  for  betalingen  indtræder  de  Danske  herrer  personlig 
med  Jakob  af  Møn  i  spidsen. 

Karakteren    af   disse   ændringer   behøver    ingen   nærmere 

forklaring.  For  ikke  at  binde  Danmarks  rige  og  konge  i 
nogen  fremtid,  foretrækker  de  Danske  herrer  at  opgive  grev 
Albert  af  Nordalbingien  og  betale  en  storre  løsesum,  samt 
selv  stå  inde  for  betalingen. 

Dette  er  en  sådan  hædersgerning,  at  den  må 
stille  særlig  g a m  1  e  J a k o b  S u n e s 6 n  på  en  fremragende 
plads  i  Danmarks  historie. 

Men  de  i  Schwerin  endnu  opbevarede  dokumenter  tillader 
os  et  yderligere  indblik  i  de  forhandlinger,  der  er  gået  forud 
for  afslutningen  af  den  endelige  traktat.  Der  findes  nemlig 
foruden  denne  selv  også  et  foreløbigt  « udkast«  eller  første  af- 
fattelse, som  på  flere  punkter  har  et  andet  indhold  og  navn- 
lig med  hensyn  til  tendensen  en  anden  farve. 

I  overensstemmelse  med  sagens  store  interesse  meddeles 
som  bilag  dels  en  nojagtig  fotografisk  gengivelse  (i  formindsket 
målestok)  af  den  første  affattelse,  den  såkaldte  »concept«,  dels 
et  sammendrag  af  såvel  dennes  som  den  endelige  traktats 
Latinske  ordlyd,  som  således  ikke  for  har  været  trykt  her 
i  landet,  og  en  oversættelse  af  den  endelige  traktat. 

Den  foreløbige  affattelse  af  traktaten  (»concepten«)  lyder 
på  Dansk  således  (ord  og  sætninger,  som  ere  ændrede  i  den 
endelige  traktat,  er  her  anførte  i  anførselstegn;  hvad  der  er 
helt  udeladt,  er  her  understreget): 

Dette  er  formen  for  overenskomsten  om  »de  Danskes« 
kongers  befrielse.  For  deres  befrielse  skal  gives  45  tusinde 
mark  sølv  og  desuden  alt  det  guld,  der  hørte  til  dronningens 
skrud  —  undtagen  kronen  og  —  med  undtagelse  af  de 
ting,  som  hun  for  sin  død  for  sin  sjæls  frelse  skænkede  til 
klostre  og  andre  kirker.  Desuden  skal  gives  »100  ridder- 
klædninger«,  nemlig  til  hver  10  alen  Flandersk  skarlagen  og  to 
og  en  halv  timmer  forskelligt  skind.  »Af  løsepengene  skal  alle- 
helgensdag« gives  6  tusind,  og  >da  skal  den  gamle  konge  gå 
ud  (af  fængslet),   og  for   ham    skal  indtræde«  hans  to  sonner 

med  40  andre  gidsler.  Til  påske  skal  gives  »8«  tusind  mark 
og  den  unge  konge  skal  gå  ud  og  hertug  Erik  indtræde  for  ham, 
»og  alle  gidsler  skal  ombyttes  undtagen  kongens  sonner,  med 
fradrag  af  8  gidsler«.  Men  dersom  Danmarks  fyrster 
ikke  formår  at  betale  det  hele  første  afdrag  på  6 
tusinde  f o r  den  gamle  konge,  skal  kongen  dog  gå 
ud,  efter  at  have  stillet  fyldestgørende  sikkerhed 
for  resten  af  de  6  tusind  enten  ved  pant  eller  ved 
tilfredsstillende  gidsler,  og  ligeså  skal  det  være 
med  hensyn  til  den  unge  konge.  Fremdeles  skal  til 
kommende  Mikkelsdag  gives  »10400*  mark,  og  hertugen  skal 
så  ud,  02  aidslerne  ombvttes  med  fradrag  af  10.  Desuden 
skal  til  den  følgende  påske  betales  »10300  mark,  idet  de  øv- 
rige gidsler  ombyttes  med  fradrag  af  10«.  Mariæ  himmel- 
fartsdag, der  følger  efter  den  anden  påske,  »skal  restsummen 
betales«,  og  kongens  anden  son  skal  gå  ud,  hvem  grev  Hen- 
rik vil ;  men  den,  som  han  vælger  til  at  blive,  skal  med  andre 
10  stå  som  gidsler  for  orfejde  i  10  år,  dog  at  de  hvert  år 
ombyttes,  og  kongen  kan,  om  han  vil,  ombytte  sine  sonner. 
Men  dersom  de  nævnte  penge  ikke  fuldt  ud  kan  betales  i  de 
foreskrevne  terminer  formedelst  rigets  svækkelse  eller 
af  nogen  anden  grund,  hvorfor  sølv  ikke  kan  skaf- 
fes, da  skal  ligeså  mange  »udnævnte  riddere«,  som  der  er 
ubetalte  tusinder,  indtræde  til  gidslerne,  indtil  pengene  kan 
betales,  og  da  skal  »riddere  og  gidsler«  gå  ud,  som  ovenfor 
er  bestemt.  Dersom  den  gamle  konge  går  bort,  inden  pengene 
er  betalt,  da  skal  restsummen  nedsættes  til  det  halve.  Der- 
som den  unge  konge  dør  for  gældens  indfrielse,  da  skal  en 
trediedel  af  restsummen  fradrages.  Dersom  begge  dør,  for 
gælden  er  betalt,  da  »skulle  vi  være  ganske«  fri  for  gælden, 
og- alle  gidslerne  gengives  den  dem  tilkommende  frihed. 
Den  som  engang  har  været  gidsel  eller  har  stillet  en  son  som 

gidsel,  kan  ikke  atter  blive  gidsel,  medmindre  han  frivillig  vil 
indtræde. 

Alle  (de  lande,  som  kongen  har  erhvervet)  hinsides  Ej- 
deren,    (skal    tilbagegives   kejserriget    undtagen    Rygen    og   de 

dertil  hørende  lande). 

(De  indklamrede  ord  er  udstreget,  og  derefter  er  slutningen  skrevet 
med  en  anden  ganske  fin  skrift.) 

Kongen  skal  tilbagegive  kejserriget  alle  de  lande  hinsides 
Ejderen,  som  hører  til  kejserriget,  undtagen  Rygen  og  de 
dertil  hørende  lande.  Borgen  Rendsborg  skal  udleveres  10 
dage  efter  herre  kongens  udgang,  og  desangående  skal  tages 
hensyn  »til  gidsler  og  løfte  af  Hr.  Jakob  og  rigets  stormænd«. 
Alle  de  rettigheder,  som  kongen  havde  over  de  nævnte  lande, 
skal  han  afstå.  »Dersom  grev  Albert  vil  give  afkald  på  de 
borge,  som  han  og  hans  mænd  har  mellem  Ejderen  og  Elben, 
og  stille  gidsler,  skal  han  gå  fri  ud,  når  han  yder  den  sikker- 
hed, som  kaldes  orfejde«.  De,  som  var  flygtede  til  de  Danske, 
skal  have  tilbage  de  len,  som  de  med  rette  bor  at  have,  efter 
at  have  stillet  sikkerhed  overfor  den  herre,  af  hvem  de  mod- 
tager lenene.  Fanger  og  gidsler  skal  fra  begge  sider  til- 
bagegives. Kongen  skal  give  ioo  heste,  50  stridsheste  og  lige 
så  mange  håndheste. 

Kongen  og  hans  son  og  riget  Danmarks  stormænd  skal 
sværge,  at  alt  dette  skal  stadfæstes  og  trofast  holdes  overfor 
grev  Henrik  af  Schwerin,  »hans  arvinger«  og  venner.  »Ligeså 
gore  grev  Henrik,  hans  slægtninge  og  venner«. 

Det  lille  pergament,  uregelmæssigt  beskåret,  er  helt  fyldt 
af  tidens  smukke  store  skrift,  slutningen  dog  som  sagt  med 
en  anden  hånd.  Ved  at  sammenligne  den  trykte  text  med 
det  fotografiske  billede,  vil  man  undres  over,  hvor- 
meget  der  dengang  kunde  skrives  på  en  lille  plads.  Dette 
beror  dels  på  den  sammentrængte  fine  skrift,  dels  på  de  mange 

forkortelser,  der  nu  gor  læsningen  så  vanskelig.  Men  perga- 
mentet var  dyrt,  man  måtte  spare  på  pladsen.  En  smal  rand 
forneden  er  ombojet  og  forsynet  med  9  indsnit,  hvori  seglene 
nr.   1,  2,   3,  4,   5  og  9  endnu  hænger  i  smalle  pergamentsbånd. 

Man  har  hidtil  ment  (både  fra  Dansk  og  Tysk  side),  at 
den  såkaldte  concept  til  traktaten  er  et  fra  Dansk  side  gjort 
forslag  og  støttet  dette  på  en  skrivefejl,  hvorved  deret  sted 
i  dokumentet  står  »vi  skulle  være  fri«,  medens  dette  i  den 
endelige  text  naturligvis  er  rettet  til  »de  Danske  skulle  være 
fri«.  Udgående  fra  denne  forudsætning  har  man  ligeledes 
antaget,  at  de  ved  concepten  hængende  segl  alle  er  Danske. 

Skrivefejlen  viser  utvivlsomt  at  storste  delen  af  concepten 
er  ført  i  pennen  af  en  af  de  Danske;  mærk  også  at  concepten 
har  »Dania«,  hvor  traktaten  skriver  »Dacia«;  ligesom  den 
Nordiske  form  Ejdora  istedetfor  Ejdra.  Men  dette  udelukker 
ikke,  at  den  derefter  har  været  genstand  for  forhandling  og 
overenskomst  med  nogle  af  de  Tyske  underhandlere,  om  end 
man  ikke  har  agtet  på  at  få  skrivefejlen  rettet.  Nogle  rettel- 
ser i  texten  tyder  udtrykkeligt  på  en  sådan  forhandling.  Den 
Danske  concipist  havde  først  skrevet,  at  kongen  skulde  afstå 
alle  de  lande,  som  han  havde  »erhvervet«  hinsides  Ejderen 
undtagen  o.  s.  v.  Dette  udtryk  »erhvervet«  (acquisivit)  kunde 
minde  om  erhvervet  ret,  og  har  derfor  formentlig  vakt  anstød 
hos  Tyskerne;  ordene  er  udstregede  og  istedet  med  en  anden 
håndskrift  sat  »lande,  som  tilhører  kejserriget«,  hvorefter  resten 
af  texten  er  skrevet  med  samme  hånd.  At  denne  snarest  er 
en  Tysker,  kan  måske  sluttes  af  omsorgen  for  de  Tyske 
mænd,  der  tidligere  var  flygtede  til  de  Danske,  samt  af  ud- 
trykket »feoda«,  len,  som  en  Dansk  næppe  vilde  have  brugt. 
Da  netop  dette  stykke  indeholder  forsøget  på  at  befri  grev 
Albert,  ledes  tanken  hen  på  broderen  Herman,  der  har  med- 
beseglet  akten.  Også  fra  Dansk  side  er  der  foretaget  en 
meget  karakteristisk  rettelse.     Hvor  der  tales  om,  at  dronning 

Berengarias  brudesmykker  skulle  udleveres  til  grev  Henrik, 
er  der  over  linien  indskudt  de  ord  »undtagen  kronen«, 
og  denne  rettelse  er  gået  over  i  den  endelige  traktats  text. 
Har  uviljen  mod  Berengaria  (»Bengærd«)  muligen  befordret 
udleveringen  af  hendes  efterladte  smykker,  så  har  nogle  af  de 
Danske  dog  derfra  krævet  undtaget  den  krone,  som  hun  bar 
som  Danmarks  dronning,  og  de  har  fastholdt  denne  indsigelse. 
Dette  træk  giver  et  lille  talende  indblik  i  de  pågældende  for- 
handlinger. 

Der  er  et  andet  træk,  der  synes  at  give  et  indblik  i  den 
stemning,  hvori  disse  forhandlinger  er  ført  fra  Dansk  side. 
Hvor  der  er  tale  om  løsepengenes  betaling,  siges  mærkelig 
nok  ikke,  hvem  der  skal  have  dem ;  navnet  bliver  først  til- 
fojet  i  den  endelige  text.  De  Danske  synes  at  have  ommet 
sig  ved  at  sige  det  rent  ud,  at  de  må  købe  deres  konge  al 
den  forhadte  grev  Henrik. 

Der  er  derhos  heller  ikke  tilstrækkelig  grund  til  at  antage, 
at  de  9  segl,  der  oprindelig  har  været  fæstet  ved  denne  »con- 
eept«,  alle  skulde  have  været  Danske.  Allerede  det  store 
antal  segl  taler  derimod,  da  kun  tre  Danske  deltagere  nævnes 
ved  navn,  og  om  der  end  tilfojes  »og  flere  andre«,  kan  dette 
dog  næppe  have  været  så  stort  et  antal.  Man  vil  også  van- 
skeligt forstå,  hvorfor  de  Danske  skulde  have  forseglet  con- 
cepten,  når  den  kun  var  et  Dansk  forslag;  derimod  er  det 
rimeligt,  at  man  har  villet  besegle  dokumentet,  når  dette  har 
indeholdt  de  vilkår,  som  nogle  underhandlere  foreløbig  er 
bleven  enige  om. 

Kun  meget  få  af  de  opbevarede  segl  kan  bestemmes.  Af 
de  oprindelige  9  lindes  kun  6  (nr.  1,  2,  3,  4,  5  og  9)  tildels 
bevarede. 

Det  første  formodes  at  være  Bjorn  Mundskænks,  fordi  et 
tilsvarende  segl  findes  under  Dannenbergtraktaten,  i  hvilken 
han  også  deltog.     Men  ingen  af  stederne  er  der  bevaret  mere 

F.   Bojsen:    Jakob  Suneson  af  Møn.  4 

end    et    enkelt   bogstav   af  omskriften,    og   her   endda   på   en 
måde  .  .  EN  .  .,  der  ikke  passer  i  navnet. 

Det  andet  segl  formodes  at  være  Ostrad  Frakkes;  men 
de  bevarede  bogstaver  af  omskriften  passer  næppe;  og  segl- 
figuren,  der  kaldes  »heraldisk  pelsværk«,  på  Tysk  »Kursch«, 
er  kendt  i  Tyskland,  men  ikke  mellem  de  gammeldanske 
adelssegl,  eller  ialfald  meget  sjeldent. 

Det  tredie  segl  kendes  ikke.  Det  forestiller  en  væbnet 
mand  med  et  skjold,  hvorpå  en  figur,  som  nogle  have  op- 
fattet som  en  løve,  andre  som  en  takket  bjælke.  Omskriften 
er  tabt.  Et  så  billedrigt  skjold  kendes  ikke  mellem  de  ældste 
Danske  adelige  våbener. 

Det  fjerde  segl  er  Jakob  Sunesons  våben,  der  kendes  fra 
begge  dokumenter  og  det  senere  fra  1230.  Også  omskriften 
er  bevaret. 

Det  femte  segl  tilhører  Herman  af  Orlamynde,  grev  Al- 
berts broder;  de  førte  begge  to  løver  i  skjoldet,  der  siden  er 
Sønderjyllands  våben.  Han  har  altså  selv  erkendt  nødvendig- 
heden af  at  lade  broderens  fordring  på  Holsten  falde,  om  end 
der  er  gjort  forsøg  på  at  få  ham  fri. 

Det  sjette,  syvende  og  ottende  segl  er  borte. 

Det  niende  er  et  brudstykke,  som  viser  lidt  af  en  sid- 
dende biskopsfigur,  der  kan  være  bisp  Niels  af  Slesvig,  men 
også  kan  være  en  anden  biskop.     Omskriften  findes  ikke. 

Man  vil  altså  se,  at  seglene  ikke  beviser,  at  de  alle  skulde 
være  Danske;  tværtimod.  Såvel  de  3  første,  som  navnlig  de 
4  sidste  kan  have  været  Tyske;  men  det  vides  ikke. 

At  den  såkaldte  »concept«  er  en  foreløbig  overenskomst 
(på  grundlag  af  et  Dansk  udkast),  må  man  også  formode 
deraf,  at  det  synes  at  være  affattet  en  rum  tid  forend  den 
endelige  traktat.  Efter  »concepten«  skulde  den  første  del  af 
løsepengene  betales  til  allehelgens  dag  (1  November), 
og  det  må  da  snarest  antages,  at  den  er  affattet   et   par   mån- 


eder    forinden,    så    der    kunde    være    nogen    frist    til    tilveje- 
bringelse af  pengene. 

Men  traktaten  sluttes  først  den  17.  November,  og  den 
indeholder  derfor  andre  frister.  Det  er  da  lidet  rimeligt,  at  en 
»concept«  skulde  have  foreligget  så  længe  iforvejen. 

Vi  må  efter  det  således  forklarede  antage,  at  de  Danske 
underhandlere  først  have  henvendt  sig  til  sådanne  mellem- 
mænd i  Tyskland,  som  har  villet  virke  for  et  forlig,  måske 
hertug  Albert  af  Saxen*)  og  hans  mænd,  og  med  dem  aftalt 
grundlaget.  Grev  Henrik  af  Schwerin  har  fastholdt  sin  mod- 
stand, indtil  han  fik  budskabet  om,  at  hans  bedste  støtte 
erkebispen  af  Køln  var  dræbt  (7.  November).  Da  har 
han  optaget  forhandlingen  til  endelig  afslutning,  hvilket,  som 
Kølner  annalerne  beretter,  skete  ved  mægling. 

Ordene  i  Kølner  annalerne  tyder  som  sagt  på,  at  grev 
Henrik  havde  lovet  at  udlevere  kong  Valdemar  til  erkebispen 
af  Køln,  men  da  denne  dør,  bryder  han  sit  løfte  herom  og 
lader  kongen  løskøbe  sig  selv. 

(»Cujus  morte  audita,  Henricus  comes  de  Svirin  promis- 
sum  in  resignatione  regis  Daciæ  cassat  et  mediante  composi- 
tione  et  acceptis  obsidibus  et  copiosa  pecunia  regem  absolvit 
et  absolutum  permittit  ad  propria  remeare«). 

Løsepengenes  storrelse  har  i  det  hele  forfærdet  samtiden 
og  ført  til  overdrivelser,  som  når  Rydårbøgerne  siger,  at  sum- 
men endogså  blev  fordobblet  ved  værdien  af  kostbarhederne, 
heste,  klæder  o.  s.  v. 

I  hovedtrækkene  gik  greven  da  ind  på  mæglingsforslaget, 
der  ojensynlig  er  lagt  til  grund  for  traktaten,  men  han  har 
krævet  ret  betydelige  yderligere  indrømmelser  i  enkelthederne, 
som  ses  af  texten  med  oversættelse,  der  er  meddelt  som  bilag. 

Allerførst  måtte  jo  nu  udløsningsterminen  ændres  og  der- 
ved tillige  de  øvrige  tidsfrister.     Mæglingsforslaget  gik  ud  på, 
at  de  Danske  skulde  betale  6000  mark  sølv  til   1.  Nov.  og  da 
*)  Som  det  siges  i  et  brev  af  1283.  4* 

skulde  kongen  i  hvert  fald  løslades,  selv  om  ikke  den  hele 
sum  var  betalt,  men  der  kun  var  stillet  gidsler  for  betalingen ; 
—  og  her  bemærkes  den  triste  henvisning  til  rigets  svaghed 
og  vanskeligheden  ved  at  kunne  skaffe  sølv  —  (man  mindes 
om  erkebiskop  Uffes  senere  klage).  Til  påske  (1226)  skulde 
der  betales  8000  mark,  og  da  skulde  den  unge  kong  Valde- 
mar frigives.  Resten  af  pengene  skulde  betales  i  3  omtrent 
lige  store  rater  til  Mikkelsdag  1226,  Påske  1227  og  resten  til 
15.   Aug.    T227- 

Disse  frister  blev  nu  ændrede  således:  De  6000  mark 
skulde  betales  strax  ved  kongens  løsladelse  (og  dette  er  sket 
i  løbet  af  en  måned,  da  kongen  kom  hjem  til  jul).  Men  det 
ses,  at  grev  Henrik  har  fremskyndet  løsepengenes  betaling 
ved  at  fordele  det  hele  i  5  nogenlunde  lige  rater.  Derfor 
skulde  der  til  første  betaling  (for  kongen)  yderligere  lægges 
3000  mark  til  fastelavn  samt  en  del  af  ridderudrustningen. 
Derefter  til  påske  (for  den  unge  konge)  atter  9000  mark  og 
resten  af  rustningerne.  Til  kommende  Mikkelsdag  atter 
10,000  mark,  til  påske  (1227)  8500  mark  og  15.  Aug.  1227 
resten  8500  mark. 

Man  ser,  at  greven  har  villet  have  storre  afdrag  strax,  og 
netop  hermed  har  det  knebet.  De  ulykkelige  Danske  under- 
handlere har  ikke  kunnet  skaffe  mere  end  de  6000  mark 
strax,  og  derfor  har  det  først  gjaldt  om  at  stille  sikkerhed. 
Greven  har  ikke  villet  nojes  med  den  i  mæglingsforslaget 
indeholdte  almindelige  anvisning  om  at  stille  gidsler.  For  at 
give  henstand  med  de  3000  mark  indtil  fastelavn  har  han 
krævet  gidsler  på  hånden;  der  regnes  i  regelen  en  ridder  for 
hver  1000  mark.  De  Danske  tilbød  3  mænd,  Adser,  Julians 
son,  Niels,  Lais  son  og  Bjorn,  Tues  son,  rimeligvis  3  unge 
mænd.  Men  hermed  har  greven  ikke  været  tilfreds;  for  de 
2000  mark  særlig  måtte  da  de  3  fornemste  Danske,  Hr.  Jakob 
af  Møn,  Peder   Strangeson   og  BjORtf   mundskænk  forpligte 

sig  til  at  gå  i  indlager  i  Lybæk.  Dette  er  således  at  forstå, 
at  de  tre  førstnævnte  skulde  forblive  som  gidsler  for  de  3000 
mark.  Men  hvis  ikke  idetmindste  2000  mark  blev  betalt  til 
fastelavn,  skulde  de  3  sidstnævnte  stormænd  drage  til  Lybæk 
og  blive  der  i  »indlager«,  indtil  pengene  betaltes.  Om  de 
virkeligheden  har  måttet  gore  dette,  vides  ikke.  At  man  har 
måttet  stille  en  så  overordentlig  stor  sikkerhed,  viser,  at  til- 
liden til,  at  de  Danske  kunde  skaffe  pengene,  ikke  har  været 
stor.  Den  samme  tanke,  at  greven  kræver  gidsler  af  de  for- 
nemste Danske,  kommer  igen  i  den  tilføjelse,  at  af  de  40 
faste  gidsler  skulde  halvdelen  være  ældre,  halvdelen  yngre 
mænd,  hvem  grev  Henrik  selv  vilde  vælge  fra  Danmark. 
Alle  de  tilstedeværende  har  altså  underkastet  sig  grevens  fri 
valg  af  gidsler,  og  dette  udstrækkes  også  til  at  gælde  ved 
senere  ombytning  af  gidslerne,  (der  skulde  være  ligeså  meget 
værd),  samt  ved  yderligere  indkaldelse  af  gidsler,  når  betalings- 
fristerne i  noget  punkt  ikke  overholdtes.  Endvidere  sikkrer 
grev  Henrik  sig,  at  når  en  gidsel  flygter,  skal  han  enten  atter 
udleveres  eller  erstattes  med  en  lige  så  god.  Dernæst  tilfojes 
der,  at  de  Danske  skal  stille  gidsler  for  »orfejde«  i  10  år. 
Orfejde  betyder  fred,  »udenfor  fejde«.  En  sådan  orfejde 
havde  mæglingsforslaget  tilbudt  for  grev  Alberts  vedkommende, 
men  ikke  for  kongen  eller  Danmark.  Det  er  forståeligt  nok, 
at  grev  Henrik  har  villet  sikkre  sig  imod  de  Danskes  hævn, 
og  det  er  særlig  denne  bestemmelse,  som  kongen  siden  får 
paven  til  at  løse  sig  fra. 

Traktaten  bestemmer  endvidere  Ejdergrændsen  nærmere 
og  nævner  udtrykkelig  Borvins  lande  (Rostok)  og  alle  de 
Vendiske  lande  alene  med  undtagelse  af  Ry  gen  (Rugia),  der  i 
det  Danske  udkast  hedder  Ryø  (Ruia).  Fæstningen  Rendsboij 
skulde  efter  begge  texter  udleveres  grev  Adolf  af  Holsten 
10  dage  efter  kongens  løsladelse;  man  har  vel  ment,  at  en 
sådan  borg  ikke  kunde  ventes  overgivet,  med  mindre  kongen 

selv  kunde  komme  der  tilstede  og  give  ordren.  Grev  Henrik 
lader  nu  tilfoje,  at  den  skal  være  i  samme  stand,  som  kongen 
har  havt  den.  Han  har  formentlig  frygtet  for,  at  kongen  først 
skulde  lade  borgen  nedbryde.  Men  der  er  herved  opstået  en 
vanskelig  knude;  de  befæstede  borge  var  i  middelalderen 
hovedsagen ;  men  hvilken  garanti  skulde  der  ydes  for,  at  over- 
leveringen virkelig  skulde  finde  sted,  når  kongen  først  var 
sluppen  fri  Mæglingsforslaget  nojedes  med  at  bestemme 
gidsler  og  »løfte  af  Hr.  Jakob  og  rigets  stormænd«.  (Man 
bemærke  herved  den  måde,  hvorpå  Hr.  Jakob  stilles  i  spidsen 
for  de  Danske;  han  betragtes  ojensynligt  faktisk  som  rigs- 
forstander). Men  hermed  har  grev  Henrik  ikke  villet  lade 
sig  noje.  Han  betinger  sig  foruden  gidslerne  en  udtrykkelig 
ed  af  kongen,  og  desuden  at  Hr.  Jakob  af  Møn  og  en  Dansk 
til,  hvem  han  selv  vil  vælge,  skal  indtræde  som  gidsel,  indtil 
Rendsborg  er  overgivet.  Dette  er  det  andet  punkt,  som  ojen- 
synligt har  givet  anledning  til  særlig  vanskelighed,  og  som 
kun  løses  ved  Hr.  Jakobs  personlige  indgriben.  Medens  det 
ikke  vides,  om  han  har  måttet  indgå  i  fangenskab  ved  faste- 
lavnstid,  er  det  derimod  utvivlsomt,  at  han  strax  har  måttet 
gå  i  fængsel  i  kongens  sted  indtil  Rendsborgs  overgivelse. 
Han  har  altså  tilbragt  julen  i  fangenskab  i  Schwerin. 

Sporgsmålet  om  grev  Albert,  der  også  sad  fangen,  har 
naturligvis  voldt  vanskelighed,  men  her  har  de  Danske  helt 
måttet  opgive  ævred.  Mæglingsforslaget  gik  ud  på,  at  grev 
Albert  skulde  frigives,  når  han  selv  vilde  give  afkald  på  de 
borge,  som  han  eller  hans  mænd  endnu  sad  inde  med  i  Hol- 
sten, stille  gidsler  og  sikkerhed  for  »orfejde«.  Grev  Henrik 
har  svaret,  at  da  kongen  havde  frasagt  sig  al  rettighed  syd  for 
Ejderen,  skulde  han  ikke  blande  sig  i  noget  der,  men  overlade 
grev  Albert  til  sin  skæbne.  Traktaten  bestemmer  derfor  kun, 
at  kongen  og  de  Danske  herrer  skulde  love  og  sværge,  at  de 
ikke  vilde   hjælpe  grev  Albert  til  at  beholde  nogen  borg  eller 

land  i  Holsten.  (Da  Albert  senere  kom  fri,  gav  kongen  ham 
til  gengæld  noget  kongeligt  gods  på  Als).  Det  synes  ikke  at 
være  falden  de  Danske  særligt  svært  at  opgive  grev  Alberts 
sag,  om  end  de  har  gjort  et  forsøg  på  at  befri  ham. 

Når  mæglingsforslaget  søgte  at  sikkre  de  Tyske  mænd, 
der  havde  sluttet  sig  til  de  Danske,  er  det  naturligt,  at  den 
endelige  traktat  gor  disse  bestemmelser  gensidige.  Derimod 
tilføjer  den  en  bestemmelse  af  mere  vidt  rækkende  betydning, 
end  man  visst  i  ojeblikket  har  tillagt  den.  Lybæk  og  Hamborg 
havde  tilhørt  kong  Valdemars  stormagtsrige,  og  som  sådanne 
havde  han  givet  dem  lige  ret  med  rigets  øvrige  indbyggere  i 
henseende  til  handel  og  søfart,  først  og  fremmest  deltagelse  i 
de  store  fiskerier  og  markedet  ved  Skanør.  Skont  de  nævnte 
byer  med  alle  de  Tyske  lande  nu  blev  løst  fra  den  Danske 
konges  herredomme,  skulde  privilegierne  dog  bevares  ube- 
skårne. I  ojeblikket  har  man  fra  Dansk  side  næppe  gjort 
videre  modstand  herimod,  thi  Tyskernes  deltagelse  havde  givet 
handelsvirksomheden  et  stærkt  opsving.  Anderledes  blev  det 
i  de  følgende  tider,  da  Hansestædernes  overmagt  i  Norden 
voxede  ud  af  disse  privilegier,  der  kom  til  at  koste  så  mange 
kampe  og  derved  blev  den  virksomste  årsag  til  Danmarks 
ulykker  i  den  senere  middelalder. 

Fremdeles  har  grev  Henrik  sikkret  sig,  at  de  ioo  heste 
skulde  være  af  bedste  sort,  hvoraf  vi  får  at  vide,  at  en  virke- 
lig stridshest  kostede  10  \  sølv  (i  vor  tid  svarende  til  ca. 
2500  kr.).  Når  Henrik  lader  tilfoje,  at  alle  de  indgåede  for- 
pligtelser og  løfter  ikke  alene  skulde  gælde  »ham,  hans  ar- 
vinger og  venner«  som  mæglingsforslaget  siger,  men  også 
hans  hustru,  er  dette  blevet  udtydet  som  et  vidnesbyrd  for 
det  rygte,  at  kong  Valdemar  havde  krænket  hende;  men  på 
den  anden  side  bemærkes,  at  traktaten  udførligt  nævner  alle 
de  deri  interesserede.  Ligeledes  pålægger  den  kongen  at  skaffe 
forsoning   mellem   grev  Henrik  og  de  Tyske  herrer,  der  have 


S« 

været  kongens  venner,  således  Kongen  af  Bøhmen,  Otto  af 
Lyneburg  og  Herman  af  Orlamynde.  Af  den  måde,  hvorpå 
de  to  sidste  nævnes  i  denne  forbindelse,  ses  at  de  ingenlunde 
betragtedes  som  den  Danske  konges  mænd,  om  end  hans 
venner,  og  særlig  tyder  denne  omtale  ikke  på,  at  Otto  af 
Lyneburg  skulde  (som  Pal.  Muller  mener)  have  ledet  disse 
forhandlinger  fra  Dansk  side. 

I  modsætning  til  mæglingsforslaget,  der  er  udateret,  er 
traktaten  ikke  alene  dateret  (17.  Nov.  1225),  men  den  nævner 
også  navnene  på  alle  de  personer,  Tyske  og  Danske,  der  have 
deltaget  i  forhandlingen  som  vidner. 

Det  fortjener  endnu  at  bemærkes,  at  medens  mæglings- 
forslaget kalder  Valdemar  efter  Dansk  skik  »de  Danskes 
konge«,  har  traktaten  ændret  dette  efter  Tysk  skik  til  »Dan- 
marks konge«.  Opfattelsen  af  kongen  som  rigets  ejer 
kommer  først  frem  i  Danmark  halvandet  hundrede  år  senere 
under  dronning  Margrete,  visstnok  som  led  i  hendes  kamp 
for  arveriget.  Når  Tyskerne  her  udtrykkelig  har  ændret  be- 
nævnelsen i  denne  traktat,  har  det  visstnok  også  været  et 
nålestik  til  de  Danske  for  at  betegne,  at  nederlaget  var  Dan- 
marks. 

Man  ser  således,  at  det  var  ret  betydelige  ændringer  til 
Tyskernes  fordel,  som  grev  Henrik  har  fået  indført  i  traktaten. 
Selve  ændringernes  beskaffenhed  viser,  at  det  ikke  er  sket 
uden  modstand  fra  Dansk  side;  og  dette  fremgår  yderligere  af 
nogle  tilfoj eiser,  som  ses  at  være  foretagne  i  traktaten,  efter 
at  den  var  renskreven,  og  derfor  tilfojede  med  en  anden  hånd 
over  eller  under  linien.  Disse  tilføjelser  på  tre  steder  er  øjen- 
synlig krævede  af  de  Danske.  De  to  er  uden  storre  betyd- 
ning. Otto  af  Lyneburg  har  fået  tilfcjet  tittel  af  »hertug«. 
Efter  dateringen  er  tilfoj  et,  at  også  grev  Henrik  skal  stille 
sikkerhed  (hvorledes  siges  ikke)  for  tilbagegivelse  af  gidslerne, 
og   hvad   han   forøvrigt   har   lovet.    Vigtigst   er,  at  der  på  det 

sted,  hvor  det  siges,  at  Ry  gen  skal  biive  ved  Danmark,  er  til- 
føjet de  ord,  som  allerede  fandtes  i  mæglingsforslaget  efter 
ordet  »Rygen«  »og  de  dertil  hørende  lande«.  Derved 
var  doren  holdt  åben  for  fordringer  på  mere  eller  mindre  af 
de  Vendiske  landskaber,  hvad  der  i  øjeblikket  betragtedes  som 
en  vinding  for  Danmark,  og  som  siden  hellerikke  blev  ube- 
nyttet, skønt  det  i  længden  ikke  blev  til  Danmarks  gavn. 

Således  var  forhandlingen  endelig  afsluttet.  Vel  havde 
de  Danske  måttet  strække  sig  vidt  i  indrømmelser  i  enkelt- 
hederne, men  de  havde  dog  fastholdt  hovedsagen,  kongens 
frihed  og  Danmarks  uafhængighed. 

I  underkanten  af  pergamentet  er  der  indsnit  til  anbring- 
else af  fire  segl,  som  plejede  at  heftes  under  pergamentet  i 
smalle  pergamentstrimler.  Men  de  tre  segl  er  borte;  kun  i 
det  andet  indsnit  hænger  brudstykker  af  et  segl,  der  antages 
at  være  erkebiskop  Gerhard  af  Bremens,  da  det  samme  bi- 
skopssegl  findes  under  Slesvigertraktaten  af  1230,  hvor  erke- 
biskoppen  nævnes  som  deltager.  Derimod  opbevares  i  Schwe- 
rinerarkivet  et  afrevet  segl,  som  antages  at  have  hørt  til  do- 
kumentet, og  dette  segl  er  tydeligt  nok  —  ligesom  det  under 
mæglingsforslaget  —  Jakob  af  Møns;  både  tværbjelkerne  ses, 
og  omskriften  er  tydelig. 

Af  en  fotografisk  gengivelse  af  dokumentet  ses  nu,  at 
man  i  Schwerinerarkivet  har  anset  forbindelsen  så  sikker,  at 
man  har  fæstet  det  løsrevne  segl  i  det  fjerde  indsnit  under 
dokumentet. 

De  tyske  udgivere  yttrer  med  spørgsmålstegn,  at  seglet 
på  første  plads  har  været  kong  Valdemars.  Det  andet  bort- 
komne segl  måtte  da  have  været  grev  Henriks.  Dokumentet 
vilde  da  have  været  beseglet  af  grev  Henrik  med  Nordtysk- 
lands øverste  biskop,  samt  af  kong  Valdemar  og  Danmarks 
første  mand,  Jakob  af  Møn. 

Som   ovenfor  berettet  udtaler  Pal.  Muller  i  modsætning 

hertil,  at  Schwerinertraktaten  kun  indeholder  de  aftalte  forligs- 
vilkår,  men  at  den  deri  lovede  endelige  besegling  og  ratifika- 
tion ikke  haves  og  måske  ikke  har  været  udfærdiget  eller 
muligen  på  ændrede  vilkår.  Det  er  rigtigt  nok,  at  Schweriner- 
traktaten ikke  har  en  endelig  traktats  sædvanlige  form ;  den 
er  ikke  udstedt  i  selve  de  kontraherende  parters  navn,  og 
Paludan-Muller  kan  måske(?)  have  ret  i,  at  den  kun  er  resul- 
tatet af  forligsfcrhandlingerne,  der  er  bleven  beseglet  af  fire 
af  deltagerne,  hvorimod  det  dog  taler,  at  erkebiskoppen  af 
Bremen  netop  ikke  nævnes  som  deltager;  hvem  de  manglende 
to  segl  har  tilhørt,  kan  isåfald  end  ikke  gættes.  Men  denne 
tvivl  har  mindre  at  betyde,  da  vi  af  de  påfølgende  begiven- 
heder og  senere  pavebreve  kan  se,  at  traktaten  ialfald  efter  sit 
væsentlige  indhold  hurtigt  er  trådt  i  kraft. 

Når  Pal.  Muller  regner  ud ,  at  der  af  løsepengene  for 
kongerne  kun  er  bleven  udbetalt  ca.  halvdelen,  så  kan  dette 
næppe  være  rigtigt.  Ganske  visst  brød  kongen  traktaten, 
efterat  den  unge  Valdemar  var  bleven  løskøbt;  men  det  er 
lidet  sandsynligt,  at  grev  Henrik  efter  sejren  ved  Bornhøved 
skulde  have  givet  afkald  på  det  meste  af  løsepengene;  og  vi 
vil  siden  se,  hvorledes  man  i  Danmark  netop  i  årene  1227 — 30 
har  våndet  sig  under  udredning  af  pengene.  En  stands- 
ning i  traktatens  udførelse  er  utvivlsomt  indtrådt  ved  den 
mellemliggende  krig,  men  hvorledes  vides  ikke.  Kun  er  det 
visst,  at  kongen  lod  sine  tre  yngre  sonner  blive  i  grevens 
vold  ikke  alene  under  krigen,  men  lige  indtil  1230,  da  der 
med  grevens  enke  sluttes  en  ny  traktat  om  deres  endelige 
udfrielse. 

Forudsat  at  Rendsborg  er  blevet  overgivet  10  dage  efter 
kongens  løsgivelse,  har  Jakob  af  Møn  kunnet  rejse  hjem  fra 
fangenskabet  i  Jan.  1226.  Om  Hr.  Jakob  atter  har  måttet  ind- 
stille sig  som  fange  i  Lybæk  til  fastelavn,  vides  ikke;  heller- 
ikke   om   han    senere   er   bleven   indkaldt,  måske   som   hoved- 

garant  i  det  ojeblik,  da  kongen  efter  pavens  brev  af  Juni  1226 
siger  sig  løs  fra  traktaten;  at  han  ikke  har  billiget  dette  brndd. 
er  sandsynligt.  Han  nævnes  ikke  som  deltager  i  slaget  ved 
Bornhøved,  hvad  hans  alder  dog  kan  forklare.  Sikkert  nok 
har  han  i  disse  år  opholdt  sig  meget  i  disse  egne  af  Tyskland. 
Vi  træffer  ham  atter  som  deltager  i  de  forhandlinger,  der  førte 
til  stridens  endelige  afslutning  ved  traktaten  af  Slesvig  1230. 

Efter  Schwerinerforliget  skulde  kongens  to  yngste  sonner, 
Abel  og  Kristoffer  indtræde  som  gidsler  strax  og  den  ældre, 
Erik,  fra  påske.  Mikkelsdag  1226  skulde  Erik  løslades  igen. 
15  Aug.  1227  skulde  en  af  de  andre  to  gives  fri;  men  den 
tredie  skulde  blive  som  gidsel  for  »orfejde«  (freden)  i  10  år. 
Som  følge  af  bruddet  på  traktaten  ser  vi,  at  1230  befinder  sig 
endnu  alle  tre  prindser  i  fangenskabet.  Hvorledes  der  efter 
slaget  ved  Bornhøved  (22  Juli  1227)  er  bleven  forholdt  med 
betaling  af  løsepenge,  vides  som  sagt  ikke.  Kongen  har  i 
hvert  fald  ikke  formået  at  fyldestgøre  grev  Henriks  eller  — 
da  denne  døde  1228  —  hans  slægts  fordringer.  Endelig  af- 
sluttes der  i  1230  en  overenskomst  om  betaling  af  restsum- 
men under  mægling  af  hertug  Albert  af  Saxen  og  grev  Her- 
man af  Orlamynde.  Det  gælder  løsgivelse  af  de  3  unge 
kongesønner  samt  resten  af  de  øvrige  gidsler,  hvorved  det 
dog  antydes,  at  nogle  af  disse  havde  løskøbt  sig  selv.  Første 
Sondag  efter  Påske  (om  dette  er  1230  eller  123 1  kan  ikke  ses, 
da  traktaten  kun  er  dateret  1230  og  man  altså  ikke  ved,  om 
den  er  afsluttet  i  begyndelsen  eller  slutningen  af  året)  skal 
kongen  betale  4000  ^  sølv,  og  herfor  skal  Erik  og  Abel  samt 
nogle  af  gidslerne  frigives;  men  på  den  måde,  at  pengene  skal 
leveres  til  hertugen  af  Saxen  m.  fl.  mellemmænd,  og  konge- 
sønnerne overleveres  til  grev  Adolf  af  Holsten  og  Hr.  Jakob 
af  Møn.  Denne  sidste  optræder  altså  fremdeles  som  Danmarks 
repræsentant,  og  tillige  som  den,  man  fra  Tysk  side  havde 
mest   personlig   tillid   til.     Parterne   har  tydeligt   havt   en    ube- 

grændset  mistillid  til  hinanden,  idet  de  begge  sikkrer  sig  mod 
bedrageri  i  overenskomstens  iværksættelse.  Anden  del  af  be- 
talingen har  man  ikke  på  den  måde  kunnet  sikkre  ved  sam- 
tidig gensidig  udlevering.  For  de  iooo  ^,  der  skulde  betales 
1 5  dage  efter  Pintse,  måtte  der  derfor  stilles  garanti  af  en 
række  hoje  herrer,  dels  de  helt-  eller  halvtyske  grever  af 
Orlamynde  og  Gleichen,  dels  af  de  fornemste  Danske  her- 
rer med  Hr.  Jakob  af  Møn  i  spidsen.  Disse  måtte  alle  love 
at  gå  i  indlager  i  Erfurt  eller  Schwerin,  hvis  pengene  ikke 
rigtig  blev  betalt.  Endelig  skulde  resten  2000  ^  betales  til 
Jakobsdag  (25  Juli),  og  da  skulde  prinds  Kristoffer  (og  resten 
af  gidslerne)  udleveres  under  samme  sikkerhedsform  som  Erik 
og  Abel  tidligere.  Endvidere  måtte  kongens  sonneson  grev 
Niels  af  Halland  (senere  gift  med  Hr.  Jakobs  sonnedatter) 
give  afkald  på  enhver  fordring  af  mødrenearv  i  Schwerin,  det 
forhold,  der  havde  været  'den  oprindelige  anledning  til  alle 
ulykker. 

Blandt  dem,  der  have  tiltrådt  denne  traktat  som  forlovere, 
finder  vi  næst  kongesønnerne,  erkebispen  af  Bremen,  hertug 
Otto  af  Lyneburg  (Brunsvig),  de  unge  grever  af  Orlamynde 
(Alberts  sonner),  grev  Ernst  af  Gleichen  (beslægtet  med  Hvi- 
derne), biskop  Niels  af  Slesvig  og  Hr.  Jakob  af  Møn  i  spid- 
sen for  en  hel  række  af  Danske  stormænd,  hvoriblandt  de 
ovenfor  omtalte  Skori  marsk  og  Johannes  marsk.  Man  undres 
over  ikke  at  finde  grev  Albert  af  Orlamyndes  navn,  eftersom 
han  dog  allerede  1227  var  bleven  løsladt  af  fangenskabet.  Det 
kan  være  en  tilfældighed,  men  det  kan  også  betyde,  at  man 
fra  Tysk  side  ikke  har  værdsat  hans  forløfte. 

Som  sædvanlig  har  kun  et  snævrere  antal  af  deltagerne 
hængt  sine  segl  under  traktaten,  ialt  6  segl. 

Det  første  er  borte,  men  antages  at  have  været  kong 
Valdemars;  derefter  følger  erkebispen  af  Bremens  og  hertug 
Otto  af  Lyneburgs  (Brunsvig).     Det  fjerde  segl  er  Hr.  Jakob 

af  Møns  bekendte  segl  med  de  tre  tværbjælker.  Det  femte  er 
Peder  Strangesons,  som  de  tyske  udgivere  mener  er  Hr.  Ja- 
kobs søsterson,  og  Hr.  Peders  ligeledes  nævnte  søsterson  An- 
dreas vilde  da  være  Andreas  Erlandson,  broder  til  den  senere 
erkebiskop  Jakob  Erlandson.  Dette  er  dog  sikkerlig  en  fejl- 
tagelse; Peder  Strangeson  er  Esbern  Snares  svigerson,  gift  med 
Ingeborg  af  Kalundborg  og  død  samme  år  som  kongen  1241. 
Hans  her  forekommende  skjoldemærke  beskrives  i  den  Tyske 
udgave  som  en  fremadvendt  orn;  men  det  er  en  fejltagelse, 
som  dr.  Henry  Petersen  har  oplyst.  Billedet  forestiller  over- 
kroppen af  en  ulv  forenet  med  underkrop  og  vinger  af  en 
fugl.  Dette  skjoldbillede  kommer  oftere  igen  i  Hvideslægten 
og  går  derefter  over  til  Ulfeldslægten,  som  derfor  antages  at 
stamme  fra  Hviderne.  Det  besynderlige  ildevarslende  skjold- 
mærke er  også  ført  af  en  datterson  af  Tyge  Pust  og  er  så- 
ledes på  mere  end  ett  punkt  knyttet  til  sådanne  grene  af 
Hvideslægten,  der  gennem  enkelte  personer  har  gjort  sig  ilde 
beromt  i  historien.  Det  sjette  (sidste)  segl  forestiller  en  kirke- 
klokke og  har  tilhørt  Vagn  Gunneson,  der  andensteds  er  kendt 
under  navnet  Vagn  Gallen;  han  hørte  også  til  Hvideslægten. 
og  hos  hans  son  Esbern  og  senere  linier  genfinder  vi  klokke- 
våbenet. 

Vi  ser  således,  at  alle  de  tre  Danske  stormænd,  der  har 
beseglet  Slesvigertraktaten,  have  hørt  til  den  store  Hvideslægt, 
der  i  Valdemarstiden  snart  sagt  rådede  over  alt  i  Danmark. 

Forøvrigt  synes  valget  af  de  beseglende  under  denne  trak- 
tat at  give  et  fingerpeg  med  hensyn  til  Schwerinertraktaten  af 
1225.  To  af  hovedvidnerne  er  de  samme  nemlig  erkebispen 
af  Bremen  og  Hr.  Jakob  af  Møn,  og  erkebispens  segl  er  begge 
steder  no.  2,  efter  middelalderens  rangforordning  strax  efter  de 
kongelige.  Det  ligger  da  nær  at  slutte,  at  også  under  Schwe- 
rinertraktaten har  det  manglende  første  segl  virkelig  været 
kong  Valdemars,   så   at   han   altså   også   formelt   har   ratificeret 

traktaten.  Med  hensyn  til  det  tredie  manglende  segl  kan  der 
derimod  intet  sluttes  fra  Slesvigertraktaten,  hvor  ingen  har  sat 
noget  segl  for  den  unge  grev  Guncelin  af  Schwerin.  Måske 
er  grunden  den,  at  regenten  i  Schwerin  da  var  en  kvinde, 
enkegrevinde  Audacia;  men  grunden  kan  måske  også  have 
været,  at  begge  traktater  har  været  betragtede  som  forpligtelser 
for  de  Danske,  som  Schwerinerne  ikke  behøvede  at  besegle. 
Herved  kan  henvises  til  traktaten  af  Nordhausm  1223,  hvorefter 
kejseren  skulde  købe  de  Danske  fanger  af  grev  Henrik.  Trak- 
taten indeholder  derfor  navnlig  de  vilkår  og  den  pengesum, 
som  kejseren  skulde  forpligte  sig  til  at  betale.  De  7  ved- 
hængende (alle  bevarede)  segl  tilhører  imidlertid  alle  den  kej- 
serlige side,  ikke  et  eneste  for  »sælgerne«.  Om  det  tredie 
segl  under  Schwerinertraktaten  har  været  grev  Henriks,  kan 
der  altså   herfra   intet  sluttes  om;  men  det  synes  dog  troligst. 

De  fastsatte  betalingsfrister  må  sikkert  antages  nu  at  være 
bleven  overholdte,  så  at  den  hele  ulykkelige  strid  er  bleven 
endelig  afviklet  St.  Jakobsdag  1230  (eller  måske  123 1).  Man 
kan  tænke  sig,  at  da  man  bestemte  denne  dag  til  endelig  af- 
slutning, har  de  Danske  deltagere  nikket  til  Hr.  Jakob  af  Møn, 
der  havde  båret  hovedlæsset  ved  denne  sorgelige  afvikling,  idet 
den  endelig  afsluttes  på  hans  navnedag. 

Det  er  allerede  nævnt,  at  Jakob  Suneson  i  disse  år  har 
knyttet  forbindelser  i  Tyskland.  I  den  Hamburgske  nekrologi 
(Scriptores  V.  399)  berettes,  at  dekanen  Berthold  bestemte 
en  årlig  godtgørelse  til  kirkens  præster  af  jordegods  i  Gorris- 
werder  for  at  fejre  mindet  om  »vor  broder,  Jakob  af  Møn,  og 
hans  son  Peder,  Sællands  biskop.«  Sjælemessen  for  dem 
begge  holdtes  den  19de  Maj  (St.  Potentianas  helgendag),  deres 
fælleds  dødsdag.  Mærk,  at  i  middelalderen  fejredes  ikke  fød- 
selsdage, men  dødsdage.  Af  udtrykket  »vor  broder«  fremgår 
det,  at  i  hvert  fald  faderen  har  været  optaget  i  kannikernes 
broderskab.      Også     den     anden     son,    Johannes's,    dødsdag, 

io.  Febr.  1240  (St.  Scolasticas  helgendag)  fejredes  i  Hamburgs 
kirke. 

Forklaringen  af  disse  mindefester  gives  yderligere  i  samme 
nekrologi  under  10.  Oktober,  der  var  dekanen  Bertholds 
dødsdag.  Om  denne  mand  hedder  det,  at  han  selv  havde  af- 
skrevet og  skænket  kirken  det  meste  af  det  gamle  testamente. 
»Men  han  afskrev  også  andre  bøger  på  Jakob  af  Møns  be- 
kostning«. Der  nævnes  en  række  kirkelige  bøger,  deriblandt 
Innocens'  bog  om  menneskets  nød,  og  tilsidst  erkebiskop 
Andreas's  Hexaemeron  på  vers.  Vi  får  herved  et  indblik  i 
Jakob  Sunesons  boglige  interesser  og  hans  beundring  for 
broderens  beromte  værk. 

Når  han  har  skænket  Hamburgerkirken  så  meget  -  en 
afskreven  bog  var  dengang  en  værdi,  der  i  vore  dage  vilde 
være  en  hel  kapital  —  så  kan  vi  sikkert  slutte,  at  han  har 
gjort  noget  lignende  eller  mere  for  de  Danske  kirker,  som  vi 
véd,  han  stod  i  særligt  forhold  til:  Sorø,  Roskilde,  Næstved 
og  vel  også  Stege,  skont  her  ikke  var  nogen  kapitelskole,  der 
kunde  bruge  så  lærde  bøger,  men  nok  lettere  opbyggelses- 
skrifter. 

Af  forskellige  kilder,  navnlig  kirkers  og  klostres  gave- 
bøger, ser  vi,  at  Jakob  Suneson  har  skænket  rige  gaver  til 
disse.  Af  landsbyen  Osted  (ved  landevejen  mellem  Roskilde 
og  Ringsted)  dannede  han  et  »præbende«  til  lonning  af  en 
præst  mere  ved  Roskilde  domkirke,  der  på  denne  tid  blev  ny- 
bygget etter  broderen  bisp  Peders  plan  og  fortsat  af  sonnen 
Peder  Jakobsøn.  Til  samme  kirke  skænkede  han  to  bol  (sva- 
rende til  ca.  200  tdr.  land)  i  »Auhator«,  hvilket  navn  nogle 
tyde  som  Avedøre  ved  stranden  i  Glostrup  sogn;  denne 
landsby  har  endnu  den  ejendommelighed  at  bestå  af  4  gårde 
på  ca.  100  tdr.  land  hver.  Andre  forklare  navnet  som  Jyde- 
rød  i  Karlebo  sogn  ved  Hillerød;  Avderød  med  omliggende 
hørte    senere    til    Roskilde    som    biskoppeligt    len.      Vi    vilde 


64 

derved  føres  op  i  de  Nordsællandske  egne,  hvorfra  Suneson- 
nerne  udgik. 

Trods  de  bånd,  der  knyttede  slægten  til  Roskilde  kirke, 
så  var  dog  Sorø  kloster  kæledæggen  for  dem  alle.  Allerede 
1205  nævnes  Jakob  Suneson  som  deltager  med  sine  brødre, 
da  bisp  Peder  formår  dem  til  at  skænke  til  Sorø  kloster 
en  del  af  deres  fædrenegods,  nemlig  Hagetorps  »ore«  0:  skov. 
Hagetorp  nævnes  som  en  landsby,  der  lå  tætved  det  nuværende 
Pedersborg,  og  er  sikkerlig  det  nuværende  Haverup  ved  Sorø. 
I  Sorø  gavebog  hedder  det  endvidere:  »Mærk,  hvad  der  står 
i  en  gammel  bog  om  Jakob  Suneson  med  hensyn  til  byen 
Tostrup  på  Møn;  nævnte  herre  —  —  — «  Desværre  mangler 
her  fortsættelsen.  Men  da  vi  af  et  andensteds  opbevaret  do- 
kument fra  1290  ser,  at  Sorø  kloster  ejede  byen  Tostrup  på 
Møn,  kan  vi  sikkert  forudsætte,  at  dette  er  en  gave  fra  Jakob 
Suneson.  Den  nævnte  gamle  bog  nævnes  oftere,  men  er  nu 
forsvunden. 

Et  andet  sted  i  gavebogen  meddeles  der,  at  Jakob  Sune- 
son for  broderen  Laurens's  sjæl  —  altså  sagtens  strax  efter 
dennes  død  i  1208  —  og  til  Guds,  jomfru  Marias  og  alle 
helgenes  ære  skænkede  noget  jordegods  i  Merløse  ved  Holbæk, 
der  hidtil  havde  været  benyttet  af  præsten,  Hr.  Magnus.  Når 
vi  erindrer,  at  allerede  Absalon  havde  skænket  meget  gods  i 
denne  egn  —  det  senere  Tølløse  len  —  til  Sorø,  og  altså 
véd,  at  slægtens  besiddelser  strakte  sig  vidt  om  i  disse  egne, 
omfattende  blandt  andet  både  Merløse  og  Fjennesløvlille,  så 
ligger  det  nær  ikke  alene  at  tænke  sig  et  slægtskab  mellem 
disse  to  byers  kirker  med  tvillingtårne,  af  hvilke  »Tveje« 
Merløse  både  er  det  ældste  og  det  bedst  bevarede;  men  man 
nødes  tillige  til  at  tænke  på  det  tredie  tvillingtårn  på  øerne, 
nemlig  Magleby  kirketårn  på  Møn,  der  ganske  visst  er  opført 
et  århundrede  senere,  men  sandsynligvis  af  en  kvinde  af 
samme  slægt  (Hviderne). 


Fremdeles  beretter  Sorø  gavebog,  efter  sonnen  Johan- 
nes's død  1240,  at  »den  navnkundige  mand,  Hr.  Jakob 
Suneson,  for  at  fyldestgøre  den  hengivenhed,  som  hans  son, 
Johannes,  til  det  sidste  havde  vist  Sorø  klosterbrødre,  skænkede 
dem  sin  herregård  (mansio)  Estretorp  med  alt  sit  tilliggende 
til  evigt  eje«.  Denne  gave  sker  ved  et  kirkeligt  møde  i  Ros- 
kilde 1240  under  bekræftelse  af  biskoppen,  Niels  Stigson, 
(Peder  Jakobsons  efterfølger).  Estretorp  eller  Estritetorp  bliver 
1248  ved  pavebrev  stadfæstet  i  Sorø  klosters  besiddelse.  Den 
er  formentlig  i  lang  tid  bevaret  som  hovedgård,  hvad  man 
kan  slutte  af  Næstved  dødebogen,  hvor  det  hedder,  at  en 
abbed,  Peder,  af  Næstved  (i  det  14de  eller  15de  århundrede) 
døde  på  Esretorp,  formodenlig  under  et  besøg  der.  Gården 
lå  nord  for  Ringsted  nær  ved  det  beromte  Haraldsted,  og  er 
siden  bleven  til  landsbyen  Estrup  i  Alindemagle  sogn,  hvor 
Billeslægtens  stamgods  lå;  til  dette  er  gården  Estretorp  måske 
senere  bleven  afhændet. 

Jakob  Sunesons  broderson,  Johannes  Ebbeson,  kongens 
marsk,  deltageren  i  den  ulykkelige  Dannenbergertraktat,  må 
oprindelig  have  havt  en  rig  slægtsarv,  men  har  formodenlig 
brugt  for  mange  penge,  og  er  kommen  i  gæld  til  Ebelholt 
kloster.  Han  henvender  sig  da  til  sin  farbroder  om  råd  ■ —  et 
vidnesbyrd  om,  at  den  gamle  Jakob  Suneson  betragtes  som 
hele  slægtens  hoved.  Dennes  råd  er  karakteristisk,  som  det 
fremgår  af  begivenhederne.  Johannes  overdrager  sin  gård 
Kirkeiorp  med  alt  tilliggende  til  klosteret,  dels  som  dækning 
tor  gælden,  dels  for  en  købesum,  og  drager  umiddelbart  der- 
efter på  korstog,  hvor  han  inden  årets  udgang  1232  dør 
i  Akre.  Det  er  øjensynligt,  at  han  har  solgt  sin  ejendom  for 
at  skaffe  midler  til  korstoget,  og  overdragelsen  er  sket  i  så- 
danne udtryk,  der  lader  os  skimte  et  stort  personligt  offer, 
en  sone.  Tilsidst  har  han  dog  en  rest  af  pengene  tilbage,  thi 
ved  testamente   skænker    han    40   mark   sølv   (ca.   10,000   kr.) 

F.  Bojsen:  Jakob  Suneson  af  Møn.  c 

til  opførelse  af  sortebrødrenes  kloster  i  Roskilde.  Tigger- 
munkenes fremtræden  er  indledningen  til  det  følgende  slægt- 
leds historie.  Gården  Kirketorp  er  bleven  til  landsbyen  Kirke- 
rup,  nordost  for  Roskilde.  Overdragelsesbrevet  kalder  den 
både  Kirketorp  og  Kirkerup  og  viser  altså,  at  navneendelsen 
-torp  allerede  1232  var  ifærd  med  at  gå  over  til  -rup. 

Når  den  korte  Næstvedkrønnike,  der  antages  forfattet  af 
en  broder  i  St.  Peders  kloster  der,  nævner  Jakob  Suneson  i 
»kærlig  erindring«,  er  dette  sikkert  et  vidnesbyrd  om,  at 
Jakob  S.  heller  ikke  har  glemt  Næstvedklosteret  med  sine  gaver. 

At  han  har  skænket  gods  til  kirker  på  Møn  og  vel  navn- 
lig hans  egen  kirke  i  Stege,  kan  anses  for  givet;  men  her 
findes  ingen  gavebog,  som  har  kunnet  bevare  erindringen 
herom. 

Jakob  Sunesons  testamente,  som  sikkerlig  har  indeholdt 
mange  gaver,  kendes  ikke  nærmere.  Dog  omtales  det  i  et 
mageskifte  af  1257,  da  bisp  Peder  Bang  af  Roskilde  erhverver 
hovedgården  (mansio)  i  Augthæhør,  som  Jakob  Suneson  ved 
sin  sidste  vilje  i  sit  testamente  skænkede  til  forsyning  med 
vin  for  samtlige  kirker  i  Roskilde  stift.  Biskoppen  udlagde  i 
stedet  derfor  en  hel  del  andet  gods  til  samme  brug,  for  at 
der  kunde  være  rigeligt  til  ojemedet.  Hvorledes  mon  det 
siden  er  gået  med  denne  testamentariske  bestemmelser  Formen 
Augthæhør  (utvivlsomt  det  samme  som  det  ovennævnte  Auha- 
tor,  hvoraf  tidligere  allerede  var  skænket  2  bol)  forer  tanken 
nærmere  til  Avedøre.  Måske  har  Roskildebispen  ønsket  at 
have  et  landsæde  tæt  udenfor  København,  den  plads,  som 
allerede  dengang  var  og  i  henved  300  år  derefter  vedblev  at 
være  hovedgenstanden  for  striden  mellem  kongen   og   bispen. 

Når  vi  kommer  til  fremstilling  af  de  Mønske  kirkers  til- 
blivelse, vil  vi  finde,  at  adskillige  af  dem  er  opførte  omkring 
år  1200  og  derfor  sandsynligvis  skyldes  Jakob   Suneson   eller 

hans  slægt.  Det  samme  gælder  visstnok  om  Stege  slot  i  sin 
ældre,  om  ikke  ældste  skikkelse,  hvorom  mere  andensteds. 

Til  hans  navn  knyttes  som  oftest  tittelen  »herre«  (do- 
minus),  en  betegnelse,  der  gennem  hele  den  følgende  middel- 
alder kun  tilkommer  riddere  og  præster.  Ridderværdig- 
heden med  herrenavn  stammer  fra  korstogene.  I  Norge  blev 
denne  rang  først  indført  1277;  i  Danmark  er  den  formoden- 
lig noget  ældre;  måske  har  Valdemar  Sejr  givet  de  første  rid- 
derslag, tidspunktet  kendes  ikke.  Valdemar  var  selv  allerede 
i  julen  1 187  gjort  til  »miles«,  og  i  Schwerintraktaterne  skelnes 
mellem  »milites«  og  de  øvrige  gidsler.  Men  »miles«  svarede 
dengang  endnu  næppe  helt  til  ridderværdigheden.  Første 
gang,  den  egentlige  ridderslagning  nævnes  i  vore  kilder,  er 
først  1288.  I  hvert  fald  er  Jakob  Suneson  en  af  de  første 
udenfor  kongehuset,  der  fører  »herre« navnet.  Denne  skik 
træffes  tidligst  i  Nordsælland. 

Han  havde  stået  ved  kongens  og  sine  brødres  side  i 
glansens  og  ærens  tid,  og  sikkerlig  har  han  været  med  under 
Danebrogsfanen  ved  toppunktet  af  Valdemars  storhed,  Est- 
lands erobring.  Da  begynder  de  mørke  skyer  at  trække 
sammen.  Han  har  formodenlig  været  med  at  bringe  sin  be- 
romte  broder,  Andreas,  dødssyg  hjem  fra  Estland.  Et  årstid 
efter  får  han  sorgebudskabet  fra  Lyø  om  kongens  fangenskab 
og  sonnen,  Andreas's,  død.  To  år  efter  kommer  tidenden  fra 
Flandern  om  den  ældste  son,  Peders,  skibbrudd  og  død.  Ikke 
mindre  har  rigets  nød  pint  ham,  da  modløsheden  var  så  stor, 
at  de  ledende  mænd  undertegnede  den  forsmædelige  Dannen- 
bergertraktat.  Da  griber  den  gamle  mand  styret  og  skaffer 
kongen  fri  på  vilkår,  der  vidner  om,  at  han  har  tænkt,  at  de 
Danske  hellere  vilde  betale  løsepengene  med  guld  end  med 
rigets  afhængighed,  og  går  selv  i  fangenskab  som  gidsel  for 
traktatens    overholdelse.     Den    bittreste   skuffelse   har  visstnok 

c* 

ramt  ham,  da  det  viste  sig  vanskeligt  at  tilvejebringe  de  for- 
nødne penge  —  de  sidste  blev  først  betalt  mere  end  5  år 
efter.  Et  gammelt  sagn  fortæller,  at  vornedskabet  på  Sælland 
og  omliggende  øer  blev  pålagt  bønderne,  fordi  de  ikke  vilde 
være  med  at  udløse  kongen  af  fangenskabet. 

Med  vornedskabet  hænger  det  ikke  således  sammen 
(hvorom  mere  siden);  men  øjensynligt  er  det,  at  det  har 
været  overordenlig  svært  at  samle  pengene.  Kong  Valdemars 
folkekærhed  synes  at  være  foreløbig  begravet  med  dronning 
Dagmar.  Han  vandt  den  først  senere  igen.  De  store  og  hyp- 
pige krigstog  har  på  folkets  skuldre  lagt  overordenlige  byrder, 
som  folkevisen  giver  dronning  Berengaria  skylden  for,  så 
meget  snarere  som  hun  ofte  har  måttet  sidde  hjemme,  mens 
kongen  var  borte.  Måske  har  Schwerinertraktatens  bestem- 
melser om  udlevering  af  den  da  nylig  afdøde  dronning  Beren- 
garias  smykker  været  et  udtryk  for  en  sådan  stemning,  hvil- 
ken isåfald  Jakob  Suneson  må  have  delt.  Men  det  kunde 
ikke  undgås,  at  denne  uvilje  også  måtte  blive  rettet  mod 
kongen,  vanskeliggøre  indsamling  af  den  store  pengesum  (ca. 
10  mill.  kr.  efter  vor  tids  værdier)  og  ikke  mindst  bidrage 
til,  at  ikke  alene  grev  Albert  af  Orlamynde  har  savnet  til- 
strækkelig støtte  af  de  Danske  i  slaget  ved  Møln,  men  at  selv 
den  befriede  konge  måtte  ligge  under  i  slaget  ved  Bornhøved. 
Begge  kampe  fulgte  efter  traktratbrudd,  som  mange  Danske 
visstnok  har  misbilliget,  og  Jakob  Suneson  har  desangående 
sandsynligvis  delt  sin  broder  Anareas's  opfattelse,  (at  paven 
vel  kan  tilgive  en  begået  synd,  men  ikke  forud  tillade  dens 
udøvelse).  Jakob  S.  har  sagtens  i  sit  fangenskab  sorget  både 
over  konge  og  folk.  Dog  har  han  ingenlunde  trukket  sig  til- 
bage fra  kongen. 

Også  efter  Bornhøvedslaget  træffer  vi  ham  som  rigets 
fornemste  verdslige  stormand.  Vi  ser  ham  som  sådan  ikke 
alene   ved    traktaten   i   Slesvig    1230,    men    allerede    ved    den 

forordning,  hvorved  kong  Valdemar  1228  afgor  striden  på 
Fyn  om  sagefald  for  helligbrøde,  er  Jakob  Suneson  deltagende 
som  den  eneste  lægmand,  der  nævnes  som  vidne. 


Om  rigets  nød  og  vanskeligheden  ved  at  skaffe  løse- 
pengene har  vi  nogle  ejendommelige  oplysninger  i  en  brev- 
vexling,  der  er  ført  mellem  Danske  og  Flanderske  Cister- 
cienserklostre,  og  som  nu  opbevares  i  arkivet  i  Brygge.  Da 
ethvert  bidrag  til  at  forklare  rigets  dybe  fald  og  trængsel  i 
hine  år  er  af  vægt  overfor  samtidens  magre  efterretninger, 
gengives  denne  brevvexling  *)  her  med  fornøden  forklaring, 
selv  med  fare  for  at  komme  vel  langt  bort  fra  hovedemnet. 
Så  vidt  jeg  véd,  har  disse  breve  ikke  været  meddelt  på  Dansk 
tidligere. 

En  af  de  mest  rorende  skikkelser  i  vor  middeltids  historie 
er  kong  Valdemars  søster,  dronning  Ingeborg  af  Frankrig. 
Datter  af  Valdemar  den  store  og  hans  smukke  dronning,  Sofie, 
roses  hun  af  hele  samtiden  i  de  hojeste  udtryk  for  visdom, 
sjælsstyrke,  renhed  og  vidunderlig  skonhed. 

Hun  blev  martyr  for  Danmarks  stormagtsdromme.  Kong 
Filip  August  af  Frankrig  ønskede  den  Danske  konges  støtte 
imod  England.  På  den  Franskfødte  abbed,  Vilhelm  af  Ebel- 
holts  råd  kom  ægteskabet  istand,  og  1 193  førtes  hun  —  18  år 
gammel  —  med  en  medgift  af  4000,  nogle  siger  10,000 
mark  sølv,  til  Frankrig.  Bisp  Peder  Suneson  var  hendes  led- 
sager; det  er  på  denne  rejse  —  som  det  antages  —  at  han 
har  hentet  idéerne  til  Roskilde  domkirkes  bygningsstil.     Bryl- 


*)  For  afskrifter  og  tildels  fotografisk  kopi  af  de  pågældende  aktstykker  tak- 
ker jeg  den  tidligere  Norske  sømandspræst  i  Antwerpen,  pastor  Eugexe 
Hanssen. 

luppet  fejredes  strax  efter  ankomsten,  men  allerede  dagen  efter 
blev  hun  forstødt  af  kong  Filip,  der  senere  undskyldte  sig 
med  at  være  »forhexet«.  Hun  blev  indespærret  i  et  kloster, 
hvor  hun  endogså  led  daglig  nød.  Kong  Filip  var  en  sam- 
vittighedsløs levemand.  Måske  har  hun  vakt  anstød  ved 
mangel  på,  hvad  det  Franske  hof  krævede  af  »fin«  dannelse. 
Ialfald  kunde  hun  hverken  Fransk  eller  Latin;  hun  stammede 
kun:  Maia  Francia,  Roma,  Roma!  (Slemme  Frankrig,  Rom, 
Rom  I),  hvorved  hun  skød  sin  sag  ind  under  paven  i  Rom, 
thi  hun  nægtede  standhaftig  at  lade  sig  hjemsende  med 
skamme. 

Forgæves  sendte  broderen,  kong  Knud,  året  efter  Andreas 
Suneson  (dengang  kongens  kansler)  og  abbed  Vilhelm  (den- 
gang omkring  80  år  gammel)  til  Rom  og  Frankrig;  her  blev 
de  endogså  en  tid  kastede  i  fængsel;  de  var  borte  i  to  år, 
men  kom  hjem  med  uforrettet  sag.  Først  da  den  berømte 
Innocens  III  bliver  pave  1198,  tager  han  sig  alvorlig  af 
Ingeborg,  der  i  et  rorende  brev  til  ham  skildrer  alt,  hvad  hun 
må  lide  i  klosterfængslet,  fordi  kongen  vil  aftvinge  hende 
samtykke  til  skilsmissen.  Hun  ønsker  sig  kun  døden.  For- 
gæves lyses  ban  og  interdikt  over  Frankrig;  kirkerne  lukkes 
o.  s.  v.,  men  kongen  bliver  ved  at  søge  udflugter  og  gifter  sig 
endog  med  en  anden.  Endelig  efter  20  års  forløb  må  han  dog 
boje  sig,  og  i  året  121 3  formelt  anerkende  Ingeborg  som 
dronning.  1223  døde  kongen,  og  Ingeborg  sidder  nu  i  13  år 
i  sit  enkesæde  i  Corbeil  ved  Paris;  beskæftiget  med  fromme 
gerninger,  navnlig  indretning  af  et  hospitalskloster  for  Johan- 
nitere. Der  dør  hun  St.  Olafsdag  1236  (eller  37)  og  be- 
graves i  den  smukke  klosterkirkes  kor,  hvor  graven  prydedes 
med  en  sarkophag,  dækket  af  en  kobberplade  med  hendes 
billede  som  dronning.  I  revolutionen  blev  graven  ødelagt, 
og  kobberpladen  hugget  istykker;  den  skal  være  bleven  brugt 
til  spyd   i  revolutionens  tjeneste.     Tidligere  var   billedet   dog 

blevet  aftegnet,  og  det  er  gengivet  i  Scriptores  VI  130.  Da 
det  formentlig  er  det  ældste  navngivne  billede  af  en  Dansk 
kvinde  og  næppe  er  almenheden  bekendt,  meddeles  det  her. 
Dronning  Ingeborg  var  en  kvindelig  helt,  der  vel  står  mål 
med  sin  beromte  broder. 


Hic  jcicct  IsSer-qu-  Rcqwm  acnerosa  propaqo, 
Reqia.  cjuod  Kequ'   ruet    uxor  j/rrndt  imaqo . 
Flcrre  rittens  mo-rit/nz,  vLxvtTatrt  Tieae  Danorttrn 

Inclista  Trtzncor-um  Rsms  adepta  thtrrzttn  . 
ISfoinliS  htuus  erevt,  quod  in  ertis  janauine   cbzro 

Tturenies  rar  o,  mens  pza ,  caxTa  c  ar  o, 
Aruvus  rrullcnus  ad&rcct  deciesque.   vicesntes 

Ter  duo  te^-cjALC.  dec&tn  etem  fithdr  illa,  nectm,  . 

Hun  blev  altså  enke  samme  år,  som  hendes  broder,  kone: 
Valdemar,  blev  taget  tilfange  af  grev  Henrik.  At  hun  har 
taget  levende  del  i  Danmarks  ulykke,  fremgår  af,  at  hun 
mindst  én  gang*)  har  sendt  bidrag  til  betaling  af  løsepengene 


*)  Når  man  har  ment,  at  dette  har  gentaget  sig  2  gange,  beror   det   på, 
at  man  har  opfattet  de   to   herefter   anførte    breve   som    omhandlende 

eller  anden  hjælp  for  kongen,  skont  denne  synes  at  have  glemt 
hende  i  hendes  nød.  Hvor  besværlig  en  sådan  forsending  var 
i  den  tid,  fremgår  af  følgende: 

I  eftersommeren  1227  (altså  kort  efter  slaget  ved  Born- 
høved)  havde  dronning  Ingeborg  afsendt  en  hospitalsbroder, 
Gaufrid,  til  kongen  af  Danmark  med  en  sum  af  549  mark 
sterling.  Gaufrid  kommer  i  September  til  klosteret  Ter  Dost 
(også  kaldet  Capella  eller  Thosan,  der  hvor  bisp  Peder  Jakob- 
son  2  år  tidligere  var  død).  Men  da  han  formodenlig  har 
mistvivlet  om  selv  at  kunne  fuldføre  rejsen  til  Danmark, 
overleverer  han  pengene  til  klosterets  prior,  der  udsteder 
følgende  bevis: 

»Jeg,  broder  Eustacius,  udnævnt  prior  af  Capella  i 
Flandern,  kundgor  for  alle  dem,  der  se  dette  brev,  at  jeg  af 
broder  Gaufrid,  en  hospitalsbroder,  nylig  har  modtaget  til  op- 
bevaring ved  Capella  en  pengesum  af  549  mark  sterling 
Troysk  vægt,  for  at  disse  penge  ifølge  anmodning  af  den  be- 
rømmelige kvinde,  dronningen  af  Frankrig,  snarest  må  over- 
sendes kongen  af  Danmark  ved  fornævnte  hospitalsbroder. 
Om  denne  pengesum  er  det  mellem  mig  og  nævnte  broder 
således  aftalt,  at  dersom  omhandlede  broder  enten  på  grund 
af  død,  sygdom  eller  nogen  anden  årsag  ikke  kan  komme  til- 

to  forskellige  begivenheder,  fordi  der  i  det  ene  brev  nævnes  549  mark. 
i  det  andet  kun  540 ;  endvidere  er  de  Danske  abbeders  brev  i  vore  Re- 
gesta  (efter  trykte  kilder)  henført  til  1226,  medens  Eustacius's  brev  er  af 
1227.  Sammenhængen  mellem  de  to  breve  synes  imidlertid  så  åbenbar, 
at  tallet  540  i  de  Danske  abbeders  brev  visstnok  er  en  fejlskrift  for  549. 
Hvad  årstallet  angår,  så  har  den  mig  foreliggende  afskrift  under  det 
nævnte  brev  netop  også  ordene :  actum  anno  Domini  millesimo 
CCXXVII  (1227).  Samme  afskrift  afviger  forøvrigt  også  på  et  andet 
punkt  fra  gengivelsen  i  Regesta,  der  har  »fratri  Henrico,  hospitalario 
de  Laipradoni,  fratris  Gaufridi  mandato«,  medens  min  afskrift  har 
»fratri  Henrico  hospitalario,  de  supradicti  fratris  Gaufridi  mandato«. 
Læsefejlen  forklares  lett.  Navnet  Laipradoni  kendes  næppe.  Broder 
Henrik  har  utvivlsomt  hørt  hjemme  i  dronning  Ingeborgs  Johanniterhus. 
Mark  sterling  var  dengang  noget  mere  end  mark  sølv.  Summens 
værdi  har  været  over  150,000  kr. 

bage  til  vort  hus  inden  St.  Remigii  fest  (1.  Oktober),  og 
nogen  (anden)  bringer  nærværende  håndskrift  med  en  nogle, 
som  samme  broder  har  hos  sig,  samt  dronningens  brev  med 
Parisermagisterens,  broder  Rigaldi  segl,  da  skal  han  uden  be- 
tænkning få  oftnævnte  pengesum  tilbageleveret  af  mig  eller 
af  vore  brødre,  dersom  jeg  er  fraværende 

Og  for  at  hin  aftale  ikke  i  tidens  løb  skal  glemmes, 
har  så  vel  jeg  som  fornævnte  Gaufrid  nedskrevet  aftalen  og 
ladet  den  bekræfte  ved  vore  segl.  Skrevet  i  Herrens  år  1227 
i  September  måned  i  ugen  efter  St.  Johannes  døberens  hals- 
huggelse  (29.  Aug.).« 

Broder  Gaufrid  har  imidlertid  opgivet  rejsen  og  derfor 
sendt  en  anden  efter  pengene,  formodenlig  i  Oktober  måned. 
Imidlertid  opholder  sig  da  to  Danske  abbeder  S.  af  Esrom 
og  P.  af  Sorø  i  klosteret,  sandsynligvis  paa  vej  til  Cisterci- 
ensernes  generalkapitel  i  Citeaux. 

Disse  to  udsteder  da  følgende  bevis: 

»Vi  brødre  S.  af  Esrom  og  P.  af  Sorø:f:),  udnævnte  ab- 
beder i  Danmark,  af  Cistercienserordenen  i  Roskilde  stift, 
kundgor  for  alle  nærværende  og  kommende,  der  se  dette 
blad,  at  Capellahuset  af  Cistercienserordenen  i  Tournais  stift, 
som  af  en  hospitalsbroder,  Gaufrid,  havde  modtaget  til  op- 
bevaring for  dronningen  af  Frankrig  en  sum  af  540  mark 
sterling,  har  tilbageleveret  —  med  os  som  øjenvidner  —  til 
hospitalsbroder  Henrik  med  fornævnte  broder  Gaufrids  fuld- 
magt, ærligt  og  skyldigst  urort  nævnte  penge,  som  skal  over- 
bringes til  kongen  af  Danmark.  Da  dette  således  er  sket  i 
vor  nærværelse,  og  det  tilkommer  os  at  skaffe  vidnesbyrd  om 
sandheden,  da  vi  ønsker  at  sikkre  det  nævnte  kloster  imod 
ethvert  tab,  så  har  vi  ladet  skrive  nærværende  brev  og  ladet 
det  bekræfte  ved  at  hænge  vore  segl  derunder. 

Skrevet  i  Herrens  år  1227.« 

*)  Peder  af  Sorø  kom  fra  Fitskøl  og  vendte  efter  10  år  titbage  dertil. 

Pengene  er  altså  afsendt  og  forhåbenlig  rigtig  overbragte 
til  kong  Valdemar,  som  på  dette  tidspunkt  (efter  slaget  ved 
Bornhøved)  sikkerlig  ikke  alene  havde  god  brug  for  pengene, 
men  end  mere  for  vidnesbyrdet  om  søsterens  kærlighed. 


Et  andet  Flandersk  dokument*)  giver  et  levende  billede 
af  tilstanden  i  Danmark  i  disse  år.  Hermed  hænger  det 
således  sammen. 

Pave  Gregor  ix  havde  sendt  sin  skriver,  magister  Simon, 
med  brev  af  12.  Jan.  1229  til  Danmark  for  at  indsamle  af- 
gifterne til  den  Romerske  stol.  Simon  kommer  til  Danmark, 
men  her  formår  erkebiskop  Uffe  (der  nylig  havde  afløst  An- 
dreas Sunesons  eftermand,  Peder  Saxeson)  af  Lund  ham  til 
at  udvirke  et  nyt  paveligt  brev,  hvorefter  Lunde  stift  (Dan- 
mark) skal  slippe  for  indsamlingen  mod  at  betale  1000  mark 
sølv  (ca.  1/4  mil.  kr.  i  nutids  værdi),  som  Simon  da  skulde 
bringe  til  Rom.  Uffe  sender  så  skrivelsen  af  9.  Aug.  til  paven, 
hvori  han  dels  takker  for  pavens  indrømmelse,  dels  skildrer 
den  nød,  som  han  endda  har  havt  med  at  skaffe  de  1000 
mark.  Endvidere  meddeler  han,  at  Simon  ved  sygdom  og 
nød  er  bleven  forhindret  fra  at  rejse  med  pengene,  men  at 
disse  er  bleven  vejet  i  hans  nærværelse  og  derefter  ved  ab- 
bederne i  Holme  (Fyn)  og  Lygiimkloster  (Sønderjylland)  over 
Ribe  sendt  til  klosteret  Ter  Dost  i  Flandern  for  at  opbevares 
der,  indtil  Simon  kunde  komme  og  hente  dem.  Når  erke- 
bispen  hverken  har  villet  lade  en  så  stor  sum  penge  opbevare 
i  Danmark,  eller  sende  den  gennem  Tyskland,  tyder  det  på,  at 
han  har  frygtet  for,  at  pengene  vilde  være  en  lige  stor  fris- 
telse for  det  forarmede  Danmark,  som  for  den  Tyske  kejser, 
der  var  i  kamp  med  paven. 


*)  Fremmede  forskere  have  troet  at  finde  en  forbindelse  mellem  dette  og 
de  foran  nævnte  breve,  hvad  der  dog  ojensvnligt  ikke  er  tilfældet. 

Kapitalen  er  rigtig  kommen  til  klosteret  i  Flandern,  og 
noget  senere  indfinder  Simon  sig  der  for  at  hente  den.  Ab- 
bed og  munke  i  Ter  Dost  véd  da  ikke,  om  de  tor  tro,  at 
han  er  den  rette,  og  de  henvender  sig  derfor  til  flere  abbeder 
i  det  nærliggende  Brygge  og  søger  råd,  om  det  går  an  at  ud- 
levere pengene  til  Simon.  I  dette  klosterråd  gennemses  så 
dennes  papirer,  og  man  kommer  til  det  udslag,  at  sagen  for- 
holder sig  rigtig   nok.     Pengene  udleveres    da  til   Simon,    og 

de  nævnte  abbeder  bevidner  akten,    idet   de  udsteder  det  hele 

» 

foreliggende  udførlige  dokument  med  afskrift  af  Simons  pa- 
pirer, hvilke  navnlig  har  interesse  for  os  ved  gengivelsen  af 
erkebiskop  Uffes  mærkelige  skrivelse. 

Dokumentet  lyder  (i  oversættelse)  således: 

»N.  (o:  icolas)  af  St.  Andreas,  G(osevin)  af  Eckout,  ud- 
nævnte abbeder,  V(ilhelm),  provst,  R(obert),  dekan  og  hele 
St.  Donatiani  kapitel  i  Brygge  sender  alle,  der  ser  dette  brev, 
evindelig  hilsen  i  Herren. 

Vi  vil,  at  I  alle  skulle  vide,  at  abbeden  og  nogle  munke 
fra  Ihosan,  som  på  deres  kirkes  vegne  fremmødte  hos  os, 
have  trolig  tilbageleveret  en  sum  penge,  som  de  af  Cisterci- 
enserabbederne  i  Holme  og  Lygumkloster  i  Danmark  havde 
modtaget  til  urort  opbevaring  med  hele  segl  og  lukke  for 
magister  Simon,  pavens  skriver,  der  efter  pavens  bemyndig- 
else havde  indsamlet  pengene  i  Danmark. 

Men  da  fornævnte  abbed  og  munke  ikke  havde  noget 
kendskab  til  denne  Simons  person,  havde  de  til  borgen  og 
sikkerhed  forbeholdt  sig  en  authentisk  afskrift  af  det  brev, 
som  paven  ved  ham  sendte  til  alle  prælater  i  Danmark,  og 
tillige  en  afskrift  af  det  brev,  som  samme  riges  biskopper 
sendte  paven  som  svar,  —  til  vidnesbyrd  for  sig  om  pengenes 
tilbagelevering.     Disse  breve  lød  således: 

Gregor  (IX)  biskop,  Guds  tjeneres  tjener,  sender  alle 
prælater  og  klerke  i  Danmark  hilsen  og  apostolisk  velsignelse. 

For  at  vi  ikke  skal  synes  at  forsomme  de  af  den  Romerske 
kirkes  forretninger,  som  vi  ikke  selv  kan  varetage,  er  det  tjen- 
ligt at  overdrage  dem  til  tillidsfuld  udførelse  af  sådanne,  om 
hvis  omhyggelighed  lang  erfaring  har  forsikkret  os.  Da  vi 
således  have  besluttet  at  sende  den  elskede  son,  magister 
Simon,  vor  skriver,  der  med  rette  er  os  kær  på  grund  af 
ydede  tjenester,  og  til  hvis  klogskab  vi  og  vore  brødre  have 
fuld  tillid,  til  Danmark  med  det  ærende  at  indsamle  tienden 
og  modtage  Peterspengene  og  hvilke  andre  penge,  der  på 
nogen  måde  vides  at  tilkomme  os  eller  hjælpen  til  det  hellige 
land,  og  tillige  tillidsfuldt  have  overdraget  ham  at  udføre  andre 
ærender,  —  så  beder  vi  Eder  alle  og  formaner  Eder  ind- 
trængende i  kraft  af  dette  apostoliske  brev,  at  I  modtage  ham 
velvilligt,  behandle  ham  hæderligt  og  anstrænger  Eder  virk- 
somt for  at  fremme  hans  ærender,  betaler  og  lader  betale  ham 
uden  vanskelighed,  således  at  vi,  når  vi  i  dette  erkender  Eders 
hengivenhed,  kan  skylde  Eder  at  svare  med  taknemmelig  gen- 
gæld. Ellers  vil  vi  stadfæste  og  i  Herrens  kraft  haandhæve 
den  dom,  som  han  (Simon)  fælder  over  de  genstridige.  Givet 
i  Perusiæ  12.  Jan.   1229  l  vort  pontificats  2det  år. 

U(ffe)  af  guddommelig  barmhjertighed  erkebiskop  i  Lund 
og  Sveriges  primas,  med  sine  lydbiskopper  udtaler  sin  hengivne 
og  i  alle  ting  skyldige  underdanighed  for  den  helligste  i  Christo, 
foder  og  herre,  Gregor,  af  Guds  nåde  den  hellige  Romerske  kirkes 
øverste  biskop.  Af  det  brev,  som  I  nylig  har  sendt  magister 
Simon,  Eders  skriver,  have  vi  erfaret,  at  der  af  Eders  mildhed  er 
vist  os  en  særdeles  nåde  med  hensyn  dertil  nemlig,  at  I  med 
faderlig  godhed  og  medlidenhed  med  os  har  pålagt  samme  ma- 
gister istedetfor  fuld  tiende  at  modtage  1000  mark  sølv  af  os  og 
vore  undergivne  som  offer  til  hjælp  for  den  apostoliske  stol.  Vi 
tynges  nemlig  af  stor  fattigdom  såvel  på  grund  af  løs  kø  bel- 
sen af  vor  hojædle  konge,  nogle  af  vore  medbiskop- 

per  og  næsten  alle  landets  adelsmænd,  som  hin  gru- 
somme forræder  —  for  vore  synders  skyld  —  holdt  i  fangen- 
skab, som  også  fordi  vort  kvæg  i  det  nærmest  foregående 
år  er  omkommen  ved  pestsyge  her  i  riget,  og  vi  i  indeværende 
år  er  bleven  ramt  af  et  endnu  hårdere  slag,  idet  hungers- 
nød så  stærk  som  nogensinde  har  berøvet  en  meget  stor 
mængde  af  folket  livet  foruden  dem,  som  de  urolige  tider 
havde  dræbt.  Derfor  modtager  vi  med  taknemmelighed  og 
glæde  denne  nåde,  og  bringer  Eders  hellighed  vor  ydmyge 
og  hengivne  tak  tilkendegivende,  at  vi  ikke  uden  stor  op- 
offrelse  har  ladet  pengesummen  indsamle;  thi  da  vore  fjen- 
der —  til  fordærv  for  deres  sjæle  —  har  vort  sølv 
og  guld,  have  vi  været  tvungne  til  at  smelte  vor  kobber- 
mynt  og  deraf  tilvejebringe  en  lille  del  sølv.  Formedelst  dette 
og  anden  vort  lands  nød  har  nogle  af  os  og  vore  undergivne 
ikke  alene  betalt  deres  tiende,  men  også  noget  af  pengesum- 
men, idet  de  har  villet  bøde  på  andres  mangel,  hvis  åbenbare 
fattigdom  har  umuliggjort  dem  at  betale  tienden.  Men  fordi 
vi  altid  ønsker  at  behage  vor  moder,  den  Romerske  kirke,  ved 
kærlig  lydighed,  så  har  vi,  da  fornævnte  magister  og  hans 
hus  er  bleven  hårdt  ramt  ved  alvorlig  legemssvaghed  og  hans 
husstand  ved  dødsfald,  ladet  ovennævnte  pengesum  veje  og 
prøve  i  overværelse  af  samme  magister,  og  derefter  sende  til 
Ribe  havn  for  at  overføres  til  Flandern  og  opbevares  i  Cister- 
cienserklosteret,  som  kaldes  Dos,  ved  Brygge,  til  rådighed  for 
samme  magister,  når  han  kommer.  Givet  i  Ribe  9.  August 
(formodenlig  1230). 

Da  vi  nu  var  tilstede,  så  alt  og  hørte,  at  ovennævnte 
magister  Simon  tilstod  at  have  fået  urort  tilbage,  hvad  der  af 
fornævnte  abbeder  på  hans  vegne  var  deponeret  i  ovenom- 
talte Thosan  kirke,  da  gav  han  overfor  os  denne  kirke  kvitte- 
ring, og  vi  lod  hænge  vore  segl  under  nærværende  blad,   for 

at  så  vel  nærværende  som  efterkommende  kunne  vide,  hvor 
trolig  samme  pengesum  er  bevaret,  og  hvor  urort  den  er  til- 
bageleveret på  skyldig  måde. 

Sket  i  Herrens  år  123 1  21.  December.« 

(Originaldokumentet  på  pergament  i  Brygges  arkiv  var 
oprindelig  forsynet  med  5  segl  i  gront  vox,  der  som  sædvan- 
lig hængte  på  pergamentstrimler  under  brevet.  Abbeden  af 
St.  Andreas'  segl  er  borttaget,  de  andre  itu,  undtagen  magister 
Simons,  der  fremstiller  en  orn,  holdende  et  bånd.  Om- 
skriften  er:  S.  SIMONIS  DOMNI  PP  SCRIPTORIS  (Secre- 
tum  Simonis  domini  papæ  scriptoris  d;  Hr.  Simons  segl, 
pavens  skriver). 

Sammenhængen  fremgår  tydeligt  nok  af  brevets  indhold. 
Magister  Simon  har  kendelig  ikke  været  velkommen  —  han 
omtales  ikke  med  de  sædvanlige  kærlige  titler  —  men  erke- 
bisp  Uffe  bojer  sig  i  yderst  ydmyge  ord  for  paven,  en  tydelig 
modsætning  til  det  tidligere  slægtleds  selvstændighedsfølelse, 
således  som  den  lyser,  navnlig  gennem  Abbed  Vilhelms  op- 
bevarede breve.  Ikke  for  intet  lå  den  vældige  pave  Inno- 
cens's  regering  imellem.  Erkebiskop  Uffe  har  dog  søgt  så 
godt  han  kunde  at  lempe  byrden  for  sine  undergivne.  Når 
der  er  tale  om  tiende  til  paven,  har  det  sikkert  kun  gældt  de 
gejstlige,  hvorimod  Peterspenge  indsamledes  blandt  alle.  Vi 
finder  i  Uffe  (Jakob  Erlandson  blev  1254  hans  eftermand) 
endnu  en  kongetro  og  fædrelandskærlig  mand,  om  end  han 
sukker  tungt  under  byrden.  Af  brevet  ser  vi,  at  riget  netop 
i  de  samme  år,  som  løsepenge  og  paveskat  betaltes,  har  været 
hærget  af  kvægpest  og  hungersnød  (hvad  også  kendes  af  andre 
kilder),  om  end  vi  vel  bør  antage,  at  Uffes  forfærdelige  skil- 
dring heraf  er  overdreven.  Men  vel  forklares  det  heraf,  at 
Danmark  efter  alle  disse  ulykkesår  har  måttet  ligge  stille  og 
samle  kræfter,  og  at  kong  Valdemar  måtte  holde  sig  rolig 
udadtil,   men   herhjemme   tage  fat  på  en  ganske  anden  måde 

for  at  opbygge  landet  påny.  Når  Uffe  skriver,  at  de  har  måttet 
udløse  af  fangenskab  næsten  alle  Danske  adelsmænd,  så  kan 
dette  —  med  fradrag  af  nogen  overdrivelse  —  nok  forstås, 
når  det  erindres,  at  der  skulde  stilles  40  gidsler  og  disse  efter- 
hånden i  løbet  af  ti  år  ombyttes  med  andre.  Blandt  de  fangne 
biskopper  kender  vi  bisp  Tyge  af  Ribe,  der  blev  tagen  til 
fange  ved  Bornhøved.  For  at  skaffe  løsepengene  for  ham, 
blev  der  længe  betalt  det  første  års  indtægt  af  ethvert  ledigt 
præstekald. 

For  at  sikkre  forsendelsen,  rejste  erkebispen  personlig 
til  Ribe  med  pengene,  hvorved  vi  mindes  om  denne  bys  stor- 
hed i  Valdemarstiden.  Herfra  sender  han  pengene  med  to 
Danske  Cistercienserabbeder  til  broderklosteret  i  Flandern. 
Vi  ser  her,  hvorledes  klosteret  Ter  Dost  i  disse  år  har  stået 
i  levende  forbindelse  med  Danmark.  Sikkerlig  har  de  Danske 
gæster  ikke  forsomt  at  knæle  ved  Peder  Jakobsons  grav,  og 
de  har  sandsynligvis  også  givet  Thosan  munkene  de  oplys- 
ninger om  ham,  som  findes  i  hans  gravskrift.  Navnlig  kan 
vi  heraf  slutte,  at  det  forholder  sig  rigtig,  når  han  i  grav- 
skriften kaldes  den  Danske  konges  slægtning.  Det  er  ovenfor 
bemærket,  at  dette  slægtskab  formentlig  må  stamme  fra  moderen 
Estrid;  thi  vel  blev  Jakob  Sunesons  sonnedatter  gift  med  kong 
Valdemars  sonneson  Niels  af  Halland,  men  dette  sker  adskil- 
lige år  senere.     1225  var  både  Niels  og  Cecilia  kun  born. 

Endelig  fortjener  at  bemærkes,  at  vi  såvel  1227  som  1230, 
begge  gange  om  efteråret,  træffer  to  Danske  Cistercienser 
abbeder  i  Ter  Dost.  Formentlig  har  de  begge  gange  — 
måske  som  regel  hvert  3 die  år  —  været  på  vej  til  ordenens 
generalkapitelmøder  i  Citeaux.  Vi  får  herved  et  lille  indblik 
i  de  internationale  bånd,  som  munkeordenerne  knyttede  mel- 
lem Evropas  forskellige  lande. 

Erkebiskop  Uffes  brev  er  et  —  forøvrigt  ret  enestående  — 
vidnesbyrd  om  Danmarks  nød  i  hine  sørgelige  år  og  forklarer 

således  den  gåde,  hvorledes  kong  Valdemars  magt  så  hurtigt 
og  fuldstændigt  kunde  styrte  sammen,  at  han  endnu  ikke 
1234  mægtede  at  tugte  staden  Lybæk,  der  på  denne  tid  lægger 
grunden  til  sin  storhed. 


Efterat  striden  med  Tyskland  endelig  var  ordnet,  og 
kongesønnerne  udløste  af  fængslet  1230,  er  Jakob  Suneson 
sandsynligvis  vendt  tilbage  til  Møn,  hvor  han  på  Stege  borg 
boede  med  sin  hustru,  Estred.  Samme  år  var  han  med  den 
unge  kong  Valdemar  tilstede  i  Vordingborg,  som  vidne  ved 
et  godskøb.  Han  har  vel  næppe  på  sine  gamle  dage  taget 
megen  del  i  statsanliggender.  Dog  er  der  to  begivenheder, 
som  foregik  så  nær  ved  hans  hjemsted,  at  vi  vel  må  tænke  os, 
at  han  har  været  tilstede,  om  han  end  ikke  nævnes.  Kong  Valde- 
mar havde  påny  fået  pavelig  stadfæstelse  på  besiddelsen  af  Est- 
land. Hærmesteren,  Herman,  for  de  Tyske  riddere  (dog  ikke 
den  samme,  som  vi  kender  fra  Dannenbergtraktaten)  møder  i 
den  anledning  hos  kongen,  og  der  holdes  ved  Stensby  i  Kalle- 
have sogn,  hvor  kongen  formodenlig  har  havt  en  gård  eller 
et  jagtslot,  i  sommeren  1238  en  glimrende  forsamling  af 
fyrster,  prælater  og  riddere,  hvor  Estlands  stilling  ordnes.  De 
deltagende  Danske  herrer  nævnes  ikke  ved  navn;  men  det  er 
sandsynligt,  at  den  gamle  Jakob  Suneson  fra  sin  nærliggende 
hjemstavn  har  været  med  i  Stensby  at  stadfæste  den  sidste 
rest  af  rigets  svundne  herlighed.  Heller  ikke  Vordingborg  lå 
længere  borte,  end  at  vi  vel  må  tænke  os,  at  han  her  har 
været  tilstede  ved  det  store  rigsmøde  i  Marts  1241,  da  den 
berømte  Jydske  lov  blev  vedtaget,  hvorved  kong  Valdemar 
satte  kronen  på  sin  fredsgerning.  Få  dage  efter  døde  kongen, 
og  hans  gamle  ven  har  vel  fulgt  hans  lig  til  Ringsted.    I  alfald 

véd  vi,  at  han  22.  Juni  1241  var  tilstede  i  Roskilde  som  for- 
nemste lægmandsvidne,  da  hans  ven,  Otto  af  Lyneburg,  sælger 
gods  for  320  mark  sølv  til  And  vorskov  kloster. 

Men  også  i  mellemtiden  er  Hr.  Jakob  og  hans  hustru 
bleven  ramt  af  tunge  sorger.  Kort  efter  den  unge  kong 
Valdemars  sorgelige  død  ved  jagten  på  Refsnæs,  dør  Jakobs 
broderson,  Johannes  Ebbeson,  i  det  hellige  land.  Ikke  længe 
efter  må  svigersønnen  Skori  marsk  være  død,  og  endelig  1240 
dør  den  sidste  af  sonnerne,  Johannes  Jakobson.  Man  for- 
står den  stemning,  hvori  de  gamle  forældre  til  sonnens  minde 
da  skænkede  deres  herregård,  Estretorp,  til  Sorø  kloster.  Endnu 
i  6  år  overlevede  de  den  sidste  son;  så  fulgtes  de  gamle  ad 
i  graven;  begge  døde  i  1246,  Jakob  Suneson  på  den  ældste 
sons  dødsdag,  den   19.  maj. 

Hvor  han  og  hans  hustru  ligger  begravne,  vides  ikke. 
Man  skulde  troet,  at  Jakob  Suneson  vilde  have  søgt  hvile  i 
Sorø,  hvor  næsten  alle  grave,  tilhørende  Hvideslægten,  er 
samlede,  og  hvor  "deres  våbenskjolde  er  malede  på  væggen. 
Men  hans  store  gave  til  Sorø  er  udtrykkelig  skænket  for 
sonnen  Johannes'  minde,  som  også  der  er  begravet.  Jakobs 
skjold  er  ikke  afbildet  i  Sorø.  Måske  har  det  været  hans 
ønske  at  føres  til  Sorø,  men  dette  er  muligen  bleven  hindret 
ved  kirkens  påfølgende  brand.  Heller  ikke  i  dødslisterne  fra 
Roskilde  findes  hans  navn,  medens  hans  datter  Ingerd  er  be- 
gravet der  i  Gråbrødreklosteret.  Der  står  tilbage  at  formode, 
at  Jakob  Suneson  og  hans  hustru  er  begravne  i  deres  hjem- 
steds kirke,  Stege.  Graven  måtte  isåfald  søges  foran  det  gamle 
hojalter  i  kirkegangen  udfor  den  nuværende  prædikestol,  hvilket 
forhåbenlig   vil   blive  undersøgt,   når-  kirken  bliver  restaureret. 

Jakob  Suneson  var  (bortset  fra  den  iooårige  bisp  Gunner) 
den  sidste  overlevende  bærer  af  minderne  fra  Valdemarernes 
storhedstid.  Som  krigsmand  har  han  næppe  været  frem- 
ragende,   men    forøvrigt   et  tro   udtryk   for  tidens  ånd.      Den 

F.   Bojsen:  Jakob   Suneson  af  Møn.  £ 

overordenlige  anseelse,  som  han  nød,  klinger  ved  hans  død 
igennem  næsten  alle  samtidens  krønniker.  Hvor  korte  og 
magre  de  end  er,  så  ved  de  dog  at  berette,  at  i  det  år  døde 
Hr.  Jakob  Suneson,  og  næsten  alle  tilfojer  et  eller  andet  lov- 
ord om  ham:  »den  navnkundige«,  »den  beromte  ,  /den 
glimrende-  eller  ialfald  i  from  og  kærlig  erindring«,  lykke- 
lig ihukommelse*  eller  lignende.  Som  betegnende  for  hans 
anseelse  hos  samtiden  kan  anføres,  at  hvor  Esrom  annalerne 
beretter  om  faderen  Sune  Ebbesons  død  1187,  tilfojes  der,  at 
han  var  fader  til  Jakob  Suneson  —  uden  at  nævne  de  for  os 
langt  beromtere  brødre,  Andreas  og  Peder. 

De  gamle  krønniker  efter  Saxes  tid  indeholder  som  be- 
kendt i  regelen  kun  de  torre  data,  sjelden  indlader  de  sig  på 
forklaringer  eller  skildringer.  Men  undertiden  fojes  de  enkelte 
torre  beretninger  således  til  hinanden,  at  selve  sammenstillingen 
synes  at  røbe  en  tanke  hos  forfatteren.  Således  siger  Esrom 
annalerne  under  år  1246:  »Jakob  Suneson  dør  i  from  ihu- 
kommelse; og  da  udbrød  krigen  mellem  kong  Erik  og  hans 
brødre  .  Forskellige  andre  krønniker  beretter  1246 — 47  med 
lige  så  torre  ord  følgende  begivenheder:  Jakob  Suneson  dør, 
Sorø  kloster  brænder,  broderkrigen  udbryder  mellem  kong  Erik- 
og  hans  brødre,  Odense  St.  Knuds  kirke  brændes  af  Tyskerne, 
Folkungerne  går  tilgrunde.  Det  sidste  navn  er  i  en  krønnike 
gengivet  ved  »Folkene«.  Denne  skrivfejl  fik  ret.  Fra  disse 
år  at  regne  gik  folkene  tilgrunde.  Jakob  Suneson  tog  den 
gamle  tids  herlighed  med  sig  i  graven;  han  skånedes  netop 
for  at  se  al  den  elendighed,  der  fulgte  efter,  medens  stor- 
mændene stredes  indbyrdes,  og  de  to  hovedmagter,  kongen 
og  kirken,  som  Hvideslægten  hidtil  havde  forenet,  bekæmpede 
hinanden  i  en  indbyrdes  ødelæggende  krig.  Allerede  året  efter 
Jakobs  død  raser  broderkrigen  netop  om  Stege  slot. 

Under  traktaterne  af  1225  og  1230  findes  Jakob  Sune- 
sons  segl,  og  dette  er  et  af  de  ældste  bevarede  adelige  våben- 
skjolde fra  Danmark. 

Faste  slægtsvåben  kommer  her  først  i  almindelig  brug 
henimod  slutningen  af  det  13de  århundrrde.  Fra  begyndelsen 
har  skjoldmærkerne  formodenlig  nærmest  været  personlige, 
ligesom  der  længe  ikke  brugtes  faste  slægtsnavne,  men  kun 
personlige  tilnavne,  tagne  af  en  eller  anden  iøjnefaldende  egen- 
skab (Snare,  Litle  o.  s.  v.).  Men  tidligt  spores  der  en  til- 
bøjelighed, navnlig  hos  de  fornemme  slægter  til  at  holde  fast 
ved  et  fælles  mærke,  selv  om  grundformen  ændres  noget  af 
de  skiftende  slægtled.  Således  er  det  gået  med  Hvidernes*) 
(Hvidenavnet  brugtes  ikke  i  denne  periode)  eller  vel  rettere 
Sunesonnernes  våbenskjold.  Ifølge  de  i  Sorø  kirke  (sidst  i  det 
13de  århundrede)  malede  skjolde,  skal  allerede  Skjalm  Hvide 
have  ført  det  trekantede  skjold  med  tre  gyldne  tværbjælker  i 
blå  grund;  visstnok  med  foje  antages  det,  at  ialfald  den  på 
dette  skjold  tilføjede  blåstribede  fugl  (falk),  er  frugten  af  senere 


*)  Forfatteren  benytter  navnet  som  den  sædvanlige  betegnelse  for  Skjalm 
Hvides  efterkommere. 

fantasi.  Medens  Absalon  og  Esbern  Snare  optog  særegne  våben- 
mærker,  en  hjort  og  en  orneklo,  så  er  bjælkevåbenet  fornemme- 
ligst  knyttet  til  Sunesonnernes  slægtslinie  og  bevares  i  grund- 
trækket såvel  på  mands-  som  på  kvindesiderne  om  end  med 
forskellige  afvigelser  i  enkelthederne.  Farverne  skifte  ofte, 
men  grundregelen  synes  at  have  været  bjælker  af  guld  eller 
sølv  på  blå  grund.  Om  farverne  i  de  ældste  skjoldmærker 
haves  næppe  nogen  sikker  oplysning.  Sådan  må  hentes  fra 
seglene,  som  naturligvis  er  uden  farver. 

Jakob  Sunesons  segl,  bedst  bevaret  under  Slesvigertrak- 
taten, viser  sig  da  at  være  det  reneste  billede  af  slægtsvåbenet, 
et  trekantet  skjold  med  tre  tværbjælker,  der  er  pyntede  med 
rankeornamenter  (såkaldet  »damascerede«).  At  domme  efter 
Sorøfrisen,  har  broderen,  Andreas  Suneson,  ført  samme  våben. 
Sonnen,  bisp  Peder,  har  delt  skjoldet  i  midten  med  en  bispe- 
stav, Jakob  Erlandson  tilfojer  en  bispefigur  o.  s.  v.  Af  op- 
bevarede segl  ses,  at  brodersønnen,  Johannes  marsk,  har  lagt 
bjælkerne  på  skrå,  Tyge  Pust  har  nojedes  med  to  bjælker 
o.  s.  v.  Undertiden  forenes  to  slægtsvåbener  —  formodenlig 
ved  ægteskab  — ,  så  at  halvdelen  tages  fra  hvert.  Når  vi  så- 
ledes gentagende  finder  halvdelen  af  bjælkevåbenet  tilhojre  for- 
enet med  en  hjortetak  tilvenstre,  så  er  dette  måske  et  minde 
såvel  om  Sunesonnerne  som  om  Absalon;  sådant  våben  bares 
af  en  mand,  der  stammede  fra  Absalons  søster.  Den  med 
Hviderne  beslægtede  Falsterslægt  har  snart  bjælke  våbenet,  snart 
hjortetakken.  Renest  kommer  bjælkevåbenet  igen  hos  Jon 
Litle,  både  den  ældre  og  den  yngre,  om  end  hos  den  ældre 
med  en  lille  ændring  af  ornamenterne  på  bjælkerne.  Slægts- 
våbenet  får  atter  herved  forbindelse  med  Møn. 

Forskellige  variationer  af  våbenet  findes  hos  sidelinierne 
Glug,  Snubbe  o.  fl.  Senere  finder  vi  det  hos  slægten  Galen, 
og  det  er  formodenlig  grunden  til,  at  Sunesonner  i  sigil- 
værkets  navneliste  anføres  under  dette  navn.    Endelig  optages 

våbenet  —  formodenlig  ved  arv*)  —  af  den  nylig  uddøde 
slægt  Bjælke,  der  deraf  også  antager  navnet. 

Hvor  udbredt  og  almindelig  anset  bjælkevåbenet  har  været 
i  det  13de  århundrede,  har  man  et  ejendommeligt  vidnesbyrd 
om  i  et  håndskrift  af  den  Sachsiske  verdenskrønnike,  der  er 
nedskrevet  i  Hamburg  i  sidste  halvdel  af  århundredet.  I  dette 
håndskrift  findes  et  billede  af  slaget  ved  Bornhøved,  frem- 
stillende det  ojeblik,  da  kong  Valdemar  bliver  såret.  Alle 
rytterne  på  Dansk  side  bærer  små  trekantede  skjolde  med 
bjælkevåbenet,  dels  tværbjælker,  dels  skråbjælker.  Vore  Tyske 
naboer  har  været  så  vante  til  at  se  dette  våben  båret  af  Danske, 
at  det  afbildes  som  kendemærke  for  disse.  (Se  årbøger  for 
N.  O.  1888,  S.  228). 

Ved  Jakob  Sunesons  våbenskjold  er  endnu  en  ejendomme- 
lighed, som  måske  fortjener  at  bemærkes.  I  skjoldranden 
står:  Clippeus  Jacobi  filii  Simonis  o:  Jakob  Sunesons  skjold 
(clippeus).  Alle  de  andre  segl  kaldes  sigillum  eller  secretum. 
I  hele  det  Danske  sigilværk  har  jeg  kun  fundet  et  eneste 
andet    segl,    der   har   betegnelsen    clippeus;    det  tilhørte  Saxe 

o 

Ageson,  høvidsmand  i  Reval,  og  er  forresten  også  et  bjælke- 
våben, en  menneskealder  yngre.  Udtrykket  »skjold«  beror 
ikke  på,  at  seglet  er  skjolddannet;  den  form  havde  de  fleste 
segl,  og  dog  kaldes  de  ikke  sådan.  Selv  Peder  Strangeson, 
der  var  jævnaldrende  med  Jakob  Suneson  og  vel  den  for- 
nemste mand  i  riget  efter  ham,  havde  et  skjoldformet  segl,  der 
dog  kaldes  sigillum,  ligesom  samtlige  andre  segl  under  de  nævnte 
traktater  (undtagen  et  enkelt,  der  kalder  sig  »signum«  tegn). 
Betegnelsen  »clippeus«  kan  vel  være  tilfældig;  man  har 
også  segl,  der  betegnes  som  »galea«,  fordi  seglbilledet  er  en 
hjelm.  Men  når  vi  ser,  at  de  samtidige  kongelige  segl  på 
bagsiden  netop  bærer  det  samme  navn  (clippeus),  skulde  man 

*)    Borgen  Belling  på  Falster  gik  i  det  16de  århundrede  over  fra  slægten 
Falster  til  slægten  Bjælke. 

næsten  tro,  at  det  at  »føre  skjold«  i  segl  har  været  en  fyrste- 
lig skik,  der  undtagelsesvis  er  indrommet  Jakob  Suneson  og 
måske  senere  høvdingerne  i  Reval  af  hensyn  til  deres  særlige 
stilling.  Dette  henstilles  til  bedommelse  af  mere  sagkyndige 
på  heraldikens  område. 


Vi    har   set,   at  alle  Jakob    Sunesons   born   var   døde    for 
faderen  undtagen  datteren,  Ingerd.    Det  er  ovenfor  berettet,  at 
hun  først  var  gift  med  Skori  marsk,  formentlig  den  samme,  der 
ifølge  broderlisten  i  jordebogen  var  hjemmehørende  i  Himmer- 
land i  Jylland.    Som  en  af  rigets  hoje  herrer  har  han  rimeligvis 
været  stor  godsbesidder  og  har  sagtens  også  efterladt  sin  enke  en 
del;  de  synes  ikke  at  have  havt  born.    Når  man  antager,  at  Skori 
er  død  i  30erne,    har   enken   formentlig  været  mellem    30   og 
40  år  gammel.     Ikke  længe    efter    er    hun    bleven    gift    med 
Konrad  af   Regenstein,   med   hvem   faderen  var   kommen   i 
forbindelse     under     forhandlingerne     i     Tyskland     1224 — 25. 
Borgen    Regenstein   lå    i    Harzen    ikke    langt    fra    Bloksbjerg; 
borgruinen  ligger  endnu  på  en  fjeldtop,  som  er  et  besøgt  ud- 
sigtspunkt.*)    Som  en  ruin  på    toppen  af  en  stejl  klippe  viser 
den  sig  allerede  paa  et  billede  fra  tiden   omkring  1650.     Ved 
år    1 170    forekommer    i    Meklenburgske    dokumenter    oftere 
navnet,   grev  Konrad   af  Regenstein,   formodenlig   bedstefader 
til  Ingerds  mand.     Denne  nævnes  såvel  1223  som  1224  blandt 
Henrik  af  Schwerins  venner.     I  traktaten  af  1225  nævnes  han 
derimod  ikke  og  forekommer  overhovedet  ikke  senere  i  Schwe- 
rinske    eller    Meklenburgske  akter.     Det   er   derfor   troligt,   at 
Jakob  Suneson  i  1225  har  draget  ham  bort  fra  Schwerinernes 
parti.     Ca.   15  år  senere  er  han  bleven  Jakobs  svigerson;  men 
han  må  i  fyrrerne  være   død,   da    Ingerd   optræder  som   enke 


*)  Ligesom  Orlamynde  ved  Jena. 

kort  efter.  Af  Tyske  kilder  vides  det,  at  Ingerd  som  'enke 
har  opholdt  sig  en  stund  i  Tyskland,  formodenlig  i  Halber- 
stadt.  Efter  hjemkomsten  derfra  kaldes  hun  grevinde  ai 
Regenstein.  Også  efter  sin  anden  mand  har  hun  formoden- 
lig arvet  en  del,  da  ægteskabet  havde  været  barnløst.  Da 
hun  endvidere  overlevede  ikke  alene  sine  forældre,  men  også 
alle  sine  søskende,  er  det  forståeligt,  at  der  på  hendes  hånd 
samledes  uhyre  rigdomme.  Dog  efterlod  broderen,  Johannes, 
sig  flere  born,  der  siden  gor  krav  på  en  del  af  arven  efter 
tasteren.  Hun  må  sikkert  have  været  sin  tids  rigeste  kvinde 
i  Danmark,  thi  som  enke  udfolder  hun  en  gavmildhed,  der  i 
omfang  næppe  har  noget  sidestykke  i  vor  middelalder.  Det  - 
er  derfor  ikke  at  undres  over,  at  de  kirkelige  årbøger  flyder 
over  af  ros  over  grevinde  Ingerd. 

Under    hendes   testamente    findes    hendes   segl,    der   fore- 
stiller   en    middelalderlig   borg 


med  tre  tårne,  omgivet  af 
vand  og  forbunden  (?)  med  land 
ved  en  lang  træbro.  Efter  vor 
tids  sædvane  skulde  man  tro, 
at  dette  var  hendes  afdøde 
mands  våbenmærke.  Men  lige- 
som kvinderne  i  middelalderen 
i  regelen  ikke  antog  mandens 
navn,  så  har  de  hellerikke 
benyttet  mandens  slægtssegl.  Hvorfra  hidrorer  da  Ingerds  seglr 
I  dr.  Henry  Petersens  værk  > Danske  adelige  sigiller 
fra  middelalderen^  findes  i  århundredet  fra  ca.  1250  til  1350 
blandt  300  segl  kun  11  kvindelige.  Af  disse  er  de  9  frit 
valgte  symboler,  oftest  et  Maria-  eller  helgenbillede;  de  andre 
to  (grevinde  Ingerd  1257  og  fru  Cæcilia  af  Oxlef  1268) 
forestiller  en  borg,  hvorved  bemærkes,  at  Cæcilias  mand, 
Niels  Stalder,  formentlig  som  våbenmærke  har  ført  en  hvid 

svane,  (hvis  det  da  ikke  er  den  Niels  kammermester  og  hustru 
Cæcilia,  hvis  ligsten  findes  i  Varpelev  kirke  i  Stevns).  I  det 
følgende  halve  århundrede  indtil  1400  rindes  blandt  ca.  900 
segl  36  kvindelige;  blandt  disse  møder  vi  endnu  enkelte  fan- 
tasibilleder af  den  tidligere  art,  men  allerede  1350  har  Elena, 
Niels  Ranes  datter,  ved  siden  af  et  stort  Mariabillede  tilføjet 
sit  fædrenevåben  (de  tre  bjælker  og  hjortevi)  i  lille  storrelse. 
Dette  gentager  sig  nogle  gange,  indtil  det  efterhånden  bliver 
almindeligt,  at  kvinderne  benytter  alene  deres  fædrene- 
våben. En  snurrig  undtagelse  danner  Henning  Pode- 
busks enke,  Gisela,  hvis  segl  (1388)  forestiller  hende  selv, 
holdende  mandens  skjold  i  den  ene  hånd,  hans  hjelm  i 
den  anden.  Også  dette  må  dog  nærmest  betragtes  som  et 
fantasisegl. 

I  det  13de  årh.  er  det  altså  almindeligt,  at  kvinderne 
valgte  som  personligt  segl  et  kirkeligt  billede.  Kun  de  to 
fruer,  Ingerd  og  Cæcilia,  har  valgt  en  borg,  og  det  ligger  da 
nær  at  tænke,  at  de  har  valgt  deres  fædrehjem,  naturligvis 
stiliseret  efter  heraldikens  sædvane.  Da  Cæcilia  indtrådte  i 
det  af  Ingerd  stiftede  St.  Claræ  kloster  i  Roskilde,  er  det 
rimeligt,  at  Ingerd  har  været  hendes  forbillede.  Hvor  Cæcilia 
var  hjemmefødt,  vides  næppe.  Derimod  er  det  sandsynligt, 
at  Ingerd  var  født  eller  dog  voxet  op  på  Stege  slot,  og  der  er 
da  god  grund  til  at  antage,  at  vi  i  hendes  frit  valgte  segl  har 
et  slags  billede  af  denne  borg.  At  seglet  ikke  er  Regen- 
steinernes,  må  anses  for  utvivlsomt.  Vel  har  det,  trods  fore- 
tagen undersøgelse,  ikke  kunnet  oplyses,  hvilket  segl  Konrad 
af  Regenstein  selv  har  havt;  men  formodenlig  har  han  som 
Regensteinernes  slægt  ført  et  hjortehorn.  Heller  ikke  kan 
Ingerds  seglbillede  være  taget  af  borgen  Regenstein;  thi  som 
ovenfor  sagt  var  denne  et  bjergslot,  liggende  —  som  så 
mange   Tyske   ridderborge  —  på    toppen    af   en   stejl    klippe, 

medens  Ingerds  segl  forestiller  en  borg  ved  strandbredden, 
omgivet  af  et  bølgende  hav. 

Når  vi  altså  virkelig  kan  have  lov  til  at  se  et  billede  af 
Stege  borg  i  Ingerds  segl,  tor  man  dog  næppe  derved  tænke 
sig  et  egentligt  portrait,  men  vel  en  gengivelse  af  visse  hoved- 
træk, og  disse  stemmer  godt  med  senere  beskrivelser  af  slot- 
tet. Der  siges,  at  slottet  havde  3  tårne,  der  er  gået  over  i 
Stege  bys  våben;  at  midtertårnet  var  meget  stort  og  hojt, 
samt  at  slottet,  der  lå  omgivet  af  vandet,  var  forbundet  med 
det  overfor  liggende  land  ved  en  lang  bro.  Hvad  enkelt- 
hederne angår,  kan  man  have  lov  til  mere  eller  mindre  at 
holde  sig  til  disse.  De  kan  ialfald  have  været  således,  såsom 
seglet  i  hvert  fald  er  et  samtidigt  billede  af  en  middelalderlig 
ridderborg;  og  dette  billede  er  ualmindelig  godt  bevaret.  På 
et  andet  aftryk  ses  en  søfugl  på  tårnet  til  venstre. 

Ingerds  store  gaver  (hun  skal  ialt  have  skænket  henved 
200  landejendomme  bort),  spiller  en  afgorende  rolle  for  ud- 
viklingen af  vor  middelalders  klostervæsen.  De  skiftende  tid- 
ers kirkelige  reformbevægelser  bæres  af  de  efterhånden  frem- 
stående munkeordener,   som    derfor  her  kortelig  skal  omtales. 

Til  Valdemarstiden  er  Cistercienserklostrene  noje  knyttede. 
De  var  bærerne  af  den  hellige  Bernhards  krav  om  inderlig- 
hed i  troen,  fromhed  i  tanken  og  flittighed  i  det  daglige  livs 
gerning.  Det  var  praktiske  folk,  der  tog  fat  på  de  nærmest 
foreliggende  krav.  De  har  efterladt  sig  et  varigt  minde  ved 
at  virke  for  ager-  og  havebrug.  Tidlig  toges  de  i  tjeneste 
som  de  folkelige  bærere  af  Valdemars  og  Absalons  store  op- 
gaver. Dette  forbund  knyttedes  strax,  da  Valdemar  I  blev 
enekonge,  idet  han  til  minde  om  det  afgorende  slag  på  Grathe- 
hede  stiftede  Cistercienserklosteret,  Piiskøl,  ved  Limfjorden,  hvis 
mægtige  kirkeruiner  nylig  er  bragt  for  dagens  lys.  Det 
gamle  Danske  navn  Vitskøl,  (der  forekommer  flere  steder  og 

formentlig  hentyder  til  en  skovegn),  gav  munkene  anledning 
til  en  fortolkning,  der  kan  opfattes  som  hele  ordenens  pro- 
gram. De  gengav  nemlig  navnet  på  Latin  som  »vitæ  scola« 
o:  »skolen  for  livet«.  Cistercienserklostrene  var  Valdemars- 
tidens  folkehøjskoler  på  kristelig  og  folkelig  grund.  Men 
Cisterciensernes  blomstringstid  stod  og  faldt  med  Valdemarerne. 
Rigdommen  var  bleven  en  fristelse  til  forfald.  En  ny  åndelig 
bølge  kommer  fra  syden ;  fattigdom  og  personlig  opoffrelse 
skulde  nu  være  tidens  løsen.  Samtidig  med  det  store  Vende- 
punkt, kong  Valdemars  tilfangetagelse,  kommer  de  første  tig- 
germunke til  Danmark,  og  i  løbet  af  de  følgende  årtier  rejses 
klostre  for  dem  i  en  stor  mængde  af  vore  købstæder;  (der 
krævedes  jo  nu  intet  jordegods).  Istedetfor  den  —  selv  på 
korset  —  sejrende  Kristus,  får  man  den  lidende,  istedet- 
for troens  forkyndelse  —  den  personlige  tugtelse  indtil 
selvpinsel,  istedetfor  lærdom  —  folkelig  prædiken  for 
mængden,  istedetfor  nyttigt  arbejde  —  tiggeri. 

Til  grund  for  enhver  åndelig  fornyelsesbølge  ligger  altid 
kravet  om  storre  og  inderligere  personlig  tilegnelse.  Så- 
ledes lød  kravet,  da  gamle  biskop  Eskild  indførte  den  hellige 
Bernhards  munke;  end  skarpere  lød  fordringen  hundrede  år 
efter  fra  tiggermunkene.  En  mægtig  trang  til  at  bringe  offer 
greb  de  åndelig  bevægede,  ikke  mindst  kvinderne,  og  her  gik 
Ingerd  af  Møn  i  spidsen,  om  end  der  alt  forud  var  stiftet 
enkelte  tiggermunkeklostre. 

Til  disse  regnes  de  to  nystiftede  munkeordener,  der  efter 
deres  klædedragt  kaldtes  gråbrødrene  (Fransiskanere)  og  sorte- 
brødrene (Dominikanere).  For  gråbrødrene  var  fattigdom  og 
askese  hovedsagen;  sortebrødrene  tog  sig  særlig  af  prædiken 
for  menigmand,  hvorfor  de  også  kaldtes  prædikebrødre. 
Begge  ordener  kom  ved  deres  indflydelse  på  menigmand  snart 
til  at  spille  en  stor  politisk  rolle   i  den  da   udbrydende   kamp 

mellem  kronen  og  kirken.  Gråbrødrene  stillede  sig  afgjort  på 
erkebispernes  side,  men  sortebrødrene  lige  så  bestemt  på 
kongens.  Vi  kan  vel  tænke  os,  at  Ingerd  —  særlig  gennem 
sin  broder,  bisp  Peder  Jakobson  —  er  bleven  påvirket  i  den 
strenge  kirkelige  ånd,  som  var  en  arv  fra  gamle  biskop  Eskild. 
Hun  støttede  nu  fortrinsvis  gråbrødrene  uden  dog  at  tage 
parti  i  den  politiske  strid. 

1238  (eller  39)  —  visstnok  under  hendes  første  enke- 
stand —  skænker  hun  grund  og  jord  til  et  gråbrødrekloster 
i  København,  ikke  længe  efter  ligeledes  i  Kalundborg,  og  nogle 
få  år  efter  i  Roskilde  og  Næstved,  alt  —  som  det  hedder 
»til  vidnesbyrd  om  særlig  kærlighed«.  Under  sit  ophold  i 
Tyskland  må  hun  senere  også  have  skænket  gods  til  sorte- 
brødreklostre,  eftersom  disses  kapitel  i  1253  indstifter  messer 
for  hende  og  hendes  mand. 

Men  alle  disse  klostre  var  kun  for  mænd.  Hun  vilde 
også  gore  noget  for  kvinderne,  navnlig  for  de  fornemme, 
fromme  kvinder,  der  under  tidens  ufred  vilde  trække  sig  til- 
bage fra  verden.  Men  et  Fransiskanerkloster  for  fornemme 
damer  var  en  så  mærkelig  sammenstilling,  at  sagen  omhygge- 
lig måtte  forberedes.  Inden  Ingerd  efter  grev  Konrads  død 
har  forladt  Tyskland,  ser  vi,  at  hun  har  sluttet  venskab  med 
Bøhmerkongens  søster,  Agnete,  som  altså  også  var  søster  til 
dronning  Dagmar.  Som  ganske  ung  pige  har  Ingerd  kendt 
dronning  Dagmar;  måske  har  hun  været  mellem  de  »jom- 
fruer og  møer*,  der  ifølge  kæmpevisen  bad  ved  dron- 
ningens dødsleje.  Det  er  rimeligt,  at  det  fælleds  minde  om 
den  fromme  Dagmar  har  ført  de  to  kvinder  sammen  ude  i 
det  fremmede  land.  Sandsynligvis  har  de  sammen  foretaget 
en  rejse  til  Rom,  inden  Ingerd  drog  hjem  til  Danmark. 
Hvad  vi  véd  herom  er,  at  pave  Innocens  IV  9.  Juni  1253 
skriver  til  de  Danske  biskopper,    at  han    ifølge  anmodning  af 

Ingerd  selv  og  Bøhmerkongens  søster,  Agnete,  har  taget  fru 
Ingerd,  enke  efter  grev  Konrad  af  Regenstein,  under  sin  og 
St.  Peders  særlige  beskyttelse  —  for  hende  selv,  hendes  hus 
og  nuværende  og  tilkommende  ejendomme.  Det  er  troligt 
nok,  at  hun  som  barnløs  enke  i  et  fremmed  land  har  trængt 
til  en  mægtig  international  beskyttelse.  Men  når  vi  ser, 
at  paven  udtrykkelig  udstrækker  sit  forsvar  til  hendes  store 
ejendomme,  så  kan  man  visst  deraf  slutte,  at  hun  allerede  da 
har  forelagt  paven  sine  fremtidsplaner  og 'derved  vundet  hans 
særdeles  gunst.  Herom  vidner  en  efterfølgende  lang  række 
af  pavebreve,  der  ikke  alene  indrømmer  hende  og  hendes  på- 
tænkte stiftelse  mange  begunstigelser,  men  endogså  tillader 
indgribende  undtagelser  fra  de  almindelige  klosterregler,  for 
at  bane  vej  for  Ingerds  yndlingsplan  at  skabe  et  fredhelligt 
hvilehjem  for  kvinder  endog  af  den  fornemste  stand. 

At  paven  skriver  desangående  til  de  Danske  biskopper, 
viser,  at  det  var  Ingerds  hensigt  strax  at  vende  tilbage  til  sit 
fædreland.  At  hun  herunder  har  været  tro  mod  sin  slægts 
tradition,  at  bevare  et  venligt  forhold  både  til  konge  og  kirke, 
ses  af  et  brev  (1255)  fra  kong  Christoffer  i  til  den  ny  pave, 
Alexander  IV,  hvori  kongen  meddeler,  at  den  ædelige  og 
fromme  fru  Ingerth,  forhen  grevinde  af  Regenstein,  rosværdig 
af  omgang  og  rygte,  ønsker  af  sine  godser  at  stifte  et  kloster 
for  de  fattige  søstre  af  Fransiskanerordenen  i  Roskilde  stift 
til  Guds  og  hans  moders  ære.  Hun  har  ingen  afkom  og 
hverken  forældre,  brødre  eller  søstre,  og  kongen  retter  sam- 
men med  hende  sine  varmeste  bonner  til  paven  om  dennes 
samtykke  og  velsignelse  til  foretagendet,  såmeget  mere  som 
han  tilfojer,  at  i  hans  rige  såvelsom  i  Sverige  og  Norge  var 
der  langt  til  klostre  af  denne  art  (»religion«). 

Herefter  følger  så  Ingerds  gavebrev,  udstedt  i  Lund  under 
erkebiskop  Jakob  Erlandsons  varetægt  1.  August  1256,  hvori 

hun  til  evig  eje  for  søstrene  af  Fransiskanerordenen  skænker 
følgende  landsbyer  eller  landgodser  med  alt  deres  tillig- 
gende : 


Ved  Trygge- 
vælde 
i  Stevns 


Ved  Harald- 
sted mellem 

Estrup  og 
Osted 

(Ringsted) 


Horlef,    der  giver  årlig 

ioo  mark  penge, 

Lille  Lyndæ       — 

40     — 

Jætnæslev           — 

40     — 

Aggethorp 

20     — 

Lyutstorp 

15     — 

Ammæthorp 

20     —         — 

Lille  Thornby    — 

40     - 

Wolby                 — 

19     — 

Barnæthorp 

20     — 

Scethæ                — 

60     - 

med  stutteri        — 

19     — 

Ansthorp         ^ 

Svalmsthorp    >  — 

19     — 

Aethorp          J 

412  mark  penge, 

hvilken  sum  i  brevet  angives  =120  mark  rent  sølv,  (hvorat 
ses,  at  på  den  tid  var  en  mark  rent  sølv  omtrent  —  31/« 
mark  penge).  120  mark  sølv  vilde  svare  til  ca.  30,000  kr.  i 
vor  tids  værdi. 

Gavebrevet  slutter  med  at  indsætte  bisp  Peder  (Bang)  i 
Roskilde  til  executor  af  gavebrevet. 

Skont  vi  véd,  at  allerede  dengang  var  bisp  Peder  og 
erkebiskop  Jakob  i  strid  med  kongen,  ser  vi  dog,  at  fru 
Ingerd  har  søgt  at  holde  sig  udenfor  denne  strid,  thi  året 
efter  udsteder  hun  et  brev,  hvori  hun  kundgor,  at  bisp  Peder 
i  kong  Christoffers  overværelse  er  indsat  som  hendes 
værge  med  fuldmagt  til  at  råde  over  hendes  godser. 

Der  følger  nu  en  række  pavebreve  af  3die,  5te,  13de  og 
17de  Januar  1257  —  (flere  af  samme  dato),  hvorved  ikke 
alene  stiftelsen  af  klosteret  stadfæstes,  men  også  gives  den  ny 
stiftelse  forskellige  begunstigelser.     Der  gives  således  100  dages 

aflad  for  besøg  i  klosterkirken ;  klosteret  fritages  for  alle  ydel- 
ser og  indsamlinger  endog  ved  pavelige  legater,  og  paven 
anbefaler  klosteret  særlig  til  kongens  gunst  og  kalder  Ingerd 
»optændt  af  guddommelige  indskydelser«. 

Endvidere  pålægges  det  erkebiskoppen  at  værge  klosterets 
ejendomme  mod  enhver,  der  måtte  ville  antaste  dem,  og  der 
gives  den  for  et  »tigger« munkekloster  mærkelige  regel,  at  »fri 
personer«  (formentlig  adelige  kvinder)  må,  når  de  have  for- 
ladt verdens  forfængelighed,  beholde  deres  ejendom  og  arveret 
ubeskåren,  med  undtagelse  af  lensbesiddelser.*) 

At  Ingerd  selv  har  havt  til  hensigt  at  indtræde  i  klosteret, 
ses  af  pavebrevet  af  17.  Jan.,  hvori  paven  svarer  på  hendes 
bon  og  siger:  »Formedelst  Din  hengivne  kærlighed  ledsager 
vi  Dig  gerne  med  særlig  nåde  og  gunst«.  Derfor  tilstås  det 
hende,  at  dersom  hun  indtræder  i  klosteret,  må  hun  oppe- 
bære sine  indtægter  lige  så  fuldt,  som  om  hun  var  blevet  i 
verden.  Vi  ser  således,  at  Ingerds  kloster  strax  fra  begynd- 
elsen får  karakteren  af  et  adeligt  kvindekloster.  Da  det  så- 
ledes kan  forudsættes,  at  klosterets  beboere  allerede  fra  be- 
gyndelsen af  tildels  tilhørte  rigets  fornemste  slægter,  forstås 
det  også  bedre,  at  Erik  Menveds  dronning,  Ingeborg,  pint  af 
personlige  sorger  (1301)  får  pavelig  tilladelse  til  3  gange  om 
året  med  et  følge  af  10  kvinder  at  besøge  klosterdamerne  til 
sin  og  deres  trøst;  dog  måtte  hun  ikke  spise  eller  over- 
natte der. 

Når  det  i  kongens  brev  af  1255  siges,  at  fru  Ingerd 
hverken  havde  born,  forældre  eller  søskende,  var  dette  rigtigt, 
men  det  var  forbigået,  at  hun   havde   broderborn,    der    måske 


*)  Et  pavebrev  af  12.--13.  Jan.  1257,  der  også  handler  om  St.  Claræ  kloster, 
er  gengivet  så  forskelligt  i  vore  trykte  kilder,  at  originalen  bor  efter- 
ses, hvad  jeg  dog  ikke  har  havt  lejlighed  til. 

kunde  gore  fordring  paa  en  del  af  arven  efter  hende.  At  der 
fra  disses  side  strax  er  kommen  indsigelse  mod  gavebrevet  af 
1256,  fremgår  af  et  pavebrev  af  17.  Jan.  1257,  hvorved  paven 
efter  Ingerds  anmodning  pålægger  erkebiskoppen  af  Lund,  at 
han  under  trussel  af  kirkestraf  skal  formane  og  forbyde  hendes 
slægtninge  og  andre  at  hindre  hende  i  at  sælge  sit  gods  til 
klosterets  stiftelse. 

Dette  har  efter  lands  lov  og  ret  dog  næppe  kunnet  lade 
sig  gore,  og  Ingerd  går  ialfald  på  forlig  med  sine  broderborn 
og  ændrer  meget  i  sit  gavebrev.  I  den  anledning  ser  vi  8. 
Juli  1257  l  fruekirke  i  København  en  glimrende  forsamling 
sammentræde  for  at  ordne  et  forhold  af  så  vidtrækkende  be- 
tydning. Vi  finder  her  under  kong  Christoffers  ledelse 
samlede  rigets  fornemste:  Dronning  Margarete  (Sambiria, 
Sprænghest«),  erkebiskop  Jakob  Erlandson,,  biskop  Niels 
af  Viborg  (kongens  kansler),  bisp  Peder  af  Roskilde,  hertug 
Valdemar  af  Sønderjylland,  grev  Ernst  (af  Gleichen),  fru 
Ingerd  samt  broderbornene  Andreas,  (Olaf)  Mundskænks 
son,  gift  med  Jakob  Sunesons  sonnedatter,  Cæcilia,  (der  først 
havde  været  gift  med  den  yngre  grev  Niels  af  Halland)  og 
hendes  broder  Johannes  (Litle?),  Johannes  Jakobsons  son. 
Sluttelig  er  det  udstedte  dokument  senere  forelagt  for  og  til- 
trådt af  nævnte  fru  Cæcilia  selv.  Der  krævedes  altså  også 
hustruens  særlige  underskrift. 

I  kongens  navn  udstedes  dokumentet  om  forliget.  Fru 
Ingerd  afstår  til  broderbornene  det  meste  af  de  tidligere 
nævnte  ejendomme  i  Stevns,  nemlig  Horlef,  Ammæthorp. 
Lille  Thornby,  Lyudztorp,  Lille  Linde  og  desuden  en  del  af 
Store  Thornby  sammesteds,  samt  desuden  en  trediedel  af  Tn- 
bald  (Tøvelde)  på  Møn,  hvormed  arvingerne  erklære  sig  til- 
freds. Men  da  arven  ialfald  ikke  tilkom  dem  for  fru  Ingerds 
død,  tilføjes  det  vilkår,  at  alt  skal  blive   i   hendes  besiddelse  i 


96 

3  år  fra  førstkommende  Mikkelsdag,  og  hvis  hun  dør  for- 
inden, skal  de,  hvem  hun  overdrager  det  til,  nyde  indtægten 
i  resten  af  treåret.  Til  gengæld  indrømmer  arvingerne  hende 
uindskrænket  ret  til  at  handle  med  sit  øvrige  gods,  som  hun 
vil,  og  fraskriver  sig  enhver  adgang  til  at  kræve  det  tilbage. 

Fru  Ingerds  øvrige  gods,  de  fornævnte:  Skædæ  (med 
mølle  og  dam),  Svalstorp,  Anstorp,  Jatneslev,  Aggæthorp  (med 
fiskeri,  som  kaldes  Walbut),  Waldby  og  Barnæthorp,  samt  af 
hendes  andre  ejendomme  (der  altså  træder  istedet  for  arving- 
ernes part)  Alindelille,  Aggarthorp,  Aggarmark,  Tokkæmark, 
Lille  Heddinge,  Svenstorp  (nu  godset  Svenstrup)  og  Gronæ- 
holt  med  stutteri  (dels  ved  Ringsted,  dels  i  Stevns),  samt  to 
trediedele  af  Tubald  på  Møn  —  alt  dette  tilskødes  nu  klosteret, 
der  for  første  gang  kaldes  St.  Clara  kloster  i  Roskilde.  Mage- 
skiftet erkendes  for  fyldestgørende,  og  efter  bisp  Peders  råd 
tilfojes,  at  nogle  af  disse  godser  kan  afhændes,  hvis  det  gores 
fornøden.  Sluttelig  betinger  arvingerne  sig  dog,  at  dersom 
fru  Ingerd  vil  sælge  nogen  af  sine  faste  ejendomme  undtagen 
Svenstrup,  Lille  Heddinge  og  Tøvelde,  skal  hun  6  måneder 
inden  salget  lade  dem  underrette  derom. 

Den  tvivl,  der  blev  rejst  om  berettigelsen  af  Ingerds 
gavebrev  af  1256,  står  formentlig  i  forbindelse  med  et  spørgs- 
mål, der  på  den  tid  næppe  endnu  havde  fået  sin  endelige 
løsning.  Det  antages  almindeligt,  at  en  barnløs  person  i 
levende  live  kunde  skænke  al  sin  formue  bort  eller  tage  den 
med  sis;  ved  indtrædelse  i  kloster.  Derimod  havde  de  Danske 
love  tidlig  søgt  at  sætte  en  grænse  for  rådigheden  over  boet 
ved  testamente,  navnlig  til  kirkeligt  ojemed,  øjensynlig  af 
frygt  for  den  magt,  som  sjælesorgeren  kunde  udøve  over  den 
døende,  medens  man  fra  kirkens  side  naturligvis  ikke  ønskede 
en  sådan  begrænsning.  Spørgsmålet  har  nu  formentlig  været, 
om  Ingerds  gave  skulde  betragtes  på  den  ene  eller  anden  af  disse 
måder.     Vel  havde  hun   skænket   gaven    i    levende   live,   men 

på  den  anden  side  var  der  ved  pavebrevet  forbeholdt  hende 
ret  til  besiddelse  af  sine  øvrige  ejendomme  trods  indtrædelse 
i  klosteret.  Var  det  nu  meningen,  at  disse  ved  hendes  død 
skulde  tilfalde  klosteret,  så  vilde  der  i  virkeligheden  foreligge 
en  testamentarisk  overdragelse,  som  hendes  slægtsarvinger 
mente  at  kunne  gore  indsigelse  imod.  At  de  øverste  stats- 
magter traadte  til  for  at  afgore  sagen,  kan  måske  også  tyde 
på,  at  her  har  foreligget  et  retsspørgsmål  af  stor  rækkevidde. 
Når  vi  ser,  at  byen,  Tøvelde,  er  bleven  delt  således,  at  kloste- 
ret fik  2/3,  arvingerne  1j%i  er  dette  måske  det  forholdstal,  der 
er  gjort  gældende  med  hensyn  til  boets  hele  rest,  så  at  der 
er  bleven  tillagt  Ingerd  halvdelen  og  trediedelen  af  det  øvrige 
(p:  2/3).  Når  arvingerne  desuden  betinger  sig,  at  Ingerd, 
dersom  hun  vil  sælge  nogen  af  sine  faste  ejendomme,  skal 
underrette  dem  derom  et  halvt  år  forinden,  så  møder  vi  her 
anvendelsen  af  den  ældgamle  odelsret,  »lavbydelse«,  hvor- 
ved man  vilde  hindre,  at  faste  ejendomme  gik  ud  af  slægtens 
besiddelse.  Når  der  fra  dette  forbehold  er  undtaget  ejendom- 
mene, Svenstrup,  Lille  Heddinge  og  (2/3  af)  Tøvelde,  så  lig- 
ger deri  utvivlsomt,  at  hun  strax  har  fået  arvingernes  sam- 
tykke til  at  sælge  disse  godser,  formodenlig  for  at  skaffe  rede 
penge  til  at  gennemføre  sine  planer.  Af  hendes  kort  efter 
påfølgende  testamente  ses  det  også,  at  hun  strax  har  solgt 
Svenstrup  for  ioo  mark  sølv,  hvoraf  en  gæld  i  Tyskland 
skulde  betales.  Om  Tøvelde  også  er  bleven  solgt,  vides  ikke; 
måske  er  det  bleven  ved  klosteret,  eller  arvingerne,  der  havde 
den  ene  trediedel,  har  købt  resten.  I  hvert  fald  ligger  der  i 
aftalen  en  anerkendelse  af,  at  Tøvelde  by  hørte  til  den  Sune- 
sonske  slægtsarv. 

Af  underskrifterne  på  forliget  ses,  at  kongens  kansler, 
bisp  Niels  af  Viborg,  var  valgt  af  fru  Ingerd  som  hendes 
talsmand  i  sagen,  hvilket  er  så  meget  mærkeligere,  som  hendes 
egen   værge,    bisp    Peder    Bang,    også    har    været    tilstede    og 

F.  Bojsen;  Jakob  Suneson  af  Mon.  7 

undertegnet,  måske  som  særlig  talsmand  for  klosteret.  Fru 
Ingerd  har  altså  til  det  sidste  bevaret  sit  gode  forhold  til 
kongen. 

Sagen  var  nu  således  endelig  ordnet  i  god  forståelse  til  alle 
sider.  Ingerd  havde  nået  det  mål,  hun  så  længe  havde  ar- 
bejdet for.  Til  at  grundlægge  det  ny  kloster  indkaldte  hun 
et  antal  søstre  af  St.  Claræ  orden  i  Strasburg,  og  derfra  stam- 
mer altså  navnet  St.  Claræ  kloster.  Ifølge  dets  særlige  pave- 
lige privilegier  voxede  klosterets  gods  med  hver  fornem  dame, 
der  meldte  sig  ind  med  sin  ejendom,  såsom  den  ovennævnte 
fru  Cæcilia  af  Oxlev.  At  der  hellerikke  fra  Ingerds  arving- 
ers side  efter  forliget  bevaredes  nogen  uvilje  mod  hendes 
kloster,  kan  måske  sluttes  af,  at  den  ene  af  dem,  Andreas 
Olafson,  der  imidlertid  ligesom  sin  fader  var  bleven  kongens 
mundskænk,  15.  Juli  1260  foretager  et  mageskifte  med  klosteret, 
hvorved  dette  får  alt  det  gods  i  Stenløsemagle  ved  Være- 
bro, Lyngeskov  og  Alrød,  der  i  sin  tid  havde  tilhørt  Jakob 
Suneson.  Vi  ser  således,  at  også  dennes  fædrenegods  i  egnen 
om  Knardrup  tilsidst  havner  hos  Ingerds  kloster  i  Roskilde. 

Angående  selve  fædreneborgen  Knardrup  kan  tilfojes,  at 
den  efter  Peder  Ebbeson  har  fået  ejere,  der  sandsynligvis  er 
bleven  indviklet  i  de  fredløses  kamp  mod  kongen.  Gården 
er  nemlig  i  slutningen  af  århundredet  tilfalden  kronen.  Erik 
Menved  opholder  sig  der  1308,  og  1326  gor  Christoffer  II 
den  til  et  nyt  Cistercienserkloster. 

Således  voxede  Ingerds  stiftelse  op,  der  på  reformations- 
tiden  (af  Petrus  Olai)  kaldes  Roskilde  adelige  kloster  (nobile 
monasterium  Roskildis),  hvilket  er  forskelligt  fra  det  nuvær- 
ende adelige  jomfrukloster,  som  langt  senere  blev  dannet  af 
det  tidligere  sortebrødrekloster  i  Roskilde. 

Med  rette  skrives  der  i  årbøgerne,  at  »den  strålende, 
fromme  grevinde  Ingerd,  Jakob  Sunesons  datter«,  både  i  liv 
og   død   gav   klostrene    rige   gaver;   at   også   hendes   slægt  var 

stolt  af  hende,  kan  vel  forstås;  Jakob  Erlandson  kalder  hende 
»vor  elskede  slægtning«,  skont  slægtskabet  var  noget  langt  ude. 

Hendes  egen  indtrædelse  i  klosteret  er  næppe  bleven 
iværksat.  Hun  oplevede  ikke  de  betingede  3  år.  Allerede 
inden  årets  udgang  udsteder  hun  sit  testamente,  dateret  Ros- 
kilde 1257.  Heri  uddeler  hun  sine  rede  penge  (over  100 
mark  sølv)  til  en  række  personer  af  hendes  husstand,  hvor- 
iblandt »min  kapellan,  Hr.  Povl«.  En  pengesum  skænkedes 
til  en  mand  ved  navn  Niels  Væresund,  som  siden  gjorde  sig 
bekendt  ved  at  skænke  alt  sit  gods  til  St.  Peders  kloster  i 
Næstved. 

Til  sortebrødrene  i  Roskilde  skænker  hun  forskellige  beløb 
og  genstande.  De  kostbareste  sager  fra  hendes  kapel  får  grå- 
brødrene, hos  hvem  hun  ønsker  at  begraves.  Selve  kapellet 
med  forskellige  kostbarheder  og  et  billede  af  St.  Fransishis 
samt  alt  hendes  husgeråd  skænker  hun  søstrene  af  St.  Clara, 
foruden  10  mark  sølv  til  at  overføre  søstre  fra  St.  Claræ 
kloster  (i  Strasburg).  Endvidere  får  samme  kloster  hendes 
gård  (formodenlig  i  Roskilde)  med  den  stue  (stupa),  som  hun 
der  havde  ladet  bygge.  Til  at  udrede  en  del  af  de  testa- 
menterede pengebeløb  bestemmer  hun  sit  stod  af  vilde  heste 
på  Svenstrup  (rettere:  på  det  nærliggende  Gronholt,  se  oven- 
for). Også  domkirken  betænker  hun  med  en  gave  (et  sølv- 
æble), og  hun  glemmer  ikke  den  lille  skoledreng  Thorbern 
og  de  øvrige  drenge,  der  tjente  i  hendes  gård  (hver  lj2  mark 
penge). 

Kort  efter  udstedelsen  af  dette  testamente  må  fru  Ingerd 
være  død  —  i  slutningen  af  året  eller  begyndelsen  af  1258; 
hun  blev  efter  sit  ønske  begravet  i  gråbrødrenes  klosterkirke 
i  Roskilde.  Hun  nævnes  ikke  i  de  følgende  brevskaber  an- 
gående St.  Claræ  kloster.  Men  formodenlig  sporer  vi  endnu 
hendes  indflydelse  i  det  pavebrev  af  21.  Jan.  1257,  hvorved 
der  —  i   tilfælde    af  interdikt   over    hele   riget  —  indrommes 

St.  Claræ  kloster  at  holde  gudstjeneste  og  forvalte  sakrament- 
erne indenfor  lukkede  dorre  og  uden  klokkeringning  til  be- 
tjening af  slægt  og  venner,  forsåvidt  de  ikke  er  skyld  i  inter- 
diktet. Der  ligger  heri  som  en  anelse  af  den  nær  forestående 
kirkekamp.  Året  forud  havde  erkebiskop  Jakob  Erlandson 
på  kirkeforsamlingen  i  Vejle  gennemtvunget  den  beslutning, 
at  interdikt  skulde  lyses  over  hele  landet,  dersom  nogen  biskop 
blev  grovelig  fornærmet  af  kongen  eller  hans  mænd.  Der 
var  vel  anledning  for  fru  Ingerd  til  at  bede  om  fred  for  sin 
kære  stiftelse.  Interessant  er  det  at  se,  at  hendes  sag  ved  mødet 
i  frue  kirke  i  København  (8.  Juli  1257)  forener  i  fredeligt 
forligsarbejde  alle  spidserne  af  de  fjendlige  lejre  kort  for 
stormens  udbrudd,  hvilken  hun  dog  forskånedes  for  at  opleve. 
Året  efter  hendes  død  foregår  erkebispens  fængsling,  bisp 
Peders  flugt  og  det  deraf  følgende  interdikt  over  landet 
og  kongens  død  (mord?).  12  år  efter  sin  fader  dør  Ingerd 
på  et  ligeså  skæbnesvangert  tidspunkt  i  vort  lands  historie. 


Vi  har  nu  fulgt  Jakob  Suneson  og  hans  slægt  med  hen- 
syn til  de  begivenheder,  som  vi  med  storre  eller  mindre  sik- 
kerhed véd,  de  har  deltaget  i.  Der  står  tilbage  at  undersøge 
et  værk,  for  hvis  tilblivelse  han  måske  kan  tillægges  æren, 
skont  vi  ingen  direkte  oplysning  har  derom.  Det  er  den 
såkaldte : 

Kong  Valdemars  jordebog, 
et  statistisk  værk  fra  begyndelsen  af  det  13de  årh. 

I  slutningen  af  16  hundredtallet  kom  en  Svensk  bog- 
samler, Sparfvenfeldt,  til  København  og  købte  der  for  — 
12  p  et  gammelt  håndskrift  på  pergament  fra  13de  årh.  Han 
førte  det  med  sig  til  Stokholm  og  skænkede  det  til  arkivet  der. 
Forinden    havde  —    formodenlig  —   han    selv   skildt  det  ad, 

idet  en  del  blade,  der  udmærkede  sig  ved  særligt  smukt  ud- 
styr, var  skåret  ud,  og  disse  blade  betragtedes  siden  i  lang  tid 
som  en  selvstændig  bog,  der  indeholdt  en  række  statistiske 
optegnelser  fra  Danmark  i  Valdemar  Sejrs  tid. 

Den'  lærde  Danske,  Langebek,  tog  i  1754  en  afskrift  af 
denne  bog,  der  senere  blev  udgivet  og  betegnet  som  »Kong 
Valdemars  jordebog«,  og  har  været  det  fornemste  grundlag  for 
kendskabet  til  forskellige  samfundsforhold  i  Danmarks  ældre 
middelalder.  I  185 1  opdagede  imidlertid  den  Svenske  biblio- 
thekar,  Klemming,  at  de  udskårne  blade  hørte  hjemme  i  be- 
gyndelsen af  et  storre  håndskrift,  som  også  opbevaredes  i 
Stokholm,  skænket  af  samme  Sparfvenfeldt,  og  nu  blev  der 
rig  anledning  for  Danske  forskere  til  at  underkaste  det  hele 
håndskrift  en  fornyet  grundig  undersøgelse. 

I  1 866  blev  det  fotograferet,  og  1869  fik  prof.  Paludan- 
Muller  det  udlånt  til  København  i  8  dage.  P.-M.  udgav  i 
»Studier  til  Dan.  hist.  i  13.  årh.«  en  beretning  om  indholdet 
med  kritisk  bedommelse.  Nogle  år  efter  fulgte  dr.  O.  Niel- 
sens nojagtige  udgave  af  den  del  af  håndskriftet,  der  særlig 
bærer  betegnelsen  jordebogen,  og  på  disse  grundlag  har  flere 
Danske  historikere  behandlet  sagen  med  den  grundighed,  som 
det  interessante  emne  kræver.  Dog  kan  der  ikke  siges  at 
være  tilvejebragt  nogen  endelig  klarhed  over  sporgsmålet, 
hvad  »Kong  Valdemars  jordebog«  egentlig  er  eller  tilsigter 
at  være. 

Det  hele  håndskrift  foreligger  i  en  pyntelig  afskrift, 
som  alle  er  enige  om  hidrorer  fra  tiden  omkring  1260.  De 
forskellige  hefter  (læg)  ere  afskrevne  med  flere  hænder,  men 
under  fælles  ledelse.  Først  langt  senere  er  hefterne  sammen- 
bundne. Den  egentlige  »jordebog«  med  tilbehør  er  afskreven 
med  samme  hånd.  Storstedelen  deraf  er  dog  forfattet  tid- 
ligere, og  navnlig  angiver  jordebogen  sig  selv  at  være  forfattet 
123  1. 

For  storste   delen   er   sproget   Latin    med    datidens    ejen- 
dommelige former  og  forkortninger. 
Håndskriftet  begynder  med 
i)  en  kalender,  der  er  ført  indtil  år  123 1. 
Derefter  følger   de   fleste  af  de  afsnit,   der   henregnes   til 
jordebogen,    som    begynder   med    den    meddelelse,    at    det    er 
skrevet  i  året  123 1. 

2)  Første   stykke   er   det    såkaldte  Hovedstykke,    der    inde- 
holder rigets  inddeling  i   sysler   og  herreder.     Ved   ca.  1/s  af 
herrederne   findes  kun   navnet   med   plads   åben   til   yderligere 
oplysninger.     Ved  de  øvrige  er  i  regelen  anført  en  pengesum 
(»herredssum«)  samt  meddelelser  om    kongens   person- 
lige arvegods  i  herredet,  dets  værdi  eller  afgift.     Når  man 
erindrer,  at  Valdemar  d.   iste  siges  at  have   skænket  til  kirke- 
ligt brug  »halvdelen  af  sit  fædrenegods«,  og  det  samme  siges 
om   hans   son   Knud,    må   man    forundres   over,   at  Valdemar 
Sejr  endnu  har  ejet  så  meget  arvegods,  som  hovedstykket  ud- 
viser.    Man    må    herved    dog    mærke    sig,    at    »halvdelen    af 
fædrenegodset«  efter  loven  kun  kan    have  været   halvdelen   af 
testators  hovedlod,   som  var  lig   en   broderlod   eller  1/5  af  det 
hele,  og  at  Valdemar  Sejr  på  sin  hånd  atter  havde  samlet  det 
meste   af  kongeslægtens  arvegods.     Indtægten    af   dette    gods 
anslås  til  årlig  ca.   1000  mark  sølv,  i  nutids  værdi  ca.  1/±  mil. 
kr.     Men  tillige   indeholder  stykket   en   stor   mængde   spredte 
optegnelser  om  kongelige  indtægter  af  forskellig  art.     Her  op- 
føres Møn  under  Sælland  med  en  indtægt  af  20   mark   hvede 
eller    100    mark    sølv  (svarende    til    henved    1000   tdr.    hvede 
eller  ca.   25,000  kr.).     Under  samme  overskrift  opføres  også 
Femern    og   Ry  gen,    den  sidste   med   en    indtægt  al   200   mark 
penge,  der  antages  at  svare  til  ca.  66  mark  sølv,  altså  mindre 
indtægt  end  Møn.     Det  er  dette    stykke,    der  fortrins- 
vis har  foranlediget  så  megen  uenighed   mellem  de 

historiske  granskere,  idet  hver  har  hævdet  sin  opfattelse 
af,  hvad  disse  mange  tal  egentlig  betyder. 

3)  Andet  hovedafsnit  er  en  fortegnelse  over  krongodset, 
»konungslef«,  det  vil  altså  sige  statens  jordegods  i  modsætning 
til  kongens  privateje.  Listen  indeholder  dog  kun  navnene  på 
de  forskellige  kongsgårde  uden  angivelse  af  nogen  værdi 
eller  afgift.  Den  er  heller  ikke  helt  fuldstændig;  ialfald  mangler 
en  del  af  de  store  almindinger,  skove  og  udmarker,  der  var 
kronens  ejendom.  Møn  er  slet  ikke  nævnt  under  krongodset, 
skont  kronen  utvivlsomt  der  har  havt  gods,  hvoraf  således 
Erik  Glipping  1268  overlod  noget  til  Stege  by.  Ligeså  på- 
faldende er  det,  at  Stegehus  her  ikke  nævnes.  Men  Møn  har 
i  jordebogen  i  det  hele  en  mærkelig  særstilling. 

Også  mangler  bekendt  krongods  f.  ex.  på  Als  og  Lolland. 

4)  Det  næste  stykke  er  en  opregning  af  alle  småøerne 
(ølisten)  med  angivelse  ved  hver  af,  hvad  slags  vildt  der 
findes,  samt  om  der  findes  huse  på  øen.  Blandt  småøerne 
regnes  Samsø  og  Mors,  men  ikke  Møn. 

Heller  ikke  denne  liste  anses  for  at  være  helt  udtommende, 
skont  den  indeholder  142  øer. 

På  de  øer,  som  ikke  er  nævnte,  har  kongen  formodenlig 
ikke  havt  jagtret. 

5)  Derefter  følger  en  liste  over,  hvad  der  udkræves  til  to 
nætters  gæsteri  af  kongen  (hoffet)  om  vinteren  (»natholdslisten«); 
der  ses  at  være  ladet  plads  åben  for  en  tilsvarende  liste  over 
sommergæsten.  Da  denne  liste,  der  er  kort,  har  særegen 
interesse,  aftrykkes  den  her  efter  O.  Nielsens  oversættelse  og 
forklaring: 

»Kongens  vinter  gæsteri  er  i  to  nætter:  lj2  fother  (et 
mål)  målt  honning,  nemlig  5  <6>  (ca.  1/±  tønde).  Havre  til 
foder  6  mark  (henved  500  tdr.).  1  mark  (ca.  40  tdr.)  rugmel 
og  1  mark  (40  tdr.)  hvedemel  og  l/a  mark  (20  tdr.)  bygmel, 
3  mark  (ca.  120  tdr.)  malt.     1  mark  pors  (brugtes  som  humle), 

der  måles  ligesom  havre  (ca.  80  tdr.).  26  saltede  svin.  14 
levende  svin.  16  saltede  oxer.  26  saltede  får.  14  ask  (over 
1  td.)  smor,  aske  er  tolfmund.  360  oste,  af  hver  ost  bor 
haves  5  brikker  (portioner).  j6o  hons.  180  gæs.  2  1&  (ca. 
1  skæppe)  peber  og  kommen.  1  <S>  (V2  skæppe)  salt.  8  mes 
(ca.  10  tdr.)  sild.  360  stokfiske.  2  mark  sølv  at  købe  fisk 
for.  2  øre  penninge  til  dragerne.  Marsken  1  mark  sølv. 
Undermarsken  l/a  mark.  Drosten  1  mark  sølv.  Underdrosten 
1/2  mark.  Over-  og  underskænken  ligeledes.  Kapellets  vogter 
1  øre  sølv.  Fadeburet  1  øre  sølv.  I  kælderen  1  øre  sølv. 
I  køkkenet  1  øre  sølv.  Diskesvende  og  dugesvende  2  skil- 
ling. F  foderhuset  1  øre  sølv.  Den  der  fordeler  kærterne 
1  øre  sølv.  Almisseuddeleren  1  øre  sølv.  100  skåler.  400 
brikker   (tallerkener).     Til  brænde  1/2  mark  sølv«. 

(Formodet  værdi  ca.   18,000  kr.). 

Det  er  disse  4  stykker,  der  høre  sammen  og  som  er  for- 
fattede i  123 1. 

6)  Det  følgende  stykke  er  »Hallandslisten«,  der  giver  ud- 
førlige oplysninger  om  samtlige  kongelige  indtægter  af  Hal- 
land, såvel  jordegods  som  skatter,  og  er  således  del  af  eller 
begyndelse  til  en  samlet  statistik.  Den  anses  for  at  være  for- 
fattet for  123 1. 

7)  Hertil  slutter  sig  en  fortegnelse  over  gmndselinien  mellem 
Halland  og  Sverige.  Denne  er  optegnet  på  Dansk;  en  lig- 
nende findes  i  flere  af  de  gamle  love  fra  omkring  år  1200; 
den  findes  også  på  Svensk,  om  end  med  nogen  uoverens- 
stemmelse, der  vidner  om  de  mange  grænsekrige. 

8)  På  Latin  følger  så  en  overenskomst  af  1254  mellem  de 
tre  Nordiske  konger  om  gods  på  den  nordlige  grænse  af 
Halland. 

9)  Derefter  findes  den  såkaldte  »iiidtægtsHste«,  der  inde- 
holder en  række  kongelige  indtægter  af  meget  forskellig  art 
både  fra   land   og  by  i  Jylland,  Fyn,  Sælland   og  Skåne.     Til 

slutning  er  tilfojet  ordene:  »Desuden  Møn  for  iooo 
mark  penge«.  Således  står  der  på  Latin  i  håndskriftet,  og 
meningen  må  være,  at  der  er  optaget  et  lån  på  iooo  mark, 
hvorfor  de  kongelige  indtægter  af  Møn  er  pantsat. 

i  o)  Den  »lille  Estlandsliste«  er  en  navnefortegnelse  over 
inddelingen  af  Estland,  samt  landskaberne  i  Preussen,  Kurland 
og  Livland,  affattet  kort  efter  1219.  De  sidstnævnte  lande 
havde  kong  Valdemar  erhvervet  et  .kortvarigt  herredomme 
over;  Estland  var  nojere  underlagt  Danmark,  og  derfor  er  det 
næste  stykke, 

11)  den  »store  Estlandsliste«,  en  udførligere  beretning  om 
ejendomsforholdene  i  dette  land,  affattet  ved  år  1240. 

12)  Derefter  følger  »plovtalslisten«,  der  indeholder  opgivelse 
af  plovtallet  i  Sælland  og  småoerne;  den  er  inddelt  i  4  dele, 
formentlig  skattedistrikter,  hvis  plovtal  hvert  for  sig  er  optalt 
til  mellem  2  og  3  tusinde.  Den  sidste  afdeling  omfatter  de 
Sællandske  herreder:  Hammer,  Faxe  og  Bårse  samt  Falster  og 
Lolland,  tilsammen  2190  plove.  Bagefter,  udenfor  inddelingen  og 
sammenlægningen,  nævnes  Møn  med  det  særlige  udtryk:  »Møn 
har  239  plove«.  Denne  liste  nævner  kun  herrederne,  men 
strax  efter  følger 

13)  »Bylisten«,  en  fortegnelse  over  købstæderne  i  samme 
landsdele,  som  plovtalslisten  omfatter,  med  tilfoielse  af  en 
pengesum  ved  hver  by,  der  nogenlunde  passer  til  byernes 
storrelse  i  datiden.  Plovtalslisten  antages  at  være  forfattet  som 
grundlag  ved  indførelsen  af  plovskatten.  Skont  Erik  Plov- 
penning har  fået  sit  tilnavn  af  denne  skat,  er  det  dog  vitter- 
ligt, at  den,  ialfald  som  kirkelig  afgift,  er  ældre.  Den  nævnes 
i  1234,  og  det  er  vel  sandsynligt,  at  den  stammer  fra  de  trange 
år  1225 — 30,  da  der  trods  pest  og  hungersnød  måtte  skaffes 
udvej  for  kongens  løsepenge  efter  fangenskabet.  Når  man 
lægger  mærke  til,  at  disse  lister  kun  omfatter  Sælland  og  små- 
øerne, det  samme  område    i  hvilket   vornedskabet   senere   var 

gældende,  ligger  det  forsåvidt  nær  at  tænke,  at  der  dog  kunde 
være  noget  i  det  sagn,  der  henfører  vornedskabets  indføreise 
til  denne  tid,  som  straf  for  uvillighed  til  at  bidrage  til  kongens 
løskøbelse.  Vornedskabet  måtte  da  være  forvexlet  med  pålæg 
af  den  ilde  sete  plovskat.  (Dog  antages  sædvanlig  plovskatten 
pålagt  nærmest  i  korstogsdjemed).  Når  Møn  er  undtaget  fra 
de  fire  skattedistrikter,  har  man  formodet,  at  det  var  en  høflig- 
hed overfor  rigets  første  mand,  Jakob  Suneson  ;  men  under 
ovenantydede  forudsætning  kunde  det  vel  også  tænkes,  at 
han,  der  selv  havde  afsluttet  den  pågældende  fredstraktat,  har 
sorget  for,  at  Møn  ydede  sit  rundelige  bidrag  frivillig.  Plov- 
talslisterne  må  visstnok  anses  omtrent  samtidige  med  (lidt 
ældre  end)  den  egentlige  jordebog,  ialfald  ældre  end  1234. 
Den  tilhørende  byliste  indeholder  utvivlsomt  de  til  plovskatten 
svarende  afgifter  af  byerne.  Formodenlig  er  det  skatten  af 
det  jordeareal,  som  lå  til  vedkommende  by,  og  den  behøvede 
isåfald  ikke  just  noje  at  svare  til  byens  betydning  i  andre  hen- 
seender. Den  samlede  byskat  er  290  mark  6  øre  penge  o :  ca. 
100  mark  sølv  (i  nutidsværdi  =  ca.  25,000  kr.). 

Blandt  købstæderne  er  der  tilsyneladende  ikke  nævnt 
nogen  købstad  på  Møn,  måske  af  samme  grund,  som  herredet 
antages  at  have  havt  en  særstilling.  Dog  er  savnet  af  en 
købstad  på  Møn  kun  tilsyneladende.  At  det  på  Sælland  nævnte 
Stigsburg  er  Stiftsbjergby  og  ikke  Stege,  er  forlængst  erkendt. 
Stege  er  altså  ikke  nævnt.  Byen  har  visstnok  på  den  tid  været 
ifærd  med  at  opstå,  men  dens  købstadsret  kan  ikke  dateres 
ældre  end  1268.  Navnlig  har  den  —  som  et  opvoxende 
fiskerleje  på  kronens  gods  —  ikke  ejet  jorde  for  det  nævnte 
år,  da  den  fik  noget  overdraget  af  kongen.  1230  har  den  ial- 
fald ikke  havt  jorde,  der  kunde  sættes  1  plovskat.  Men  lige- 
som Møn  findes  tilfojet  i  slutningen  af  herredslisten,  findes 
der  som  sidste  navn  på  bylisten  »Høgekøbing«  med  en  skat  af 
4x/2  mark  penge  (i1^   mark   sølv).    Jordebogens  udgiver,   O. 

Nielsen,  bemærker  herom,  at  man  på  dette  sted  skulde  vente 
at  finde  en  købstad  på  Møn  og  ikke  den  allerede  i  oldtiden 
undergåede  by,  Hojkøbing,  ved  Roskilde  eller  en  landsby  i 
Skåne.  Han  nævner,  at  det  muligen  kunde  være  et  ældre 
navn  på  Stege  eller  Borre.  Det  sidste  er  sandsynligvis  til- 
fældet. Borre  er  navnet  på  den  gamle  borg  på  en  holme  i 
det  daværende  farvand;  den  kaldtes  senere  Østerborg  i  mod- 
sætning enten  til  Stegeborg  eller  snarere  Gammelborg  ved 
Noret.  Derimod  har  den  til  Østerborg  hørende  købstad  sand- 
synligvis ligget  på  begge  sider  af  vandet,  dels  det  nuværende 
Vestud,  dels  en  by  der  har  ligget  ved  det  nuværende  Nyborre, 
og  som  tidligere  kaldtes  Hbjby  af  de  forhistoriske  gravhoje  der- 
omkring, der  forhen  kaldtes  »Mandehoje«.  Sandsynligvis  er 
det  dette  Hbjby,  som  menes  i  bylistens  Høgekøbing,  idet  beteg- 
nelsen by  er  gået  over  til  købing,  da  byen  er  bleven  købstad. 
Borre's  købstadsrett  er  bleven  fornyet  endnu  1648.  Den  by, 
der  nævnes  ved  siden  af  Høgekøbing,  er  Saxkøbing  med  en 
skat  af  4  mark,  og  den  kaldes  i  Lollands  samtidige  jordebog 
Saxtorp,  altså  en  lignende  navneovergang.  Omvendt  er  den  i 
sagntiden  fraflyttede  købstad  Hojkøbing  ved  Roskilde  bleven 
til  den  nuværende  landsby  Hojby  ved  Lejre. 

14)  Derefter  følger  den  såkaldte  »broderliste«,  der  indeholder 
en  række  navne  på  ojensynlig  fornemme  personer,  blandt 
hvilke  adskillige  er  historisk  bekendte.  De  er  inddelte  efter 
sysler  og  landsdele  og  de  fleste,  måske  alle,  er  betegnede  som 
»brødre«.  En  del  vides  at  være  virkelig  kødelige  brødre,  men 
det  kan  ikke  gælde  om  dem  alle.  Det  må  være  en  fortegnelse 
over  kongens  fornemste  mænd,  måske  optagne  i  hirdens  broder- 
skab som  en  del  af  »vitterlaget«.  Listen  er  begyndt  for  år 
1 192,  men  er  fortsat  gennem  en  menneskealder  ind  i  Valde- 
mar Sejrs  tid,  så  at  navnlig  de  under  hvert  syssel  først  an- 
førte navne  er  ældre  end  de  sidst  anførte ;  nogle  af  de  angivne 
personer  have  vitterlig  ikke  været  samtidige.     Det  er  en  liste, 

der  under  Knud  den  6tes  og  Valdemar  Sejrs  regering  efter- 
hånden er  holdt  »å  jour«. 

Under  Sælland  er  således  Sunesonnerne  opførte  for  nogen 
af  dem  blev  biskop  eller  kansler  (altså  for  1 192)  og  for  Thor- 
bjorns  død  (1 198).     De  anføres  i  følgende  orden: 

Ebbi,  pæter,  ånders,  jones,  therbern,  laurens  —  kun  disse 
bekendte  6  brødre,  men  ikke  den  syvende,  Jakob,  skont  han 
dog  1 192  må  have  været  over  25  år  gammel.  Derefter  føres 
vi  ned  i  det  yngre  slægtled  med  bisp  Peder  (Jakobson)  121 5 
— 25  og  hans  broder,  kammermesteren  Andreas. 

I  modsætning  til  tidligere  forfattere  mener  jeg,  at  denne 
liste  står  i  noje  forbindelse   med   jordebogens   øvrige  indhold. 

15)  I  håndskriftet  følger  herefter  et  lille  stykke  Dansk 
historie  fra  1074  til  12 19.  Den  er  forfattet  af  en  mand,  der 
har  levet  under  Valdemar  Sejr  og  deltaget  navnlig  i  hans  for- 
skellige felttog  i  Tyskland,  for  hvilke  denne  lille  krønnike  er 
en  væsenlig  kilde.  Da  den  ender  med  beretningen  om,  at 
toget  til  Estland  12 19  blev  beordret,  kan  det  formodes,  at 
forfatteren  er  bleven  hindret  i  at  fortsætte,  hvadenten  han  er 
falden  i  kampen  eller  muligen  forbleven  i  Estland.  Ejen- 
dommeligt for  denne  krønnike  er,  at  Hvideslægtens  beromte 
mænd  kun  nævnes  lidt,  Absalon,  Peter  og  Andreas  Suneson 
hver  kun  én  gang,  de  andre  slet  ikke;  det  er  fortrinsvis 
kongernes  historie,  Knud  den  étes  og  navnlig  Valdemar 
Sejrs.  Dette  er  så  påfaldende,  at  det  kunde  tyde  på  uvilje  fra 
forfatterens  side  (Langebek  gætter  på,  at  han  har  været  en 
Skåning),  dersom  han  da  ikke  netop  selv  er  en  mand  af 
Hvideslægten,  for  hvem  det  har  syntes  overflødigt,  at  fortælle 
om  sin  egen  slægt.  I  hvert  fald  viser  dette  stykke  tilbage  til 
tiden  for  123 1. 

16)  Det  følgende  stykke  er  en  Dansk  kongerække  fra  be- 
gyndelsen indtil  Erik  Glipping.  Den  kan  være  forfattet  tid- 
ligere, men  fortsat  indtil  tiden  omkring  1260,  da  afskriften  er 

udført.  Da  nogle  linier  derefter  er  tomme,  kan  det  sluttes, 
at  afbrydelsen  ikke  er  tilfældig.  Blandt  alle  kongerækker,  der 
hidrorer  fra  det  13de  årh.,  er  denne  mest  overensstemmende 
med  Saxe.  De  enkelte  mindre  afvigelser  kan  hidrore  fra  mis- 
forståelse, så  at  forfatteren  mulig  ingen  anden  kilde  har  havt 
end  Saxe;  dog  fremtræder  både  navne  og  tilnavne  i  ren 
Dansk  form. 

17)  Derefter  følger  en  fortegnelse  over  alle  de  folkeslag, 
bispedommer  og  kardinaler,  der  stå  under  Romerkirken,  der- 
under de  9  Danske  bispedommer:  Lund,  Roskilde,  Odense, 
Slesvig,  Ribe,  Viborg,  Århus,  Borglum  og  Reval. 

18)  Hertil  slutter  sig  en  fortegnelse  over  alle  hejser-  og 
kongeriger  samt 

19)  en  paverække,  begyndende  med  Christus  og  fortsat  til 
Gregor  9de,  der  var  pave  1230. 

20)  De  følgende  stykker  indeholder  religiense  betragtninger 
i  datidens  skolastiske  tilsnit,  om  menneskets  fald  og  oprejs- 
ning, de  tolv  stene  i  Johannes  åbenbaring  m.  m. 

21)  Det  næste  er  en  ufuldendt  afhandling  til  indskærpelse 
af  Benediktinernes  klosterregel.  Dette  stykke  henpeger  til  et  af 
de  tre  Benediktinerklostre:  St.  Peders  i  Næstved,  St.  Bents  i 
Ringsted  eller  St.  Knuds  i  Odense. 

22)  Derefter  følger  en  storre  theologisk  afhandling  om  pave 
Innocens  den  3dies  værk:  messens  mysterier. 

23)  Det  følgende  stykke  er  en  forklaring  af  rejserouten 
tilsøs  fra  Ribe  gennem  den  Engelske  kanal  og  middelhavet  til 
det  hellige  land,  med  angivelse  af  dagsrejser  fra  havn  til  havn, 
ialt  37  dogn. 

24)  Ligeledes  en  rejseroiite  tilsøs  fra  det  yderste  punkt  af 
Blekingen  til  Reval  i  Estland.  Sejladsen  —  med  afstande  fra 
plads  til  plads  angivne  i  sømil  —  går  mod  nord  langs  Svenske- 
kysten til  Stockholm  og  derfra  over  Ålandsøerne  til  Hangø  i 
Finland  og  videre  mod  sydost   til   Reval.    Vejen  beskrives  ud- 

førlig    med    pladsnavne  i  regelen  for  hver  mil.     Vejen    synes 
ialt  at  være  beregnet  til  ca.   150  mile. 

Disse  rejserouter  kan  også  stamme  fra  tiden  ved  1230. 

25)  Det  følgende  stykke  er  en  meddelelse  om  erhvervelsen 
af  noget  gods  i  Sælland  (hvorved  man  har  et  exempel  på  en 
på  Sælland  meget  sen  anvendelse  af  vurdering  i  guld),  som 
Hakon  Palneson  tilskødede  kong  Christoffer  den  første,  altså 
vel  samtidigt  med  stykket  om  kongemødet  1254. 

26)  Derefter  en  »beskrivelse  over  en  del  af  Falster«,  som 
i  virkeligheden  er  en  fortegnelse  over  alt  jordegods  på  Falster, 
undtagen  købstæderne.  Alt  er  delt  i  smågodser,  hvoraf  kongen 
ejer  66,  medens  der  desuden  nævnes  70  andre  ejere.  Af  kendte 
navne  findes  Peter  Falster,  der  selv  ejer  en  række  ejendomme, 
men  tillige  er  kongens  høvidsmand  på  Gedesby  (hvoraf  den 
halve  afgift  svares  i  hvede,  ligesom  på  Møn).  Det  fra  Saxe 
mindre  hæderlig  bekendte  navn,  Gnemer,  nævnes  gentagne 
gange.  Niklas  Alexanderson  er  måske  den  fra  Vender- 
krigene kendte  sonneson  af  Absalons  søster.  Denne  udførlige 
statistik  menes  dog  at  være  ældre  end  hovedstykket,  fordi  i 
dette  sidste  er  kongens  ejendomme  på  Falster  fra  66  svunden 
ind  til  35,  måske  fordi  hovedstykket  kun  har  kongens  arve- 
gods, men  Falsterlisten  også  kronens  uden  forskel  fra  kongens. 

27)  Efter  Falsterlisten  følger  en  fortegnelse  over  kongens 
jordegods  på  Lolland,  inddelt  efter  de  4  herreder  og  med  an- 
givelse af  skyldsætning  i  bol,  øre  og  skilling  og  enkelte  vurde- 
ringer i  guld.  Lollandslisten  kan  være  samtidig  med  de  øvrige 
stykker  i  jordebogen,  dog  snarest  lidt  yngre  end  1231. 

28)  Næste  stykke  er  en  formentlig  fuldstændig  jordebog 
over  øen  Femern,  med  fortegnelse  over  henholdsvis  de  Tyske 
og  de  Slaviske  byer.  Listen  over  de  lyske  byer  antages  at 
være  fra  tiden  ved   123 1;  det  øvrige  derimod  en  del  ældre. 

29)  Det  oprindelige  håndskrift  slutter  med  en  penneteg- 
ning   af   en    cherub    med    tilhørende    udførlig  forklaring   over 

betydningen  af  cherubens  vinger  og  enkelte  fjer,  ligeledes  efter 
datidens  tankesæt.  Med  en  yngre  hånd  er  tilfojet:  Disse  ere 
de  fjer,  med  hvilke  vi  flyver  til  himmelen. 

Ligeledes  med  en  yngre  hånd  (fra  det  14de  årh.)  er  der 
til  slutning  tilfojet  et  testamente,  hvorved  en  fru  Margrete 
skænker  gods  til  nogle  kirker  i  den  nordøstlige  del  af  Fyn. 
Heraf  har  man  formodet,  at  håndskriftet  på  den  tid  har  været 
i  St.  Knuds  klosters  besiddelse  i  Odense;  men  derom  vides 
intet.  Derimod  er  der  grund  til  at  antage,  at  håndskriftet  en- 
gang har  tilhørt  den  lærde  Stephanius  i  Sorø  (på  Christian 
den  4des  tid).  Bogen  hører  visstnok  snarest  hjemme  på 
Sælland. 


Hvad  dette  mærkelige  håndskrift  egentlig  er,  derom  har 
der  som  sagt  været  ført  en  heftig  strid  mellem  vore  ypperste 
lærde  historikere.  Paludan -Muller  åbnede  fejden.  Da  han 
efter  grundige  undersøgelser  og  kritik  ikke  havde  kunnet  finde 
sammenhæng  i  noget  af  det  altsammen,  erklærede  han  det  for 
løse  brudstykker,  der  var  brugt  som  forskrifter  i  en  skole 
for  skonskrivere.  Han  må  have  set  sig  meget  vred  på  det 
blandede  indhold,  thi  det  er  unægtelig  svage  grunde,  hvorpå 
han  bygger  sin  snurrige  theori  om  skriveøvelser.  En  hoved- 
grund for  ham  er,  at  håndskriftet  mange  steder  mangler 
begyndelsesbogstaverne  i  linier  eller  afsnit.  Det  er  imidlertid 
bekendt  nok,  at  disse  bogstaver,  » initialerne »,  i  de  gamle 
skrifter  blev  særlig  tegnede,  malede  eller  forgyldte,  og  det 
hænder  jævnligt,  at  dette  arbejde,  der  skulde  gores  bagefter,  er 
bleven  glemt  eller  forsomt. 

Paludan-Mullers  kritik  kaldte  straks  andre  forskere  frem 
til  forsvar  for  det  beromte  håndskrift.  Kritikens  art  for- 
anledigede ganske  naturligt,  at  forsvaret  stillede  sig  den  op- 
gave netop  at  påvise,   at   ialfald   den  egentlige  »jordebog«  var 

et  systematisk  sammenhængende  værk.  Dr.  O.  Nielsen  ud- 
arbejdede en  omhyggelig  ny  udgave  af  denne  del  af  hånd- 
skriftet med  Dansk  oversættelse  og  udførlig  forklaring.  Det 
gjaldt  navnlig  om  at  finde  den  rette  opfattelse  af  det  så- 
kaldte  »hovedstykke«,  hvilket  Nielsen  søgte  at  hævde  som 
en  fortegnelse  over  kongens  private  fædrearv,  i  modsæt- 
ning til  den  derefter  følgende  fortegnelse  over  krongodset. 
Nuværende  professor  J.  Stenstrup  svarede  i  et  meget  ud- 
førligt og  grundigt  værk  (Studier  over  kong  Valdemars  jorde- 
bog), hvori  han  gjorde  gældende,  at  »hovedstykket«,  foruden 
en  fortegnelse  over  kongens  arvegods,  fornemmelig  er  en 
skatteliste  over  det  såkaldte  »nathold«  og  »stud«,  der  begge 
anses  for  forpligtelser  hidrorende  fra  gæsteriretten.  I  mod- 
sætning hertil  påviste  professor  Erslev,  at  hovedstykket  inde- 
holder i  flæng  flere  andre  skatter  og  afgifter  uden  noget 
gennemført  system.  Han  delte  dog  ikke  »skrivebogs« forkla- 
ringen ;  men  mente,  at  de  pågældende  fortegnelser  var  brud- 
stykker af  forskellige  jordebogs-  og  skattelister.  Senere  (1898) 
er  samme  forfatter  kommen  tilbage  til  denne  undersøgelse, 
og  har  da  i  »Valdemarernes  storhedstid«  fremsat  en  skarp- 
sindig og  interessant  hypothese  om  forholdet  mellem  de  en- 
kelte udførlige  landskabslister  (navnlig  Hallandslisten)  og  de  i 
hovedstykket  ved  de  fleste  herreder  anførte  indtægtssummer 
(»herredssummerne«).  Forklaringen  går  i  hovedsagen  ud  på, 
at  landskabslisterne  indeholder,  hvad  kongens  ombudsmand  har 
ret  til  at  opkræve  i  herredet,  altså  bruttoindtægten,  medens 
hovedstykket  kun  nævner,  hvad  ombudsmanden  deraf  ind- 
betaler til  kongen,  altså  dennes  nettoindtægt.  Da  denne 
sidste  altid  angives  i  runde  summer,  må  det  antages,  at  alle 
de  pågældende  herreder  have  været  bortforpagtede  til  ombuds- 
mændene, forsåvidt  på  lignende  måde  som  senere  tiders  af- 
giftsien. 

Denne  forklaring,  der  i  det  benyttede  exempel  med  Hal- 

landslisten  stemmer  nogenlunde  med  beregningen,  synes  meget 
tiltalende  og  kan  visstnok  være  rigtig.  Om  den  også  i  alle 
tilfælde  er  rigtig,  kan  der  vel  være  tvivl  om.  Den  går  nem- 
lig ud  fra  en  forudsætning,  som  næppe  kan  bevises  af  andre 
kilder  end  den,  hvorom  striden  drejer  sig.  Forudsætningen  er, 
at  ombudsmandsstillingen  allerede  på  Valdemarernes  tid  skulde 
være  udviklet  til  et  slags  len  s  væsen  på  fast  afgift.  Der  kan 
vel  næres  nogen  betænkelighed  ved  en  sådan  forudsætning. 
De  ældste  Sællandske  love,  som  antages  at  angå  tilstanden  om- 
kring år  1200,  nævner  »ombudsmanden«  som  ensbetydende 
med  »Kongens  brydie«,  der  kun  var  hans  forvalter.  Stillingen 
som  brydie  i  almindelighed  var  tidligere  endog  mindre  anset 
end  bondens,  den  fri  bondes.  Naturligvis  er  Kongens  brydie 
efterhånden  stegen  i  anseelse,  og  man  ser  da  også,  at  Jydske 
lov  (1241)  ikke  mere  bruger  udtrykket  Kongens  brydie,  men 
kun  ombudsmanden ;  på  den  anden  side  kender  den  hellerikke 
udtrykket  >lensmand«,  om  end  navnet  »len«  begynder  at 
dukke  frem,  idet  det  enkelte  steder  bruges  som  betegnelse  for 
ombudsmandens  embede.  Erslev  gor  da  også  opmærksom  på, 
at  ombudsmanden  er  meget  forskellig  fra  senere  tiders  lens- 
mand, navnlig  derved,  at  han  intet  havde  med  krigsvæsenet 
at  gore;  dette  lededes  af  styresmændene.  Men  dette  forhold 
synes  da  også  at  måtte  vække  betænkeligheder  ved  forudsæt- 
ningen om,  at  herredssummerne  overalt  skulde  være  at  opfatte 
som  fogedafgift,  lensafgift,  »de  exactione«.  Dette  udtryk  fore- 
kommer i  »hovedstykket«  netop  undtagelsesvis  kun  6  gange 
(Jærstad  og  Elbo  herreder,  samt  byerne  Århus,  Ribe,  Odense 
og  Viborg).  Det  synes  da  at  være  vel  dristigt  deraf  at  slutte, 
at  det  samme  gælder  om  de  ca.  130  herredssummer,  således 
at  2/3  af  landets  herreder  allerede  ved  år  123 1  skulde  være 
bortforlenede  for  faste  fogedafgifter  af  yderst  forskellig  stor- 
relse. 

Når  man  endvidere  kan  skonne,  at  herredssummerne  ofte 

svarer  til  noget  som  halvdelen  af  de  pågældende  herreders 
bruttoindtægter,  synes  hypothesen  netop  derved  mere  betænke- 
lig. Thi  dette  forhold,  omtrent  halvdelen,  svarer  nogenlunde 
til  tiistanden  i  langt  senere  tid  (16de  årh.),  da  lensmændene 
af  bruttoindtægten  dog  måtte  bære  en  væsentlig  del  af  krigs- 
udrustningen,  hvilket  det  må  antages,  at  den  tidligere  ombuds- 
mand intet  havde  med  at  gore.  Erslev  anfører  da  også  selv, 
at  der  af  andre  kilder  kun  kendes  nogle  yderst  få  exempler 
på,  at  herreder  på  hin  tid  have  været  bortforlenede  med  eller 
uden  afgift. 

Hvis  Kolderup-Rosenvinges  fortolkning  af  Eriks  Sællandske 
lov  III  63  var  rigtig,  vilde  der  endog  være  et  direkte  vidnes- 
byrd imod  den  omhandlede  forudsætning,  idet  meningen  af 
paragrafen  da  måtte  være,  at  kongens  brydie  kun  havde  at 
aflægge  regnskab  for,  hvad  han  virkelig  havde  oppebåret.  Men 
stedet  er  dunkelt. 

De  her  anførte  betænkeligheder  ved  prof.  Erslevs  hypo- 
these  henstilles  til  overvejelse;  men  selv  om  det  forholdt  sig 
rigtigt,  at  herredssummerne  i  hovedstykket  er  at  opfatte  som 
faste  lensafgifter,  så  vilde  dette  ingenlunde  udelukke  den  neden- 
stående forklaring,  der  synes  påkrævet  af  mange  andre  hensyn. 

Prof.  Erslev  slutter  det  pågældende  afsnit  af  sin  bog  med 
den  udtalelse,  at  den  af  ham  fremsatte  redegorelse  for  nogle 
af  hovedstykkets  vigtigste  tal  dog  ikke  giver  en  udtømmende 
forklaring  af,  hvad  jordebogen  egentlig  er,  thi  denne  inde- 
holder adskilligt  mere,  der  fremdeles  står  som  en  gåde.  Alle 
landets  herreder  er  nævnte,  men  ved  ca.  en  trediedel  af  dem 
er  hverken  anført  nogen  herredssum  eller  nogen  anden  ind- 
tægt. Det  er  i  hvert  fald  umuligt  at  antage,  at  ombudsmænd- 
ene allerede  på  denne  tid  skulde  have  vundet  en  sådan  stil- 
ling, at  trediedelen  af  landet  var  afgiftsfri  len  (som  de  senere 
embedslen).  Tværtimod  ligger  der  i  disse  huller  en  ny  ind- 
vending   mod    tanken    om    en    almindelig    skatteforpagtning. 

Ligeledes  kan  indtægtsangivelserne  fra  en  mængde  købstæder 
aldeles  ikke  forklares.  I  det  hele  er  forskellige  indtægter  nævnte 
eller  udelukkede  ganske  iflæng  med  »en  utrolig  inkonse- 
kvente«. 

Tildels  af  samme  grunde  er  hellerikke  den  forklaring  over- 
bevisende, at  jordebogen  eller  navnlig  dens  hovedstykke  skulde 
være  et  skiftedokument,  foranlediget  ved  det  skifte,  der 
foretoges  mellem  kong  Valdemars  børn  efter  den  unge  kong 
Valdemars  ulykkelige  død  28.  Novbr.  123 1.  Det  vilde  alle- 
rede være  usandsynligt,  at  et  saadant  skifte  skulde  kunne  være 
udført  i  løbet  af  den  måned,  der  var  tilbage  af  året  123 1,  end 
ikke  om  man  vilde  regne  middelalderens  år  indtil  påske.  Bort- 
set fra,  hvormegen  vægt  man  kan  tillægge  Hvitfeldts  med- 
delelse om,  at  kongen  1232  lod  foretage  et  skifte  mellem  sine 
børn  af  »deres  patrimonialia,  det  er  fædrenegods«,  så  vil  »jorde- 
bogen«, der  indeholder  så  mangfoldige  forskelligartede  stats- 
indtægter  og  ejendomme,  vanskelig  kunne  sættes  i  forbindelse 
med  et  sådant  skifte  af  kongens  privatejendomme. 

Resultatet  af  de  mange  grundige  studier  over  dette  emne 
synes  altså  at  være,  at  det  ene  forsøg  på  forklaring  modstrider 
det  andet.  Ligeså  lidt  som  Paludan-Muller  har  fået  ret  i  sin 
betegnelse  af  det  hele  som  penneøvelser  i  skønskrivning,  ligeså 
lidt  har  man  fra  anden  side  kunnet  hævde  nogen  udtøm- 
mende, sammenhængende  plan  i  håndskriftet.  Med  sikkerhed 
kan  det  kun  siges  at  indeholde  brudstykker  af,  tilløb  til  en 
statistik  over  det  danske  rige  i  Valdemarstiden,  en  statistik, 
hvis  enkeltheder  dog  er  af  så  stor  og  enestående  interesse,  at 
den  visstnok  får  lov  at  beholde  sit,  dog  ikke  fyldestgørende 
navn  af  »Kong   Valdemars  jordebog«. 

Men  spørgsmålet  om,  hvad  den  egentlig  er,  hvorledes 
den  er  blevet  til  og  i  hvilket  ojemed,  er  endnu  ikke  ende- 
lig besvaret,    og   her   er  altså  plads  for  ny  tolkningsforsøg. 

Til  forklaring  af  håndskriftets  meget  brogede  billede  an- 
tager nærværende  forfatter,  at  man  har  en  pegepind  i  med- 
delelsen om,  hvad  der  krævedes  til  Kongens  gæsten. 

Den  såkaldte  n  atholdsliste  udviser,  hvilke  mængder  af 
fødevarer,  penge  m.  m.,  der  var  fornødne  for  at  modtage 
kongen  i  to  nætter  (det  vil  sige  dogn).  Det  fremgår  heraf, 
at  kongen  drog  på  »gæsteri«  med  sit  hele  hof,  drost,  marsk, 
skænk,  kapellan  o.  s.  v.  og  ca.  400  hirdmænd  om  ikke  flere; 
der  nævnes  400  »brikker«,  men  andensteds  fra  vides,  at  det 
endog  i  senere  tid  var  skik,  at  der  ved  gilder  regnedes  to 
gæster  om  hver  brik;  og  mængden  af  fødevarer  tyder  på  et 
endnu  større  antal  gæster  end  400.  Det  var  jo  denne  måde, 
hvorpå  kongedømmet  udfoldede  sin  magt  og  myndighed,  når 
kongen  drog  omkring  og  holdt  retterthing,  ledsaget  af  en  så 
stor  væbnet  styrke,  at  ingen  kunde  være  i  tvivl  om,  at  kongen 
ogsaa  havde  magt  til  at  sætte  sine  domme  og  forordninger  i 
værk.  Oprindelig  havde  de  fri  bønder  været  forpligtede  til  at 
modtage  kongen  og  hans  hird.  Gæstevenlighed  var  oldtidens 
første  samfundspligt.  Men  gæsteriretten  var  efter  sin  natur  ret 
vilkårlig,  indtil  den  formede  sig  til  en  almindelig  kongelig  af- 
gift, der  ved  siden  af  ledingspligten  fra  begyndelsen  var  de 
eneste  kendte  statsbyrder.  Allerede  tidlig  har  man  måttet  be- 
grænse gæsteripligten  og  efterhånden  ladet  den  afløse  med  en 
fast  vdelse  i  varer  eller  penge.  Det  er  sandsynligt,  at  profes- 
sor Steenstrup  har  ret  i  sin  opfattelse,  at  de  fleste  af  de  sum- 
mer (»herredssummer«),  der  i  jordebogen  står  anførte  forrest 
ved  de  fleste  herreder,  er  gæsteriafløsningssummerne,  som 
mulig  omfatter  både  »nathold«  og  den  såkaldte  »stud«  (af  at 
støtte,  understøttelse).     Ved  hvert  herred,  hvor  en  sådan  afgift 

er  anført,  opgives  den  enten  som  en  fast  afgift  i  penge  e  1 1  e  r 
som  visse  nætters  gæsteri  (servicium)  eller  med  frit  valg 
mellem  begge  former.  Ingensteder  findes  begge  afgifter  op- 
førte, undtagen  måske  ved  de  4  sydligste  herreder  omkring 
Dannevirke,  hvor  der  er  anført  tilsammen  120  mark  sølv  og 
»besørgelse«  (procuratio)  i  3  nætter  om  sommeren,  når  kongen 
»med  hæren«  drager  til  Frisland.  Når  der  alene  på  dette  sted 
bruges  udtrykket  »procuratio«,  bør  det  ikke  oversættes  ved 
»gæsteri«.  En  særlig  forpligtelse  er  her  begrundet  ved, 
at  kongen  drager  med  hæren  «,  for  hvis  indkvartering 
egnen  må  sørge  (måske  for  betaling),  efter  som  det 
egentlige  gæsteri  er  afløst  for  120  mark.  Hvor  gæst- 
eriet ikke  er  afløst,  står  hvert  herred  for  2  nætters  eller 
endog  4  nætters  gæsteri,  men  af  meddelelser  på  flere  steder 
fremgår  det,  at  hver  nats  gæsteri  har  kunnet  afløses  for  ca.  1 5 
mark  sølv,  undertiden  mere  eller  mindre.  Men  et  sådant  beløb 
var  langt  fra  tilstrækkeligt  til  at  afholde  den  virkelige  udgift. 
Sammenlægger  man  natholdslistens  værdier  og  sætter  vare- 
prisen efter  nutidens  værdi,  vil  udgiften  til  én  nats  gæsteri 
nærme  sig  10,000  kroner.  Antages  det  dernæst,  at  en  mark 
sølv  i  nutiden  vilde  have  en  købeværdi  af  ca.  250  Kr.,  vilde 
én  nat  i  datiden  koste  ca.  40  mark  sølv.  Steenstrup  har  der- 
for allerede  forudsat,  at  2 — 3  herreder  måtte  slås  sammen  for 
at  kunne  levere  de  fornødne  varer  og  penge  til  kongsgården, 
når  kongen  kom.  Og  jordebogen  selv  siger  det  udtrykkelig 
på  flere  steder.  Når  opholdet  strakte  sig  til  3—4  dogn  eller 
mere,  måtte  der  yderligere  skaftes  udvej  for  underholdet  ved 
at  inddrage  indtægter  fra  kongens  gods  og  andre  kilder.  End- 
videre fortsattes  kongens  gæsteri  i  samme  landsdels  andre  her- 
reder. Det  er  øjensynligt,  at  de  enkelte  ombudsmænd  i  egnen 
ikke  har  kunnet  magte  et  sådant  gæsteri.  Der  har  nødven- 
digvis iforvejen  måttet  lægges  en  omfattende  plan  for  en  sådan 

rejse,  og  de  nødvendige  midler  sammendrages  på  de  pågæld- 
ende steder. 

Den  hele  ordning  af  rejsen  må  utvivlsomt  være  foretaget 
af  en  af  kongens  høje  embedsmænd,  tidligst  drosten,  senere 
formentlig  kammermesteren ;  der  synes  samtidig  at  have  været 
flere  kammermestere,  hvis  embede  var  at  ordne  pengesagerne, 
styre  rentekammeret  (»camerarius«,  deraf  kæmner).  Måske 
har  der  også  været  en  særlig  rejsemarskalk,  i  lighed  med  senere 
tiders  »fodermarsk «,  Han  må  enten  ved  hjælp  af  oplysninger 
fra  rentekammeret  eller  ved  tidligere  indhentede  erfaringer 
forud  have  havt  en  oversigt  over  de  indtægter,  der  var  til 
rådighed  i  den  pågældende  egn. 

Først  og  fremmest  har  man  naturligvis  regnet  med  gæsteri- 
forpligtelserne  og  de  derfor  fastsatte  afløsningssummer;  der- 
næst indtægterne  af  det  kongelige  jordegods  i  egnen,  medens 
krongodset  fortrinsvis  afgav  kvarter  på  de  dertil  fra  oldtiden 
bestemte  kongsgårde.  Rejseplanen  måtte  lægges  særlig  under 
hensyn  til  disse  gårdes  beliggenhed;  dog  kunde  vel  også  be- 
nyttes en  købstad,  et  kloster  eller  andre  større  gårde.  Trods 
alle  disse  hjælpemidler  kunde  rejsemarskalken  dog  i  nogle 
egne  lett  komme  i  forlegenhed  og  nødes  til  at  benytte  afgifter, 
der  egentlig  ikke  var  bestemte  til  gæsteriudgifter.  Kongen  har 
da  undervejs  ladet  ham  opkræve  forskellige  andre  skatter,  der 
var  forfaldne  til  betaling  i  den  pågældende  egn,  såsom  ledings- 
penge,  kværsæde,  byskatter,  told,  møntafgift  m.  m.,  oppebørs- 
ler,  hvorfor  han  da  særlig  havde  p.t  aflægge  regnskab  ved  hjem- 
komsten for  kongens  rentekammer. 

Alle  disse  fornødenheder  svarer  godt  til  jordebogens  for- 
skellige lister.  Rejsemarskalken  må  antages  fra  rentekammeret 
at  have  medbragt  fortegnelser  over  alle  gæsteriforpligtelser  i 
egnen,  og  han  har  da  sagtens  udfyldt  listerne  med  de  på  rejsen 
indhentede  erfaringer.  At  mange  af  optegnelserne  ikke  ere  givne 
af  eller  til  rentekammeret,   men    have   en   løsere  karakter,  for- 

anlediget  ved  øjeblikkets  fornødenhed,  fremgår  blandt  andet  af, 
at  der  oftere  til  en  afgifts  beløb  er  fojet  udtryk  som  »og  mere« 
eller  foruden  meget  andet«.  Også  falder  forfatterne  af  og  til 
ud  af  Latinen  og  skriver  Dansk,  hvad  der  næppe  vilde  hænde 
for  de  lærde  herrer  i  kongens  kanseli.  Det  ses  af  jorde 
bogens  ord,  at  kongen  selv  har  været  forfatteren  behjælpelig 
med  enkelte  skrevne  notitser,  hvor  kongen  indføres  talende 
»vi«,  »vor«,  »os«.  Når  en  sådan  rejsemarskalk  havde  tjent  i 
længere  tid,  må  han  have  samlet  mange  forskellige  rejserouter 
med  tilhørende  afgiftslister  og  beskrivelser  af  kongsgodset. 
Har  han  da  havt  enten  nogen  statistisk  interesse  eller  dog  et 
ønske  om  at  lette  arbejdet  for  senere  rejser  i  samme  egne,  så 
er  det  naturligt,  at  han  har  sammenstillet  de  enkelte  lister,  og 
efterhånden  søgt  at  ordne  dem  efter  landsdele  og  herreder,  så 
vidt  hans  rejserouter  har  rækket. 

Herved  synes  at  være  givet  en  rimelig  forklaring  af 
»hovedstykkets  <  brogede  billede,  hvori  gæsteriafgifter  og  nat- 
hold samt  godsindtægter  danner  det  væsentlige  indhold,  men 
hvor  der  tillige  findes  så  mange  forskellige  andre  afgifter,  til- 
syneladende rent  vilkårlig  valgte.  Endvidere  forklares  herved 
lett  de  store  huller  i  listen,  hvor  mange  herreder  står  nævnte, 
men  uden  nogensomhelst  afgift.  Det  kan  være  herreder,  hvor 
der  enten  ikke  har  været  gæsteri  i  det  pågældende  tidsrum, 
eller  hvorfra  listerne  er  bortkomne. 

Hermed  passer  det  også,  at  hullerne  i  regelen  omfatter 
2 — 3  naboherreder,  således  hele  Lolland,  Als,  Bornholm,  flere 
sådanne  grupper  af  herreder  på  Sælland  o.  s.  v.  Hvorimod 
Bårse  og  Møns  herred  har  været  besøgt. 

At  det  følgende  stykke,  »krongodslistens  kun  inde- 
holder navnene  på  kronens  gårde  og  købstæder  uden  indtægts- 
angivelser,  stemmer  godt  med  ovennævnte  forudsætning.  De 
faste  indtægter  af  krongodset  har  formodenlig  været  bestemte 
for  andre   statsojemed,    medens   selve  gårdene   og  byerne  har 

ydet  kongen  gode  opholdssteder,  ligesom  de  vel  også  har  ydet 
til  gæsteriet,  hvad  de  i  ojeblikket  formåede. 

Den  følgende  fortegnelse  over  Danmarks  småøer  med 
oplysning  om  hvilke  arter  af  vildt,  der  fandtes,  og  hvor  der 
var  huse  til  ophold  for  jagtselskabet,  har  været  en  meget  nød- 
vendig oplysning  for  rejsemarskalken,  når  man  erindrer,  hvil- 
ken rolle  jagten  spillede  på  kongens  rejser.  At  det  udeluk- 
kende er  en  jagtliste  ses  også  af,  at  flere  af  øerne  desuden  er 
anført  i  hovedstykket  med  tilføjet  indtægt.  Listen  bærer  vidne 
om,  at  være  skreven  af  en  mand,  der  vel  har  kunnet  Latin, 
men  dog  bedre  Dansk,  thi  han  har  begyndt  med  at  anføre 
dyrenes  navne  på  Latin,  men  er  snart  slået  over  til  Dansk. 
Også  dette  tyder  på  friluftsarbejde,  ikke  kanselistil. 

Til  disse  tre  stykker  slutter  sig  det  følgende,  »natholds- 
listen«,  der  oplyser  forbruget  ved  kongens  gæsteri.  Disse  4 
stykker  hører  særligt  sammen,  og  alle  er  enige  om,  at  så  langt 
er  skriftet  forfattet  i  123 1.  Vi  tænker  os  altså,  at  disse  fire 
stykker  har  været  rejsemarskalkens  egentlige  håndbog.  For- 
bindelsen med  det  øvrige  har  dog  også  megen  interesse. 

De  stykker,  der  nærmest  slutter  sig  til  rejserouternes  hånd- 
bog, er  det  9de  og  14de  stykke. 

Det  9de,  »i  ndtægt  s  listen«,  har,  som  ovenfor  sagt,  en 
række  indtægtsposter,  hvoraf  ingen  er  betegnet  som  godsind- 
tægt eller  gæsteriafgift.  Derimod  nævnes  forskellige  ube- 
stemmelige beløb,  men  navnlig  en  række  byskatter,  ledings- 
penge,  kværsæde,  plovskatter,  møntafgifter  og  et  enkelt  storre 
lån.  Når  hertil  kommer,  at  listen,  der  omfatter  alle  hoved- 
landsdele, ikke  synes  at  nævne  noget  herred,  der  efter  hoved- 
stykket ikke  har  været  besøgt,  må  listen  antages  at  være  sam- 
mensat af  forskellige  afregninger  med  rentekammeret  over  ind- 
tægter, som  ere  opkrævede  på  forskellige  rejser  uden  at  have 
været  bestemte  til  gæsteriudgifter  på  de  pågældende  rejser.  De 
summer,    der   her   nævnes   ved   nogle    herreder,    kan    muligen 

være  gæsteripenge  fra  herreder,  man  er  rejst  igennem  uden 
egentligt  gæsteriophold,  og  som  der  derfor  måtte  gores  særligt 
regnskab  for. 

Det  14de  stykke,  »broderlisten«,  kunde  egentlig  an- 
tages for  at  være  et  uundværligt  tilbehør  til  rejsemarskalkens 
»håndbog«.  Denne  liste  er  formentlig  en  i  datidens  udtryks- 
måde affattet  fortegnelse  over  et  broderskab  af  de  fornemste 
blandt  »kongens  mænd«,  den  klasse,  hvem  den  ære  blandt 
andet  tilkom  at  blive  tilsagt  til  hove,  når  kongen  gæstede 
deres  egn.  Det  er  ojensynligt  rigets  fornemste,  mænd,  »brødre« 
med  kongens  ypperste,  fordelte  efter  de  egne,  hvor  de  til 
en  given  tid  har  hørt  hjemme.  At  de  er  fordelte  efter  sysler 
(landsdele)  og  ikke  efter  herreder,  betyder  formentlig,  at  når 
kongen  gæstede  et  herred,  skulde  de  fornemste  mænd  i  hele 
syslet  indbydes  til  kongsgården.  Broderskabet  var  så  for- 
nemt, at  kong  Knud  (6te)  selv  regnes  med  for  den  egns  ved- 
kommende, Skanderborg,  hvor  han  formentlig  havde  sit  ynd- 
lingsopholdssted;  af  andre  kilder  formodes  det  nemlig,  at  han 
der  har  haft  en  elskerinde,  til  hvem  han  skænkede  Vol  og 
Sminge  ved  Gudenåen  (Ser.  V.  246),  hvilke  ejendomme  dog 
123 1  atter  var  tilfaldet  kongen.  Efter  denne  opfattelse  vilde 
broderlisten  altså  være,  hvad  man  nu  vil  kalde  en  fortegnelse 
over  medlemmerne  af  iste  rangklasse. 

Såvidt  kan  jordebogens  stykker  forstås  som  naturlige  dele 
af  en  rejsebog  på  gæsterirejser.  Men  når  en  rejsemarskalk 
efter  lang  tids  tjeneste  havde  samlet  en  del  sådanne  optegnelser, 
er  det  forståeligt  ikke  alene,  at  han  lod  dem  sammenfoje  og 
afskrive,  men  også  at  han  samlede  lignende  statistiske  op- 
tegnelser fra  andre  områder  af  kammermesterens  virksomhed, 
således  grundlisterne  for  plovskattens  indførelse  både  for  land 
og  by,  grændsereguleringen  og  lignende,  ja,  at  han  endog  er 
kommet  ind  på  den  tanke  at  søge  tilvejebragt  en  virkelig 
jordebog  eller   rettere   almindelig  statistik   for   hele   riget  eller 

storre  dele  deraf.  Det  er  øjensynligt  begyndelser  til  et  sådant 
omfattende  arbejde,  der  findes  optagne  forøvrigt  noget  spredte 
i  håndskriftet,  hvis  nuværende  ordning  skyldes  en  senere  af- 
skriver. At  de  udførlige  beskrivelser  af  Halland,  Falster,  Lol- 
land, Femern  og  Estland  er  dele  af  eller  begyndelse  til  en 
sådan  statistik,  kan  ikke  betvivles.  De  er  øjensynligt  skreven 
med  et  andet  mål  for  oje  end  gæsterilisterne.  Om  værket 
nogensinde  er  bleven  fuldført,  vides  ikke,  men  det  er  næppe 
sandsynligt;  ialfald  har  der  en  menneskealder  senere,  da  den 
nu  bevarede  afskrift  er  taget,  næppe  existeret  mere  end  disse 
brudstvkker.  Man  tænke  sis  blot,  hvilken  værdi  det  vilde 
have  havt,  om  vi  nu  havde  havt  en  samlet  beskrivelse  af  Dan- 
mark i  samme  omfang  som  Falsterbeskrivelsen ! 

Men  foruden  de  statistiske  optegnelser  om  Danmark, 
indeholder  håndskriftet  en  hel  del  mere:  en  lille  Danmarks- 
historie, lidt  verdensbeskrivelse  og  kirkehistorie ;  rejserouter  for 
korsfarerne  fra  Danmark  til  Jerusalem  og  Estland;  samt  et 
kalendarium  og  fire  religieuse  afhandlinger.  Rækkefølgen  i 
håndskriftet  af  alle  disse  mange  stykker  skyldes  øjensynligt  af- 
skriverne. Men  ligesom  det  meste  er  forfattet  tidligere  —  i 
regelen  omkring  året  1231  —  så  skyldes  samlingen  visstnok 
en  enkelt  mand,  eller  rettere  udtrykt,  det  meste  er  formentlig 
en  enkelt  mands  efterladte  bogsamling,  der  i  det  efterfølgende 
slægtled  er  bleven  afskrevet  med  datidens  største  kunst  og 
omhu,  om  end  heller  ikke  fuldført  som  afskrift.  Hensigten 
med  og  valget  af  dette  stof  kunde  bedre  belyses,  om  man 
kendte  den  eller  de  mænd,  der  har  foretaget  samlingen.  Til 
bestemmelse  heraf  indeholder  bogen  nogle  vink,  som  fortjener 
at  fremhæves. 

Professor  Steen strup  har  allerede  forlængst  henvist  til 
Sunesonnernes  beromte  slægt  og  navnlig  den  yngste  af 
brødrene,  Jakob  Suneson  af  Møn,  død  1246,  samt  med  hen- 
syn til  de  dele  af  skriftet,   der   er  neget  yngre  —  til   dennes 

born  og  navnlig  sonne-dattersonner.  Den  åndrighed,  der  havde 
ledet  Steenstrup  til  særlig  at  nævne  en  enkelt  mand,  Atlet, 
af  det  yngre  slægtled,  som  bogens  ejermand,  har  Paludan- 
Muller  hånligt  afvist.  Meget  taler  dog  for,  at  værket  eller 
dets  samling  virkelig  skyldes  Jakob  Suneson  og  hans  slægt, 
eller  som  ovenfor  udtrykt,  at. håndskriftet  indeholder  hans  efter- 
ladte bogsamling,  som  en  af  hans  borneborn  har  ladet  afskrive. 
Af  Jakob  Sunesons  levned  fremgår  det,  at  han  tidlig  — 
formentlig  endogså  ved  ægteskab  —  er  bleven  knyttet  til 
kongehuset,  og  dette  forhold  fortsattes  af  hans  born  og  borne- 
born. Han  har  fulgt  kong  Knud  og  Valdemar  Sejr  gennem 
mere  end  en  menneskealders  rige  begivenheder  og  navnlig  i 
hele  det  tidsrum,  da  »jordebogens«  væsenligste  indhold  er 
blevet  til.  Hvilken  embedsstilling  han  har  indtaget,  vides  ikke; 
men  da  sonnen,  Andreas,  begyndte  som  kongens  kammer- 
mester, er  det  sandsynligt,  at  han  er  trådt  i  faderens  fodspor. 
At  denne  som  en  af  kongens  nærmeste  har  deltaget  i  og  vel 
sagtens  i  sine  yngre  år  har  ledet  gjæsterirejserne  er  sandsyn- 
ligt. Det  er  troligt,  at  han  ialfald  har  foranlediget  affattelsen 
af  de  fornødne  gæsterilister,  og  dertil  fra  begyndelsen  har  fået 
anvisning  af  brødrene  Peter  og  Andreas,  der  afløste  hin- 
anden som  kongens  kanslere.  Fra  dette  tidspunkt  stammer 
således  broderlisten«.  Når  vi  der  under  Sælland  finder  de  6 
brødre  Sunesonner  opførte,  men  ikke  den  7de,  Jakob,  ligger 
den  forklaring  nær,  at  det  var  ufornødent  at  nævne  ham,  da 
han  fulgte  med  kongen ;  ja,  der  ligger  vel  endog  deri  et  vink 
om,  at  det  er  ham  selv,  der  har  optegnet  denne  liste.  Strax 
efter  nævnes  hans  sonner,  bisp  Peder,  og  kammermesteren, 
Andreas,  men  ikke  Johannes,  der  formodenlig  på  dette  tids- 
punkt ikke  har  været  voxen,  da  disse  navne  er  indforte  for 
1223.  Når  der  anføres  en  tredie  »broder«  Niels,  som  ellers 
ikke  kendes,  må  det  erindres,  at  »broder  på  denne  liste  ikke 
behøver    at   betyde   kødelig   broder.     Forøvrigt   kan   han   også 

være  død  uden  at  være  bleven  mere  bekendt.  Noget  lignende 
fremgår  formentlig  af  den  måde,  hvorpå  Møn  omtales  i  jorde- 
bogen. Møn  var  jo  i  Jakob  Sunesons  besiddelse  som  gods 
eller  pant,  eller  vel  endog  som  et  slags  len;  derpå  kan  tyde, 
at  det  i  hovedstykket  er  anført  for  en  enkelt  rund,  om  end 
forholdsvis  hoj  afgiftssum,  20  mark  hvede  eller  100  mark  sølv, 
medens  det  slet  ikke  er  opført  i  krongodslisten.  På  den  lille 
»indtægtsliste«  over  formentlig  tilfældige  indtægter,  der  er  op- 
krævede på  rejsen,  nævnes  Møn  på  en  påfaldende  måde. 
Stykket  er  delt  i  4  afsnit  efter  hovedlandsdelene;  men  neden- 
under er  tilfojet  i  et  særskilt  afsnit  disse  ord:  Preter  møn  pro 
m.  mV  den,  0:  Desuden  Møn  for  1000  mark  penge.  Da  så- 
vel pladsen,  som  udtrykket  og  den  store  sum  danner  en  mod- 
sætning til  listens  øvrige  indhold,  har  nogle  forskere  søgt  at 
bortforklare  det  ved  at  antage,  at  »møn«  skulde  være  en  fejl- 
skrift for  »moneta«  (mønt);  men  møntafgifter  (der  forekom- 
mer 3  steder  på  listen)  skrives  på  en  anden  måde;  det  skulde 
hedde  »mønt  i  penge  for  1000  mark  sølv«.  Der  står  vitterlig 
Møn  og  ikke  mønt.  Texten  må  man  derfor  lade  stå.  Men 
hverken  udtrykket  eller  summens  størrelse  kan  forstås  som  en 
indtægt  af  Møn,  hvis  årsafgift  næppe  var  1j.å  af  1000  mark 
penge.  Der  kan  derfor  ikke  gives  anden  forståelse  end,  at 
Møn  er  bleven  pantsat  på  en  rejse  for  et  lån  på  1000  mark, 
der  er  noteret  udenfor  de  øvrige  indtægtsposter.  Sammen- 
hængen må  derfor  tænkes  således,  at  kongen  på  en  gæsteri- 
rejse  —  måske  på  Møn,  der  har  været  gæstet  såvelsom  nabo- 
herredet, Bårse  har  fået  brug  for  en  storre  sum  penge  (i 
vor  tids  værdi  hen  ved  100,000  kr.),  måske  til  opførelse  af 
Stege  slot.  Da  Jakob  Suneson  ses  at  have  været  i  besiddelse 
af  Møn,  kan  næppe  andre  end  han,  kongens  rige  ven  og  led- 
sager, have  ydet  lånet  og  derfor  fået  pant  i  de  kongelige  ind- 
tægter af  øen.  Har  Jakob  Suneson  —  som  formodet  —  selv 
ledet  rejsen  og  indsendt  beretningen  til  rentekammeret,  så  for- 

stås  det,  at  notitsen  om  pantelånet  er  kommen  som  en  efter- 
skrift; afskrift  af  det  pågældende  pantebrev  har  formodenlig 
medfulgt.  Forøvrigt  må  bemærkes,  at  de  iooo  mark  penge 
langtfra  svarer  til  den  kapitaliserede  værdi  af  de  Mønske 
kongelige  indtægter,  for  hvilke  der  svaredes  en  årsafgift  af 
ioo  mark  sølv.  I  slutningen  af  middelalderen  finder  vi  Møn 
pantsat  for  2000  mark  penge,  stigende  til  4000  mark,  men 
marken  var  rigtignok  da  af  ringere  værdi. 

En  lignende  særstilling  for  Møn  finder  vi  ved  plovtals- 
listerne.  Som  ovenfor  berettet,  er  Møn  her  holdt  udenfor  de 
af  de  øvrige  herreder  dannede  skattedistrikter,  hvor  plovtallet 
er  anført  herredsvis  og  sammenlagt  distriktsvis  (forøvrigt  med 
en  regnefejl).  Nedenunder  er  tilfojet:  Møn  »har«  239  (plove) 
som  om  man  vilde  sige:  Møn  har  ganske  visst  239  plove, 
men  er  ikke  inddraget  under  skatteligningen.  Forfatteren  har 
da  fojet  Møns  plovtal  til  som  en  supplerende  bemærkning. 

Også  efter  bylisten  har  Mon  en  særstilling,  hvadenten  der 
sletikke  er  anført  nogen  plovskat  af  Mønske  købstæder,  eller 
»Høgekøbing«  kan  antages  for  Borre,  der  da  er  tilfojet  til 
slutning.  Måske  har  kongen  forbeholdt  sig  (ligesom  senere  i 
middelalderen)  skatten  af  købstæderne,  medens  den  øvrige  0  er 
overdraget  Jakob  S.  som  et  slags  fyrsteligt  len. 

Når  vi  nu  ser  på  håndskriftets  øvrige  mangeartede  ind- 
hold, synes  alt  at  stemme  overens  i  at  henlede  tanken  på 
Jakob  Suneson.  Vi  ved,  at  han  som  deltager  i  slaget  ved 
Lena  1208  har  kæmpet  i  Hallands  Grændseegne  og  der  havt 
god  brug  for  en  på  Dansk  affattet  beskrivelse  af  grændsen 
(landemærket).  Det  samme  tog  kan  have  vakt  interessen  for 
Hallands  udførlige  beskrivelse,  og  denne  beskrivelse  er  så 
meget  hellere  senere  opbevaret  i  slægten,  som  hans  sonne- 
datters mand,  den  yngre  grev  Niels,  fik  fyrsteligt  len  i  Halland. 
Endvidere  har  Jakob  Suneson  deltaget  »med  brødrene«  i  en 
række  tog  til  Estland    og  har  vel  også  hjulpet  broderen,  An- 

dreas,  i  at  ordne  forholdene  derovre  netop  i  de  år,  da  den  lille 
Estlandsliste  antages  at  være  forfattet.  Naturligt  er  det  da  også, 
at  håndskriftet  indeholder  en  vejledning  ved  sørejsen  til  Reval. 

o 

Den  angivne  vej  om  ad  Alandsøerne  og  Finland  forklares  også 
ved  Sunesonnernes  tog  til  sidstnævnte  land.  Da  hans  son, 
bisp  Peder  Jakobson,  foretog  sin  korsfarerrejse  fra  Ribe  over 
Flandern  på  vejen  til  det  hellige  land,  har  man  herved  et 
fingerpeg  med  hensyn  til  denne  rejseroutes  optagelse  i  hånd- 
skriftet. 

Har  Jakob  Suneson  og  hans  sonner  således  været  be- 
skæftiget med  at  indsamle  så  meget  stof  af  statistisk  og  geo- 
grafisk art,  er  det  forståeligt,  at  tanken  er  ledet  videre  til 
virkelig  at  tilvejebringe  en  omfattende  beskrivelse  af  hele  riget. 
Man  kan  ikke  lade  være  at  tænke  på  en  sammenligning  med 
kong  Fredrik  den  7de  og  hans  stadige  ledsager,  kabinets- 
sekretair  Trap,  der  ved  dette  forhold  førtes  ind  på  at  skrive 
sit  store  værk  om  kongeriget  Danmark.  I  middelalderen  be- 
gyndte man  med  de  sydlige  øer  Falster,  Lolland  og  Femern, 
der  hørte  sammen  under  Fyns  bispestol.  Det  måtte  ligge  ret 
naturligt  for  Sunesonner  at  begynde  med  en  skildring  af 
ejendomsforholdene  på  disse  øer,  der  så  nylig  var  revne  ud  af 
Vendernes  delvise  magt,  hvorved  deres  fader  og  hele  slægt  havde 
været  så  levende  beskæftiget,  og  hvor  så  mange  ejendomme 
på  grund  af  forræderi  var  falden  i  kongens  hånd.  Særlig  med 
Falster  havde  Jakob  af  Møn  ikke  alene  nær  forbindelse,  men 
også  god  støtte  i  de  med  Hviderne  beslægtede  høvdinger  Niels 
og  Peter  Falster.  Desværre  er  det  sagtens  bleven  opsat  for 
længe  at  give  en  tilsvarende  beskrivelse  af  Møn. 

Men  også  det  øvrige  historiske  og  religieuse  stof  i  hånd- 
skriftet har  ikke  været  fremmed  for  en  mand  som  Jakob  Sune- 
son  og  hans  s6nner.  Ikke  alene  hans  deltagelse  i  Danmarks 
historie  og  forhandling  med  udlandet  vidner  derom,  men  sær- 
lig   har  vi   fra   dekanen   Berthold   i    Hamburg    et  oplysende 

vidnesbyrd  om  Jakob  Sunesons  og  hans  sonners  udprægede 
kirkelige  interesse.  Han  har  været  ivrigt  beskæftiget  med 
datidens  litterære  opgaver,  påvirket  i  skolastisk  retning  af 
broderen,  erkebiskop  Andreas. 

Således  synes  det  hele  at  kunne  samles  til  et  ret  anskue- 
ligt billede,  når  det  knyttes  til  den  længstlevende  af  de  be- 
rømte Sunesonner.  Har  vi  ret  i  at  tænke  os  ham  i  sine  vel- 
magtsdage stadig  på  tog  med  kongerne  eller  brødrene,  så 
bliver  håndskriftet  et  udtryk  for,  hvad  han  selv  har  ønsket  at 
føre  med  sig  på  rejserne,  og  hvad  han  har  villet,  at  de  i 
tidens  lærdom  opdragne  mænd  ved  kongens  hird  skulde  have 
adgang  til  at  læse  også  i  de  kommende  dage. 

Bogen  i  sin  helhed  bliver  da  med  al  sin  ubehjælpsomhed 
et  meget  talende  efterladenskab  fra  det  slægtled  af  store  mænd, 
der  lige  varmt  og  trofast  tjente  kongen,  fædrelandet  og  kirken. 
Disse  tro  tjenere,  der  så  kort  tid  efter  forsvandt  i  middelald- 
erens mørkeste  tid. 


Endnu  tilsidst  et  par  ord  om  et  lidet  beskedent  mindes- 
mærke, som  nærværende  forfatter  nylig  har  ladet  opstille  for 
Jakob  Suneson  ved  Rødkilde  folkehøjskole.  Ovenfor  er 
nævnt,  at  den  gamle  Stege  borg,  for  så  vidt  den  var  opført 
af  mursten,  må  antages  at  stamme  fra  Jakob  Sunesons  tid. 
I  hvert  fald  har  han  været  en  af  dens  første  beboere,  og  der 
er  hans  born  voxet  op.  Slottet  blev  som  bekendt  ødelagt  i 
Grevens  fejde  1534  og  henlå  siden  i  ruiner,  der  mere  og 
mere  forsvandt.  Da  domainegodset  solgtes  1769,  blev  slots- 
pladsen med  nogle  få  murrester  bortsolgt  for  15  rb.  Da 
pladsen  for  hen  ved  100  år  siden  blev  taget  i  brug  til  havn 
og  skibsværft,  blev  murlevningerne  sprængt  og  ført  bort  til 
en  nærliggende  have,  hvor  de  i  mange  år  dannede  en  del  af 

havehegnet,  Ved  stormfloden  1S72  blev  hegnet  væltet  ind  i 
haven,  hvor  2  til  3  murstykker  siden  har  henligget  skjult, 
medens  et  plankeværk  blev  sat  udenom  i  hegnet.  Da  det 
ikke  lod  sig  gore  at  fremdrage  murresterne  på  det  sted,  hvor 
de  var  kommen  til  at  ligge,  har  jeg  ved  ejerens  velvillige 
imødekommen  —  benyttet  en  del  -af  de  bedst  sammenhæng- 
ende murstykker  til  underlag*)  for  en  lille  mindesten,  der 
iår  er  rejst  i  en  træplantning  ved  vejen  over  Rødkilde  banke. 
Her  meddeles  billeder  af  mindestenen  og  i\f  udsigten  der- 
fra over  Stege  Nor. 


*)  Murstykket,  der  øjensynligt  er  en  del  af  det  uregelmæssige  fyld  i 
grundmurens  indre,  har  måttet  dækkes  foroven  med  et  cementlag 
mod  vejrligets  indvirkning.  En  af  de  gamle  mursten  viser  endnu  fod- 
sporet al  en  stor  hund,  der  —  for  700  år  siden  —  har  trådt  på  ler- 
stenen, medens  den  lå  til  torring  på  teglværkspladsen. 


F,  Bojsen  :  Jakob  Suncson  af  Mon. 


Hosstående  tavle  gengiver  den  foreløbige  affattelse  af  traktaten  i 
formindsket  målestok. 


BILAG. 

Traktaten  af  17de  November   1225   om   kong  Valdemars 
løskøbelse  af  Schwerinerfængslet. 


Som  ovenfor  udviklet  findes  der  foruden  selve  traktaten  også 
en  foreløbig  affattelse.  Begge  er  beseglede  af  flere  eller  færre  af 
deltagerne.  De  opbevares  i  arkivet  i  Schwerin  og  er  senest  trykte 
i   »Mechlenburgisches  Urkundenbuch«. 

For  lettere  at  få  oversigt  over  forholdet  mellem  de  to  texter, 
gengives  her  begge  således  sammenskrevne,  at  de  ord  er  frem- 
hævede, som  i  den  endelige  traktat  er  til f  6  j  ede  ,  medens  det, 
der  har  stået  i  den  første  text,  men  udeladt  i  den  sidste,  er  sat 
i  parenthes.  Hvor  texten  er  ændret,  er  denne  altså  gengivet  på  begge 
måder.  Ord  som  er  tilfojede  bagefter,  indskrevne  over  linien,  er 
tilkendegivne  ved  kursivskrift,  hvor  det  gælder  den  foreløbige  text, 
og  med  gotiske  bogstaver,  når  tilføjelsen  er  sket  i  den  endelige 
affattelse.  Når  ord  er  overstregne  (dette  kun  i  den  første  text),  er 
de  satte  mellem  to  tankestreger.  Enkelte  betydningsløse  omstillin- 
ger af  ord  er  forbigåede. 

Texterne  meddeles  her  efter  den  tyske  udgave,  sammenlignede 
med  fortrinlige  fotografier  af  originalerne. 

Hæc  est  formå  compositionis  factæ  super  (de)  liberatione 
regum  daciæ  (danorum).  Pro  liberatione  eorum  dabuntur  comiti 
heinrico  de  zverin  XLV  milia  marcarum  pur  i  argenti,  unaqua- 
que  marca  lotone  minus  valente,  cum  pondere  colo- 
niensi.     (et)  Insuper  universum    aurum   quod    ad    ornatum  reginæ 

pertinebat  prater  coronam,  et  exceptis  hiis  quæ  ante  decessum  suum 
ob  salutem  animæ  suæ,  claustris  et  aliis  eclcesiæ  (is)  conferebat. 
Preterea  (insuper)  dabuntur  indumenta  centum  militum,  (militi- 
bus)  scilicet  cuilibet  decem  ulne  de  scarlatto  flandrensi,  et  duo 
timm(b)er  et  dimidium  de  pellibus  variis.  In  exitu  regis  se- 
ni  o  ris  (De  pecunia  redemptionis)  dabuntur  (in  festo  omnium  sanc- 
torum)  VI  milia  marcarum.  In  carniprivio  venturo  dabuntur 
triamiliamarcarum,proquibus  erunt  obsides  hii,  Acer 
juliani  filius,  Nicolaus  lai  filius,  biurn  filius  tuui.  Ex 
hiis  tribus  milibus  precipue  duo  milia  tune  dabuntur. 
Si  autem  de  hiis  dan  dis  defectus  fuerit,  Jacobus  de 
mone,  P  etrus  strangi  filius,  biurn  pincerna,vel  duo  ex 
eis  lubeke  intrabunt,  donec  defectus  idem  suppleatur. 
Predicti  vero  Acer,  Nicolaus,  et  biurn,  pro  residuis 
mille  mare  is  in  obsidione  manebunt.  (et  tune  exibit  domi- 
nus  rex  senior  et  pro  eo)  Exeunte  rege  antiquo  duo  filii  ejus 
intrabunt  cum  XL  obsidibus  aliis,  XX  senior ibus,  et  totide m 
juvenibus,  quos  comes  heinricus  de  dacia  eligere  v  o- 
luerit.  Item  in  pascha  proximo  dabuntur  novem  (VIII)  milia 
marcarum,  cum  quibus  dux  ericus  intrabit,  et  exibit  rex 
junior,  et  cum  eo  IX  obsides,  remanentes  vero  obsides 
mutari  possunt  cum  aliis  eque  valentibus,  filiis  regis 
exceptis.  (et  exhibit  rex  junior  et  intrabit  pro  eo  dux  ericus  et 
omnes  obsides  mutabuntur  preter  filios  regis,  octo  tamen  obsidibus 
subtractis.  Quod  si  in  prima  solutione  scilicet  VI  milium  pro  se- 
niore  rege  ad  ea  solvenda  principes  daniæ  non  suffecerint,  tamen 
exibit  rex  præstita  eis  securitate  pro  remanente  pecunia  de  sex 
milibus  vel  per  inpignorationem  vel  per  obsides  quibus  acquiescent 
et  similiter  erit  de  rege  juvene.)  Item  in  festo  (beati)  michaelis 
sub  sequenti,  dabuntur  X  milia  marcarum,  (et  CCCC  marcarum)  et 
exibit  dux,  et  mutabuntur  obsides,  decem  subtractis.  (Preterea)  In 
pascha  sequenti  dabitur  medietas  remanen  tis  pecuniæ, 
(reddentur  X  milia  et  CCC  marcarum,  mutatis  obsidibus  residuis) 
et  mutabuntur  o  bsides,.(et)  decem  li berati s  (subtractis).  In 
assumptione  beatæ  virginis  sequente  post  secundum  pascha,  summit 
totius  pecuniæ  remanentis  debet  esse  persol uta  (persolvetur). 
Datatota  summa  pecuniæ  alter  filiorum  (et  alius  filius) 
regis  exibit  quem  comes  h(enricus)  voluerit,  quem  vero  ad  remanen- 

dum  elegerit,  cum  aliis  X  obsidibus  stabit,  pro  orvetha,  (orveida) 
per  decem  annos,  qui  tamen  singulis  annis  mutabuntur,  et  rex  filium 
suum  si  voluerit  alio  filio  suo  mutabit.  Quod  si  dicta  pecunia  in 
terminis  prescriptis  ad  plenum  solvi  non  poterit  (propter  debilitatem 
regni  vel  propter  aliquem  casum  propter  quem  argentum  haberi 
non  possit),  quot  milia  soluta  non  fuerint,  tot  vi  ri  honesti  de 
dacia  quos  comes  h.  de  zverin  nominaverit,  (milites  no- 
minati)  intrabunt  ad  obsides,  donec  pecunia  solvi  possit,  et  tune 
exibunt  hii  cum  aliis  obsidibus  (milites  et  obsides),  sicut  superius 
est  diffinitum.  Si  regem  seniorem  antequam  argentum  fuerit  per- 
solutum,  de  medio  transire  contigerit,  debiti  remanentis  summa  ad 
medium  minuetur.  Si  vero  regem  juvenem  infra  solutionem  debiti 
mori  contigerit,  de  remanente  pecunia  tercia  subtrahetur  pars.  Si 
ambo  mortui  fuerint  ante  solutionem  debiti,  dani  totaliter  erunt 
liberi,  (de  debito  totaliter  erimus  liberi)  et  obsides  omnes  suæ 
(debite)  restituentur  libertati,  preter  illos  qui  pro  orvetha 
decem  annis  stare  debent.  Qui  semel  obses  fuerit,  vel  filium 
obsidem  posuerit,  secundo  non  erit  obses,  nisi  sponte  intrare  voluerit. 
Si  vero  obsidum  aliquis  effugerit  ipse  remittetur,  vel 
alius  loco  suo  eque  bonus  substituetur.  Dom  i  nus  rex 
omnes  ter  ras  inter  E  id  ram,  et  al  bi  am  fluvios  sit  as  ad 
imperium  pertinentes,  videlicet  a  descensu  eidre  in 
mare  usque  ad  aquam  le  volde  so  we,  et  ab  eadem  aqua 
usque  ad  mare,  Ter  ras  do  mini  bur  w  i  ni,  et  omnes  ter  ras 
s  cl  a  v  i  æ,  (omnes  —  terræ,  quas  rex  —  ultra  eidoram  —  acquisivit  preter 
ruiam  et  terras  ei  attinentes,  imperio  restituentur  —  (omnes  terras 
ultra  eidoram  ad  imperium  pertinentes)  preter  rugiam  (ruiam) 
ei  tntas  et  attinentts  imperio  dimittere  debet  (rex  imperio  resti- 
tnet).  Castrum  Reinoldesburch  (renolsburgh)  comiti  adolfo 
reddetur  decem  diebus  post  regis  exitum,  in  eo  statu,  quo  rex 
illud  habuit,  de  hoc  habebitur  respectus  ad  juramenta  regis, 
suosque  obsides,  (et  ad  promissionem  domini  jacobi  et  meliorum 
regni)  et  dominus  Jacobus  de  mone,  et  unus  de  dacia 
quem  ipse  voluerit,  p  a  r  i  t  e  r  se  o  b  s  i  d  i  o  n  i  obligabunt, 
donec  i  dem  castrum  redditum  fuerit.  Omnia  privilegia  quæ 
rex  super  dictis  terris  obtinuerat  et  håbet,  (habebat)  comiti 
h.  restituet.  Rex  et  ceteri  nobiles  daciæ  prominent,  et 
j  u  r  a  b  u  n  t      quod       n  u  1 1  u  m     a  u  x  i  1  i  u  m     p  r  e  s  t  a  b  u  n  t    comiti 

alberto  ad  castra  et  terras  obtinendas  quæ  håbet  et 
habu i t.  (Si  comes  albertus  resignare  voluerit  castra  quæ  håbet 
ipse  et  homines  sui  inter  eidoram  et  albiam  et  obsides  —  restituet 
—  liber  exibit,  facta  tamen  securitate  que  orveida  dicitur).  Qui- 
cunque  ad  danos  confugerant  ph(f)eoda  sua  quæ  de  jure  habere 
debent  rehabebunt,  facta  domino  suo  a  quo  ea  tenebunt  securitate. 
Rex  et  dani  i  dem  jus  teutonicis  exibebunt,  et  facient. 
Item  rex  et  dani  nullum  teutonicum  in  lesionem  hein- 
rici,  etadolficomitumpredictorum  manu  tenebunt,  simi- 
liter nec  ipsi  facient.  Captivi  et  obsides  liberi  dimittuntur 
(hine  inde  restituentur).  Lubecenses,  Hammenburgenses, 
et  ceteri  terræ  hujus  mer  catores,  sive  quicunque  alii  de 
romano  imperio  mercationis  causa  daciam  frequentare 
v  ol  u  ntes,  eo  jure  et  libertate  fruen  tur,  qua  usi  fuerunt 
ante  captivitatem  regis.  Centum  equos  dabit  rex  in  pascha 
proximo,  quinquaginta  dextrarios,  et  totidem  palefridos,  unum- 
quemque  dextrarium  X  marcas  val  en  tern,  pale  fridum  V. 
Indumenta  militum  dabuntur  in  carniprivio  proximo 
venturo.  Ut  hæc  omnia  rata  habeantur(,)  et  fideliter  observentur(,) 
sepe  dicto  comiti  hei(e)nrico  de  zverin,  uxori  suæ,  filiis  suis, 
cognatis,  (et  suis  heredibus)  et  amicis,  videlicet  wolrado 
comiti  de  danneberch,  heinrico  comiti  de  scladen,  Adolfo 
comiti  de  horsatia,  heinrico  comiti  de  luchowe,  domino 
heinrico  de  werle  juniori,  jurabit  rex  et  filii  sui,  (filius  suus) 
episcopi,  et  regni  dac(n)iæ  meliores,  et  per  appensionem  si- 
gillorum  suo  rum  ea  ad  majoris  secu  ritatis  evidentiam 
confirmabunt.  Ad  hæc  do  minus  rex  et  filii  sui  justam 
orvetham  comiti  heinrico  facient  et  jurabunt.  In  super 
regem  boemiæ,  dominum  Ottonem  de  luneburch,  co- 
mitem  hermannum  de  orlamunde,  et  ceteros  amicos  suos, 
quos  in  hoc  facto  comes  heinricus  offen disse  videtur, 
absque  dolo  et  malo  ingen  i  o  ei  reconciliare  debet.  Acta 
sunt  anno  dominice  incarnationis  MCCXXV7  XV  kålen  das 
Decembres.  Testes  sunt  hii  wolradus  comes  de  danne- 
berch, heinricus  comes  de  luchowe,  heinricus  comes  de 
scladen,  frethericus  prepositus,  hermannus  burcharvius 
de  witin,  Adolfus  comes  horsatiæ,  do  mi  nus  heinricus 
de    werle    junior,    dominus    otto    Due    de    luneburch,    do- 

minus  j  a  c  o  b  u  s  de  m  o  n  e ,  d  o  m  i  nu  s  b  i  u  r  n  pincerna,  d  o  - 
minus  ostrad u s,  et  alii   quam  plures. 

Similiter  tomts  licinricns  per  se  per  cogmitos  snos  ftanis  sccitrttutem  faeiet 
k  reMenMs  øbsiftibus  et  tie  hits  qnc  ønpra  sertpta  suitt  tirmiter  obscruanMs. 

(Similiter  faeiet  comes  henricus  et  sui  cognati  et  amici). 

Selve   den  endelige  traktat  i  oversættelse  med  ændringerne  frem 
hævede : 

»Dette  er  ordlyden  af  den  overenskomst,  der  er  sluttet  an- 
gående befrielsen  af  »Danmarks«  konger.  For  deres  befrielse  skal 
der  gives  grev  Henrik  af  Schwerin  45,000  mark  rent  sølv, 
hver  mark  med  et  lod  mindre  værdi  end  Køln  sk  vægt, 
desuden  alt  det  guld,  der  hørte  til  dronningens  skrud,  undtagen 
kronen  og  de  genstande,  som  hun  for  sin  død  for  sin  sjæls  frelse 
skænkede  til  klostre  og  andre  kirkens  »mænd«.  Desuden  skal  der 
gives  100  »ridderklædninger«,  til  hver  10  alen  Flandersk  skarlagen 
og  21/«  timmer  pelsværk. 

»Ved  den  gamle  konges  udgang  af  fængslet«  skal  der  gives 
6000  mark.  Til  førstkommende  faste  skal  gives  3000 
mark,  for  hvilke  disse  skulle  være  gidsler:  Ad  ser 
Julians  son,  Niels  Lais  son,  Bjorn  Tuves  son;  af  disse 
3000  skal  da  fortrinsvis  gives  2000;  men  dersom  der 
mangler  noget  deri,  skal  Jakob  af  Møn,  Peder  Strange- 
son,  Bjorn  mundskænk  eller  to  af  dem  gå  i  indlager  i 
Lybæk,  indtil  det  manglende  er  betalt;  men  de  for- 
nævnte, Adser,  Niels  og  Bjorn,  skal  forblive  som  gids- 
ler for  de  resterende  1000  mark.  Ved  den  gamle  konges 
udgang  skal  hans  to  sonner  indtræde  som  gidsler  med  40  andre 
gidsler,  20  ældre  og  1  i  g  e  s  å  m  a  n  g  e  yngre,  hvem  grev 
Henrik  vil  vælge  fra  Danmark.  Til  førstkommende  påske 
skal  gives  »9«  tusinde  mark,  med  hvilke  hertug  Erik  skal  ind- 
træde, medens  den  unge  konge  skal  gaa  ud  og  med  ham  »9« 
gidsler,  men  de  øvrige  gidsler  kan  ombyttes  med  andre  ligeså 
gode,  kongens  sonner  undtagne.  Til  næstfølgende  Mikkelsdag 
skal  gives  10,000  mark,  medens  hertugen  går  ud,  og  gidslerne  om- 
byttes med  fradrag  af  10.  Til  den  følgende  påske  skal  betales 
»halvdelen  af  restsummen«  og  gidslerne  ombyttes  og  i  o  frigives. 
Til  den  efter  den  anden  påske  følgende  Mariæ  himmelfartsdag  bor 
den  hele  restsum  være  betalt.     Når   hele   s u m m  en  er  betalt. 

skal  den  ene  af  kongens  sonner  gå  ud,  hvilken  grev  Henrik  vil; 
men  den  han  vælger  til  at  blive,  skal  blive  stående  for  orfejde  i 
10  år  med  10  andre  gidsler,  hvilke  dog  årligt  kunne  ombyttes, 
ligesom  kongen  kan,  om  han  vil,  ombytte  sin  son  med  en  anden 
af  sine  sonner. 

Men  dersom  den  nævnte  pengesum  ikke  fuldt  ud  kan  betales 
til  de  foreskrevne  terminer,  da  skal  et  lige  så  stort  antal,  som 
resterende  tusinder,  af  »Danske  adelsmænd«,  hvilke  grev  Hen- 
rik af  Schwerin  vil  vælge,  indtræde  som  gidsler,  indtil  pengene 
kan  betales,  og  da  skal  »disse«  gå  ud  sammen  med  de  andre 
gidsler,  som  ovenfor  er  bestemt. 

Dersom  den  gamle  konge  rammes  af  døden,  for  hele  summen 
er  betalt,  da  skal  restbeløbet  nedsættes  til  det  halve.  Men  dersom 
den  unge  konge  dør  inden  gældens  betaling,  da  skal  trediedelen  af 
restsummen  fradrages.  Dersom  begge  dør  for  gælden  er  betalt,  da 
skal  »de  Danske«  være  fuldstændig  fri  for  gælden,  og  alle  gids- 
lerne frigives,  undtagen  de,  som  skal  blive  stående  i  10 
år  for  orfejde.  Den,  som  engang  har  været  gidsel  eller  som 
har  stillet  en  son  som  gidsel,  kan  ikke  anden  gang  blive  gidsel, 
medmindre  han  frivillig  vil  indtræde.  Men  dersom  nogen 
gidsel  flygter  bort,  da  skal  enten  han  sendes  tilbage 
eller  der  skal  stilles  en  anden  lige  så  god  i  hans  sted. 

Herre  kongen  skal  til  kejserriget  afstå  alle  de  til  riget  hen- 
hørende lande,  der  ligger  mellem  floderne  Ejder  og  Elben, 
nemlig  fra  Ej  der  ens  udløb  i  havet  til  det  vand  Le- 
voldsowe  og  fra  dette  vand  til  havet,  Hr.  Burvins 
lande  og  alle  V endens  lande  undtagen  Rygen  og  bt  dertil  t)ø- 
renk  lanbf.  Borgen  Rendsburg  skal  tilbagegives  grev  Adolf  10 
dage  efter  kongens  løsladelse  i  den  stand,  som  kongen  har 
havt  den;  herved  skal  hensyn  tages  til  kongens  ed  og  hans 
gidsler,  og  Hr.  Jakob  af  Møn  og  en  til  fra  Danmark,  hvem 
han  selv  vil,  skal  ligervis  forpligte  sig  som  gidsler, 
indtil  samme  borg  bliver  overgivet.  Alle  de  rettigheder, 
som  kongen  havde  havt  og  har  over  de  nævnte  lande,  skal 
han  tilbagegive  grev  H. 

Kongen  og  de  øvrige  Danske  adelsmænd  skulle 
love  og  sværge,    at    de    ikke  vil  v d e  grev  Albert  nogen 


hjælp  til  at  beholde  de  borge  og  lande,  som  han  har  og 
har  havt. 

De,  som  var  flygtede  til  de  Danske,  skal  have  sine  len  til- 
bage, som  de  have  fordring  på,  når  de  stiller  sikkerhed  for  den 
herre,  af  hvem  de  skal  tage  lenene.  Fanger  og  gidsler  skal 
frigives. 

Lybækkerne,  Hamborgerne  og  de  øvrige  købmænd 
i  dette  land  såvelsom  alle  andre  fra  det  Romerske  rige, 
der  for  handelens  skyld  vil  gæste  Danmark,  skulle 
nyde  den  ret  og  frihed,  som  de  have  havt  for  kongens 
fangenskab. 

Til  førstkommende  påske  skal  kongen  give  ioo  heste, 
50  stridsheste  og  lige  så  mange  håndheste,  enhver  stridshest 
til  værdi  10  mark,  enhver  håndhest  5  mark.  Ridder- 
klædningerne skal  leveres  til  næstkommende  faste. 

At  alt  dette  skal  overholdes  og  trolig  iagttages,  skal  til- 
sværges*) oftnævnte  grev  Henrik  af  Schwerin,  hans  hustru, 
hans  sonner,  slægtninge  og  venner,  nemlig  Vol  rad,  greve 
af  Dannenberg,  Henrik,  greve  afScladen,  Adolf,  greve 
af  Holsten,  Henrik,  greve  af  Luchowe,  Hr.  Henrik  den 
yngre  af  Werle,  —  af  kongen  og  hans  sonner,  biskopperne 
og  Danmarks  riges  stormænd,  og  de  skulle  til  stor  re  sik- 
kerhed stadfæste  det  ved  at  hænge  deres  segl  ved. 

Derhos  skal  kongen  og  hans  sonner  g  6  r  e  og  til- 
sværge grev  Henrik  en  ret  orfejde. 

Endvidere  skal  kongen  uden  svig  og  ond  tanke 
forsone  grev  Henrik  med  kongen  af  Bøhmen,  Hr.  Otto 
af  Lyneburg,  grev  Herman  af  Orlamynde  og  sine  øv- 
rige venner,  som  i  denne  sag  synes  fornærmede  af 
greven. 

Sket  i  Herrens  år  1225.  XV  kalendas  Decembres 
(17.   November). 


sNi  Ved  en  forskellig  kommastilling  er  her  måske  udtrvkt  en  noget  for- 
skellig tanke  end  i  koncepten,  nemlig  at  kongen  skal  tilsværge  grev 
Henrik  o.  s.  v.,  medens  koncepten  kan  forstås  således,  at  kongen  skal 
sværge,  at  alt  dette  skal  holdes  overfor  grev  H.  o.  s.  v. 

Vidnerne  ere:  Vol  rad,  greve  af  Dannenberg,  Hen- 
rik, greve  af  Luc  li  o  we,  Henrik,  greve  af  Scladen, 
provst  Frederik,  Herman,  borggreve  af  Wittin,  Adolf, 
greve  af  Holsten,  Hr.  Henrik  den  yngre  af  Werle,  Hr. 
Otto,  fjcrtug  af  Lyneburg,  H  r.  Jakob  af  Møn,  H  r.  Bjorn 
mundskænk,  H  r.   O  s  t  r  a  d  og  flere  andre. 

Æigeleoes  skal  arm  {jcnrik  personlig  øg  uco  sine  slægtninge  ode  or  Danske 
sikkerljeo  for  gidslernes  tilbagegioelse  øg  for  trolig  ønetQøloelse  af  bet,  søm  ovenfor 
er  skrenet. 

Med  hensyn  til  texten  i  den  endelige  traktat  bemærkes,  at  de 
med  gotisk  tryk  anførte  ord  er  bagefter  tilføjede  mellem  linierne 
med  en  flygtigere  skrift.  Pal. -Muller  vil  heraf  slutte,  at  doku- 
mentet ikke  er  nogen  renskrift,  men  et  foreløbigt  udkast.  Som 
ovenfor  nævnt,  er  det  dog  sandsynligst,  at  det  er  brugt  som  ende- 
lig traktat,  og  som  sådan  beseglet  af  parterne.  Herfor  taler  også 
den  meget  pyntelige  udførelse  med  stor  og  smuk  skrift  og  regel- 
mæssige forkortelser.  Pergamentet  er  temlig  stort  og  helt  fyldt 
med  skrift,  så  der  end  ikke  har  været  en  rand  at  omboje,  men 
indsnittene  for  seglremmene  har   måttet  anbringes  i  kanten. 

Der  findes  4  sådanne  indsnit,  men  kun  to  segl.  Ifølge  Orig. 
Guelf.  har  der  tidligere  virkelig  været  4  segl;  (der  siges  VI,  men 
dette  må  være  en  trykfejl  for  IV,  såsom  der  kun  er  4  indsnit). 
Pal. -Mullers  tvivl,  om  der  har  været  segl  ved  de  to  nu  tomme 
indsnit,  er  altså  ugrundet. 

Af  de  to  bevarede  segl  viser  det  første  et  meget  beskadiget 
biskopsbillede,  der  med  venstre  hånd  holder  en  bispestav  og  hæver 
den  hojre  til  velsignelse.  Af  omskriften  ses  kun  bogstavet  E.  På 
bagsiden  af  seglet  ses  en  velsignende  helgen  med  en  kugle  i 
venstre  hånd  ;  forneden  knæler  en  gejstlig  mand.  Omskriften  her 
er  dunkel.  Seglet  antages  at  være  erkebiskop  Gerhard  II  af 
Bremens,  såsom  samme  segl  hænger  under  den  senere  Slesviger- 
traktat, hvor  han  nævnes  som   deltager. 

Det  andet  segl,  som  har  været  afrevet,  men  nu  atter  anbragt 
på  sin  plads  i  4de  indsnit,  er  Jakob  Sun  es 6  ns.  Omskriften  er 
lett  at  tolke. 

cLIPPEVS  .  IAcobl  .  FILII  .  SVNonis. 

Sluttelig  meddeles  traktaten   fra  Slesvig    [230  i  oversættelse: 

Valdemar,  af  Guds  nåde  de  Danskes  og  Venders  konge,  hilser 
alle  Christi  troende  evindelig.  Være  alle  vitterligt,  at  dette  er  ord- 
lyden af  den  overenskomst,  som  er  sluttet  mellem  os  på  den  ene- 
side  og  grev  Gunzelin  af  Svenn  og  hans  venner  på  den  anden 
side  under  ledelse  af  hertug  Albert  af  Saxen  og  grev  H.  af  Orla- 
mynde. For  frigivelsen  af  alle  vore  sonner  og  gidsler,  som  er 
stillede  for  os,  skal  vi  give  grev  Gunzelin  7000  mark  sølv,  så- 
ledes at  marken  skal  være  ren  minus  1  lod  i  Lybsk  vægt,  med 
forbehold  dog  af  det  forlig,  der  er  indgået  for  dem,  der  allerede 
have  stillet  borgen  eller  gidsler  for  deres  frigivelse. 

Af  den  ovennævnte  pengesum  skal  4000  mark  sølv  betales  i 
Travemynde  Sondagen  Quasimodo  geniti  (ved  Påsketid),  og  pa 
samme  tid  og  sted  skal  vore  to  sonner,  hertugerne  Krik  og  Abel, 
frigives,  idet  de  overgives  til  grev  Adolf  og  Jakob  af  Møn,  således 
også  at  vore  nævnte  sonner,  sendebudene  og  pengesummen  skal 
være  i  sikker  og  tryg  behold  hos  hertugen  af  Saxen,  grev  Adolf 
og  borggrev  Burchard  af  Magdeburg  og  deres  mænd,  indtil  peng- 
ene overleveres  grev  Gunzelin  eller  hans  sendebud,  og  vore  son- 
ner og  sendebud  føres  tilbage  til  Danmark.  14  dage  efter  næste 
Pintse  skal  betales  1000  mark;  dersom  disse  penge  ikke  da  bliver 
betalt,  da  skal  forloverne  herfor,  nemlig  disse:  grev  Her.  af  Orla- 
mynde,  grev  Ernst  af  Glichen,  Hr.  Jakob  af  Møn,  Peter  Strange- 
son.  drost  Truels,  Johannes  Fris,  Tyge  Abildgård,  Vagn  Gunneson, 
Mogens  Udson,  Niels  Nutekrog,  gå  i  indlager,  nogle  i  Erfurt, 
nogle  i  Sverin,  indtil  pengene  betales;  pengesummen  skal  være  i 
den  ovennævnte  forvaring.  De  resterende  2ooo  mark  skal  betales 
St.  Jakobsdag  (25.  Juli)  og  da  skal  vor  son,  Christoffer,  og  alle  de 
for  os  stillede  gidsler  løsgives  i  ovennævnte  forvaring;  og  dersom 
de  lovede  penge  ikke  er  betalt  til  den  nævnte  termin,  da  skal  for- 
loverne for  disse  penge  gå  i   indlager. 

Dersom  grev  Niels  af  Hallands  son  har  noget  krav  i  Sverin, 
da  skal  han  overfor  hertugen  af  Saxen  give  afkald  derpå,  og  vi 
lover  uden  svig,  at  vi  ikke  vil  hjælpe  ham  mod  grev  Gunzelin  af 
Sverin,  thi  med  ham  og  hans  venner  bor  og  vil  vi  holde  fred  og 
ubrødeligt  forlig'. 

At  dette  forlig  skal  holdes  og  stå  fast,  lover  med  os :  Valde- 
mar, den  unge  konge,  og  vore  andre  sonner,  erkebisp  Gerhard  af 
Bremen,  hertug  Otto  af  Brunsvig,  markgrev  Johannes  af  Branden- 
burg, grev  Her(man)  af  Orlamynde  og  hans  broder,  grev  Ernst  af 
Glighen,  bisp  Niels  af  Slesvig,  kansler,  Hr.  Jakob  af  Møn,  Peter 
Strangeson,  Andreas,  hans  søsterson,  Tue  kæmner,  Gunne  Ving, 
Vagn  Gunneson,  Karl,  Ubbe  Fris,  marsk  Heinlig,  marsk  Skorri, 
marsk  Johannes,  Johannes  Fris  og  adskillige  flere  forstandige  og 
hæderlige  mænd. 


ilELSEN  4  LYOICHE    KJØBENHAYN. 

